**Izglītības un zinātnes ministrija**

**Rīgas Tirdzniecības profesionālās vidusskolas**

**IZGLĪTĪBAS IESTĀDES UN**

**PROFESIONĀLĀS VIDĒJĀS IZGLĪTĪBAS PROGRAMMU**

**Telemehānika un loģistika 33 345 12 1**

**Telemehānika un loģistika 35b 345 12 1**

**KVALIFIKĀCIJA – Loģistikas darbinieks**

**PAŠNOVĒRTĒJUMS**

**AKREDITĀCIJAI**

**RĪGA**

2016

Satura rādītājs

|  |  |  |
| --- | --- | --- |
| Iestādes vispārīgs raksturojums | | 3 |
| Iestādes darbības pamatmērķi | | 4 |
| Iepriekšējā vērtēšanas perioda ieteikumu izpilde | | 5 |
| Iestādes sniegums kvalitātes rādītājos visu jomu atbilstošajos kritērijos | | 6 |
| 1. **joma** | **Mācību saturs – iestādes īstenotās izglītības programmas** | 6 |
| 1. **joma** | **Mācīšana un mācīšanās** | 10 |
|  | 2.1. Mācīšanas kvalitāte | 10 |
|  | 2.2.Mācīšanās kvalitāte | 15 |
|  | 2.3.Vērtēšana kā mācību procesa sastāvdaļa | 18 |
| 1. **3.joma** | **Izglītojamo sasniegumi** | 21 |
|  | 3.1.Izglītojamo sasniegumi ikdienas darbā | 21 |
|  | 3.2.Izglītojamo sasniegumi valsts pārbaudes darbos | 23 |
| 1. **4.joma** | **Atbalsts izglītojamajiem** | 27 |
|  | 4.1.Psiholoģiskais atbalsts, sociālpedagoģiskais atbalsts un izglītojamo drošības garantēšana | 27 |
|  | 4.2. Atbalsts personības veidošanā | 30 |
|  | 4.3. Atbalsts karjeras izglītībā | 32 |
|  | 4.4. Atbalsts mācību darba diferenciācijai | 37 |
|  | 4.5. Atbalsts izglītojamajiem ar speciālām vajadzībām | 38 |
|  | 4.6. Sadarbība ar izglītojamā ģimeni | 39 |
| 1. **5.joma** | **Iestādes vide** | 40 |
|  | 5.1.Mikroklimats | 40 |
|  | 5.2.Fiziskā vide | 44 |
| 1. **6.joma** | **Iestādes resursi** | 45 |
|  | 6.1. Iekārtas un materiāltehniskie resursi | 45 |
|  | 6.2. Personālresursi | 48 |
| 1. **7.joma** | **Iestādes darba organizācija, vadība un**  **kvalitātes nodrošināšana** | 50 |
|  | 7.1.Iestādes darba pašvērtēšana un attīstības plānošana | 50 |
|  | 7.2. Skolas vadības darbs un personāla pārvaldība | 52 |
|  | 7.3. Skolas sadarbība ar citām institūcijām | 54 |
| **Izglītības iestādes citi sasniegumi** | | 56 |
| **Izglītības iestādes turpmākā attīstība** | | 57 |
| **Pielikumi** | | 59 |

**Izglītības iestādes vispārīgs raksturojums**

Pamatojoties uz 2012. gada 19. aprīlī veiktajiem grozījumiem Profesionālās izglītības likuma 16. pantā un Izglītības un zinātnes ministrijas (turpmāk tekstā – IZM) 30.04.2013. rīkojumu Nr. 135 "Par profesionālās izglītības iestāžu nosaukumiem", no 2013. gada 10. jūlija Rīgas Tirdzniecības tehnikums tika pārdēvēts par Rīgas Tirdzniecības profesionālo vidusskolu (turpmāk tekstā - skola), 10.07.2013. izsniegta reģistrācijas apliecība Nr. 3331001361. Skola ir Latvijas Republikas Ministru kabineta dibināta iestāde profesionālās izglītības iegūšanai. Skolas darbības tiesiskais pamats ir Izglītības likums, Profesionālās izglītības likums u.c. normatīvie akti, kā arī Rīgas Tirdzniecības profesionālās vidusskolas nolikums, kas apstiprināts ar Izglītības un zinātnes ministrijas 2014. gada 14. novembra rīkojumu Nr. 504 “Par Rīgas Tirdzniecības profesionālās vidusskolas nolikuma apstiprināšanu”, ar 13.01.2016. grozījumiem Nr. 18 “Grozījumi Rīgas Tirdzniecības profesionālās vidusskolas nolikumā”. Skolai ir valsts tiešās pārvaldes iestādes statuss, tā ir Izglītības un zinātnes pakļautībā esoša izglītības iestāde. Par skolas dibināšanas gadu uzskata 1945. gada 14. janvāri. Skolas ēka nodota ekspluatācijā 1959. gadā. Šo gadu pastāvēšanas laikā skolu beiguši 23 230 absolventi.

Skola atrodas Rīgas pilsētas klusajā centrā un ir labi savienota ar sabiedriskā transporta sistēmu (3., 5., 25. trolejbuss un 11. autobuss).

Atbilstoši apstiprinātajai skolas vadības struktūrshēmai, skolā darbojas Mācību daļa, kuras sastāvā ir *Mācību prakses nodaļa, Komerczinību un restorānu pakalpojumu nodaļa, Loģistikas un reklāmas komerczinību nodaļa, Mazumtirdzniecības komerczinību nodaļa.* Mācību daļa vada un koordinē Bibliotēkas un Sporta organizatora darbu. Audzināšanas darba daļa kontrolē interešu izglītības pulciņu darbu, konsultē pašpārvaldes vadību. Saimnieciskā nodrošinājuma daļa atbildīga par tehniskā personāla darbu.

Mācību daļa vada Vispārizglītojošo mācību priekšmetu metodiskās un Profesionālo mācību priekšmetu metodiskās komisijas darbu, sagatavo priekšlikumus Metodiskās padomes darbībai, sniedz informāciju Pedagoģiskās padomes sēdēs, Skolas padomes un Skolas konventa sēdēs.

2015./2016. mācību gadā tika īstenotas 10 izglītības programmas. 1. pielikumā 1. un 2. tabulā ievietota informācija par izglītības programmu kodiem, profesionālās kvalifikācijas līmeni, mācību ilgumu, licencēm, programmas akreditācijas numuriem. Papildus skola piedāvā ārpusstundu aktivitātes interešu izglītības pulciņos – korī, deju kolektīvā, sporta sekcijā, izglītojamo pašpārvaldē. Izglītības programmas un izglītojamo skaits 1. pielikuma 1. un 2. tabulā.

2016./2017. mācību gadu uzsāka 515 audzēkņi. Skolā kopā strādāja 71 darbinieks.

Atbilstoši skolas iekšējiem noteikumiem *Interneta mājaslapas struktūra, informācijas uzturēšanas un aktualizēšanas kārtība* par skolas darbu var iegūt informāciju skolas tīmekļa vietnē – mājas lapā: <https://www.rtpv.edu.lv>. Vietnes saturs veidots gan izglītojamajiem, gan vecākiem, pedagogiem, lai iegūtu aktuālo informāciju, tajā ir redzams stundu saraksts, tiešsaiste ar Mykoob.lv, pasākumu nolikumi. Vietne dod ieskatu sabiedrībai par izglītības programmām, par uzņemšanu programmās, izglītības programmu saturu.

Skolai ir izveidoti profili dažādos sociālajos tīklos – <https://www.facebook.com/rtpv.edu.lv/>

<https://www.draugiem.rtpv.edu.lv/>

1. attēls. Izglītojamo skaita dinamika (mācās uz 1. septembri) no 2010. – 2016. gadam.

**Iestādes darbības pamatmērķi**

**Vīzija**

Profesionālās izglītības kompetences centrs komerczinību, tirdzniecības, ēdināšanas un restorānu pakalpojumu, loģistikas nozarēs, kas sadarbībā ar darba devējiem nodrošina profesionālu vidējo izglītību, kā arī jebkuras personības profesionālo pilnveidi un tālākizglītību mūža garumā.

**Misija**

* būt par profesionālās izglītības kompetences centru komerczinību, tirdzniecības, ēdināšanas un restorānu pakalpojumu, loģistikas nozarēs, kurā iegūst Latvijas un Eiropas darba tirgus prasībām atbilstošu zināšanu, prasmju un kompetenču līmeni, nodrošināt tautsaimniecības nozaru attīstības vajadzībām atbilstošu un darba vidē balstītu izglītības pieeju, kas spēj ātri reaģēt uz darba tirgus pieprasījumu;
* būt par profesionālās izglītības kompetences centru ar mūsdienīgu mācību līdzekļu un informāciju tehnoloģiju plašu pielietošanu, izmantojot darba devēju jaunākās tehnoloģijas un sagatavojot mūsdienu prasībām atbilstošus speciālistus;
* būt par profesionālās izglītības kompetences centru, kurā mūžizglītību piedāvā plašām sociālajām grupām, nodrošinot strādājošos un darba meklētājus ar dažādām neformālās izglītības, tālākizglītības un profesionālās pilnveides iespējām.

**Pamatmērķis**

Mūsdienu globalizācijas, informācijas tehnoloģiju attīstības un vērtību plurālisma apstākļos izglītojamajiem ļaut veiksmīgi darboties personisko un sabiedrības kopējo mērķu sasniegšanai, izveidojot iekļaujošu, kvalitatīvu, tautsaimniecības nozaru attīstības vajadzībām atbilstošu un darba vidē balstītu izglītības pieeju. Izglītība visa mūža garumā jebkura sociālā slāņa un sociālā statusa, jebkuras reliģiskās piederības pilsonim. Būt mobilam sabiedrības loceklim visa mūža garumā, īstenojot savas karjeras un personības izaugsmi.

***Rīcības virzieni un uzdevumi:***

1. ***Mācību procesa kvalitātes pilnveidošana un pieejamības nodrošināšana***

* visu apgūstamo kvalifikāciju mācību plānu saturu plānot un izstrādāt atbilstoši modulārajām mācību kursu programmām;
* motivējot un veicinot karjeras izvēles pasākumus, samazināt izglītojamo skaitu, kuri ir nesekmīgi un ilgstoši neapmeklē nodarbības;
* izstrādāt jaunas izglītības programmas atbilstošas tautsaimniecības prasībām sadarbībā ar darba devējiem un nozaru ekspertu padomēm;
* realizēt darba vidē balstītās mācības sadarbībā ar darba devējiem un portālu – Prakse.lv.

1. **Materiāli tehniskā nodrošinājuma uzlabošana**

* Turpināt darbu pie skolas siltināšanas projekta un ēkas pielāgošanas personām ar kustību traucējumiem;
* Uzlabot skolas vidi un materiāli tehnisko bāzi atbilstoši mūsdienu dzīves prasībām.

1. **Karjeras izglītības iespēju izaugsme**

* nodrošināt informāciju par izvēlēto profesiju gan skolas tīmekļa vietnē, audzināšanas stundās, gan sadarbībā ar darba devējiem un sociālajiem partneriem;
* attīstīt izglītojamo prasmi izvirzīt mērķus un uzdevumus karjeras izaugsmei, prast pieņemt patstāvīgus lēmumus, domāt kritiski.

1. **Mūžizglītības iespējas**

* izstrādāt tālākizglītības un profesionālās pilnveides programmas atbilstoši komerczinību, tirdzniecības, ēdināšanas un restorānu pakalpojumu, loģistikas nozaru pieprasījumam;
* piedāvāt dažādas izglītības programmas atbilstoši darba tirgum, kā arī ārpusformālās un tālākizglītības iespējas jebkuram sociālajam slānim;
* piedāvāt neformālā ceļā iegūtas izglītības atzīšanu skolas īstenotajās profesionālās izglītības programmās.

1. **Iestādes kvalitātes pārvaldes nodrošināšana**

* Nodrošināt izglītības kvalitāti un demokrātiskas vadības principus;
* Veicināt sadarbību valsts, pašvaldību institūcijām un nevalstiskajām organizācijām, kā arī darba devējiem;
* Nodrošināt labvēlīgu vidi un veicināt pedagogu profesionālo pilnveidi;
* Sekmēt pieejamo resursu efektīvāku izmantošanu.

**Iepriekšējā vērtēšanas perioda ieteikumu izpilde**

Iepriekšējā akreditācija skolai bija 2010. gadā Skola tika akreditēta uz 6 gadiem. Akreditācijas komisijai būtisku aizrādījumu nebija. Šajā laika periodā veikti uzlabojumi visās izglītības programmās un darbības jomās:

* Uzlabota skolas fiziskā vide auditorijās un koplietošanas telpās, kā arī veikta skolas teritorijas apzaļumošana;
* Uzsāktas un akreditētas jaunas izglītības programmas saskaņā ar nozaru ekspertu padomju atzinumiem, aktualizētas esošās izglītības programmas;
* Uzlabota materiāli tehniskā bāze, iegādātas informācijas tehnoloģijas iekārtas, datorprogrammas;
* Regulāri papildināts bibliotēkas grāmatu, mācību līdzekļu fonds;
* Noslēgti jauni sadarbības līgumi ar darba devējiem;
* Mainīti un izveidoti jauni iekšējie normatīvie dokumenti saskaņā ar jaunāko likumdošanu valstī.

Iepriekšējā akreditācija Telemehānika un loģistika izglītības programmā ar iegūstamo kvalifikāciju: Loģistikas darbinieks bija no 2010. gada 2. līdz 8. novembrim. Izglītības programma tika akreditēta uz 6 gadiem. Akreditācijas komisija novērtēja programmas kritērijus atbilstoši kvalitātes līmenim – labi.

Telemehānikas un loģistikas izglītības programmai – kvalifikācija Loģistikas darbinieks bija viens priekšlikums:

|  |  |
| --- | --- |
| Priekšlikumi darbības pilnveidei | Paveiktais |
| Plānot izglītojamajiem ar īpašām vajadzībām nepieciešamās tehnoloģiskās iekārtas un inventāru. | 2014. gada decembrī par piešķirtajiem valsts budžeta līdzekļiem tika pielāgota tualete pirmajā stāvā personām ar kustību traucējumiem. 2015. gada martā iesniegta IZM “Rīgas Tirdzniecības profesionālās vidusskolas attīstības un investīciju stratēģija 2015. – 2020. gadam” , kurā plānotas ERAF investīcijas 8.1.3.SAM ietvaros un sagatavota informācija par nepieciešamo finansējumu, t.sk. ārējais lifts un funkcionālā telpu pielāgošana personām ar kustību traucējumiem. Skolas iesniegtie projekti vēl tiek vērtēti. |

Iepriekšējā perioda ieteikums ir ņemts vērā un uzsākts darbs pie vides pieejamības nodrošināšanas.

**Iestādes sniegums kvalitātes rādītājos visu jomu atbilstošajos kritērijos**

**Joma – 1. Mācību saturs - iestādes īstenotās izglītības programmas**

Atbilstība normatīvajām prasībām

**Mācību process** ir organizēts atbilstoši Latvijas Republikas normatīvajiem dokumentiem izglītības jomā, skolas nolikumam, kā arī citiem mācību procesa reglamentējošiem dokumentiem.

**Izglītības programmas izstrādātas** atbilstoši spēkā esošajām normatīvajām prasībām. Izglītības programmās izvirzītie mērķi un uzdevumi nodrošina profesionālās kvalifikācijas līmeņa ieguvi profesijā un atbilst profesijas standartam. Izglītības programmu stratēģiskie mērķi un galvenie uzdevumi, obligātais saturs, vērtēšanas pamatprincipi un kārtība atbilst normatīvo aktu prasībām. Skola iesaista darba devējus un nozaru ekspertu padomes (turpmāk tekstā – NEP) pārstāvjus izglītības programmu izstrādē.

Ņemot vērā grozījumus valsts profesionālās izglītības standartā, 2016. gadā tika veikti grozījumi visās mācību programmās, kurus saskaņoja Izglītības un zinātnes ministrija un apstiprināja Izglītības kvalitātes valsts dienests, nosakot izglītības programmu virzienu un mainot stundu skaitu, kā arī ieviešot jaunu mācību priekšmetu – Sabiedrības un cilvēka drošība. Ar 2016./2017. mācību gadu tiek uzsākta Telemehānikas un loģistikas profesionālās izglītības programma ar kvalifikāciju - *Loģistikas darbinieks,* **mācību kursa modulis izglītojamajiem ar pamatskolas izglītību**. 2016. gada 31. augustā saņemta licence šī kursa apmācībai un 3 mēnešu laikā programma tiks sagatavota akreditācijai. Mācību kursu plāns veidots saskaņā ar valsts izstrādātajiem mācību priekšmetu moduļiem.

2016. gadā ir saņemtas jaunas licences sadarbībā ar A/S Latvijas pasts - Pasta pakalpojumi ar iegūstamo kvalifikāciju Pasta operators un Administratīvie un sekretāra pakalpojumi izglītības programma ar iegūstamo kvalifikāciju Klientu apkalpošanas speciālists, taču grupas nokomplektēt neizdevās intereses trūkuma dēļ.

Tiek turpināta neformālās izglītības mācību kursa “Minimālās prasības pārtikas uzņēmumā” apguve 1,5 gadīgajai grupai iegūstamajai kvalifikācijai - Restorānu pakalpojumu speciālists izglītojamajiem.

Informācija par ārpusformālās izglītības ieguvi ievietota mājas lapā sadaļā *Programmas:*

1. Restorānu pakalpojumu speciālists (4 un 1,5 gadīgā);
2. Restorānu pakalpojumu komercdarbinieks ( 4 gadīgā);
3. Komercdarbinieks (4 un 1,5 gadīgā);
4. Mazumtirdzniecības komercdarbinieks (4 un 1,5 gadīgā);
5. Rūpniecības komercdarbinieks ( 4 gadīgā);
6. Reklāmas pakalpojumu komercdarbinieks (4 un 1,5 gadīgā);
7. Loģistikas darbinieks (4 un 1,5 gadīgā).

Noslēgti deleģējuma līgumi ar Izglītības kvalitātes valsts dienestu ārpusformālās izglītības ieguvei, taču neviens nav izmantojis iespēju iegūt kvalifikāciju.

Par ES fondu finansēto projektu - Eiropas Savienības fondu darbības programmas „Izaugsme un nodarbinātība” 7.2.1. specifiskā atbalsta mērķa „Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” pasākuma “Sākotnējās profesionālās izglītības programmu īstenošana Jauniešu garantijas ietvaros” projekta “Sākotnējās profesionālās izglītības programmu īstenošana Jauniešu garantijas ietvaros” īstenošanā (vienošanās Nr. 7.2.1.2./15/I/001)” informācija ievietota skolas mājas lapā sadaļās *Programmas un Uzņemšana*. Visur tiek izmantota projekta reklāma un logo.

Izglītības programmu mērķi un uzdevumi atbilst profesionālās kvalifikācijas līmeņa standarta prasībām. Mācības notiek latviešu valodā. Mācību priekšmetu programmas tiek izstrādātas saskaņā ar Izglītības likuma 34. pantu, Profesionālās izglītības likuma 22 pantu un IZM 11.10.2010. noteikumiem Nr. 22 “Profesionālās izglītības programmu izstrādes kārtība”.

Sadarbība ar darba devējiem un izglītības programmu pieprasījums darba tirgū

Skola gatavo speciālistus dažādās nozarēs, tāpēc sadarbojas ar nozaru ekspertu padomēm – Tūrisma un viesmīlības nozarē, Uzņēmējdarbības, finanšu, grāmatvedības, administrēšanas (vairumtirdzniecība, mazumtirdzniecība, un komerczinības) nozarē un Transporta un loģistikas nozarē.

Katru gadu skola cenšas paplašināt un pilnveidot sadarbību ar darba devējiem, par galveno mērķi izvirzot – mācību procesa un kvalifikācijas prakses organizēšanas kvalitātes paaugstināšanu un jaunu sadarbības partneru meklēšanu. Darba devēju interese par praktikantiem un absolventiem nemazinās, jo mūsu absolventi joprojām ir pieprasīti darba tirgū. Daudzi izglītojamie tiek pieņemti patstāvīgā darbā pēc skolas beigšanas, dažkārt, jau ceturtajā kursā, kvalifikācijas prakses laikā. Darba devēji tiek iesaistīti izglītības programmu, profesiju standartu, profesionālās kvalifikācijas eksāmenu satura, kursu moduļu un ieteikumu izstrādē, labprāt piedalās eksāmenu komisiju darbā. Praktiskās mācības notiek otrajā kursā, kvalifikācijas prakse trešajā un ceturtajā kursā.

2016. gada septembrī Uzņēmējdarbības, finanšu, grāmatvedības, administrēšanas (vairumtirdzniecība, mazumtirdzniecība, un komerczinības) nozaru ekspertu padome atbalstījusi jauno speciālistu pieprasījumu darba tirgū – Mazumtirdzniecības komercdarbinieks un Rūpniecības komercdarbinieks. Tā kā pēc pamatskolas jaunieši nepiesakās uz šīm grupām, tad gatavojam atbilstoši mācību kursu apmācāmajiem moduļiem iesniegšanai licencēšanai šīs divas programmas profesionālās tālākizglītības programmās, skat. 1. tabulu.

1. tabula

**Plānotās tālākizglītības programmas**

|  |  |  |  |  |
| --- | --- | --- | --- | --- |
| Izglītības programma | Piešķiramā kvalifikācija | Kods | Mācību ilgums | Piezīmes |
| Komerczinības | Mazumtirdzniecības komercdarbinieks | 30T 341 02 1 | 960 | Dokumenti tiek gatavoti licencēšanai |
| Komerczinības | Rūpniecības komercdarbinieks | 30T 341 02 1 | 960 | Dokumenti tiek gatavoti licencēšanai |

Izglītojamo skaita izmaiņas un to cēloņi īstenošanas periodā.

2. tabulā parādītas izglītojamo skaita izmaiņas četru mācību gadu laikā.

2.tabula

**Izglītojamo skaits skolā**

|  |  |  |  |  |  |  |  |
| --- | --- | --- | --- | --- | --- | --- | --- |
| Izglītojamo skaita izmaiņas (2013. gads) | | Izglītojamo skaita izmaiņas (2014. gads) | | Izglītojamo skaita izmaiņas (2015. gads) | | Izglītojamo skaita izmaiņas (2016. gads) | |
| Izglītojamo skaits uz 1. janvāri | Atskaitīti (I kurss) | Izglītojamo skaits uz 1. janvāri | Atskaitīti (II kurss) | Izglītojamo skaits uz 1. janvāri | Atskaitīti (III. kurss) | Izglītojamo skaits uz 1. janvāri | Atskaitīti (IV. kurss) |
|  |  |  |  |  |  |  |  |
| 627 | 26 | 670 | 19 | 611 | 8 | 525 | 20 |

Audzēkņu skaits mainās, un visi nav motivēti pabeigt skolu un iegūt profesionālo kvalifikāciju. Atskaitīšanas iemesli ir dažādi: mainīta skola, materiālie apstākļi, motivācijas trūkums, neattaisnoti kavējumi, darba uzsākšana u.c. Izglītojamo skaita izmaiņas pa izglītības programmām vērojamas 2. pielikuma 1. un 2.tabulā.

Izglītības programmu īstenošanas plānošana

Izglītības programmu īstenošanā ievērota mācību priekšmetu, praktisko mācību un prakšu tematiskā satura pēctecība, tāpēc katru gadu tiek izstrādāts un apstiprināts **mācību grafiks**.

Mācību process notiek atbilstoši direktores apstiprinātajām mācību priekšmetu programmām. Mācību nodarbības notiek pēc direktora apstiprināta **mācību priekšmetu stundu saraksta,** kas izvietots visiem pieejamā vietā skolas pirmajā stāvā un atbilst licencēto izglītības programmu prasībām. Par izmaiņām stundu sarakstā izglītojamie un pedagogi ir savlaicīgi informēti, izmaiņas ir apstiprinātas ar direktora rīkojumu. Ar stundu sarakstu un tajā veiktajām izmaiņām iespējams iepazīties skolas mājas lapā: www.rtpv.lv, elektroniskā žurnāla Mykoob.lv portālā un tās ir redzamas skolas videostendā. Izglītojamie mācās piecas dienas nedēļā, viena nodarbība ilgt 40 minūtes.

Katra mācību semestra sākumā saskaņā ar mācību grafiku un tarifikāciju tiek izveidots un apstiprināts **pedagogu individuālo konsultāciju grafiks**, nosakot kopējās darba stundas nedēļā, tas ir pieejams skolas elektroniskajā vietnē (pieejams: [*http://rtpv.edu.lv/konsultaciju-grafiks/*](http://rtpv.edu.lv/konsultaciju-grafiks/) ) un uz skolas ziņojumu stenda. Semestru noslēgumos izglītojamo brīvdienās tiek izstrādāts un apstiprināts papildus individuālo konsultāciju grafiks, lai nodrošinātu palīdzību mācību vielas apguvē izglītojamajiem ar zemu mācību vērtējumu.

**Mācību priekšmetu slodze** atbilst normatīvo aktu prasībām un ir saskaņā ar izglītības programmas mācību grafiku un mācību plānu. Mācības darba vidē notiek saskaņā ar valstī noteiktajiem normatīvajiem aktiem un skolas *Kārtību, kādā organizē un īsteno darba vidē balstītas apmācības*, kurā noteikti apmācību nosacījumi, nepieciešamie dokumenti, iesaistīto pedagogu un izglītojamā pienākumiem.

Katrā mācību priekšmetā pedagogi, atbilstoši pašu izstrādātajai mācību priekšmeta programmai, izveidojuši **tematisko plānu**, kuru izskata un saskaņo Vispārizglītojošo un/vai profesionālo mācību priekšmetu metodisko komisiju sēdē. Skola nodrošina ar izglītības programmas īstenošanai atbilstošo mācību literatūru un mācību līdzekļiem. Katrā mācību priekšmetā ir izstrādāta patstāvīgā darba sistēma (mērķi, uzdevumi, norise, rezultāts). Tematiskajā plānā pedagogi ietver mācību līdzekļu izmantošanu, mācību metodes, pārbaudes veidus un vērtēšanas metodiskos paņēmienus. Pārbaudes darbu grafiks tiek saskaņots un apstiprināts, kā arī izvietots uz informācijas stenda katra mēneša sākumā

Mācību nodarbību uzskaite kopā 2011. gada janvāra notiek **žurnālā elektroniskajā vidē** - Mykoob un tiek aizpildīta atbilstoši skolas iekšējai kārtībai – RTPV *elektroniskā žurnāla Mykoob lietošanas kārtība (pieejams:* [*http://rtpv.edu.lv/wp-content/uploads/2016/10/Mykoob-kartiba\_2015.pdf*](http://rtpv.edu.lv/wp-content/uploads/2016/10/Mykoob-kartiba_2015.pdf)*)..* Mykoob vidē ieraksti tiek aizpildīti saskaņā ar mācību priekšmetu tematiskajiem plāniem, te ir ievietota informācija izglītojamajiem un vecākiem.

Mācību procesa laikā izglītojamiem tiek piedāvāti dažāda līmeņa uzdevumi, ievērojot audzēkņu spējas un sagatavotības līmeni. Tiek analizēti pārbaudes darbi, semestra vērtējumi, lai ievērotu katra audzēkņa individualitāti un spējas. Pedagogi plāno darba diferenciāciju un individualizāciju.

Izglītības programmu apguvē izmanto mūsdienīgus materiāltehniskos līdzekļus, jaunākās tehnoloģijas (IT iekārtas, audio un video iekārtas). Interneta pieslēgums ir brīvi pieejams izglītības iestādes darbības laikos. Mācību grāmatas un mācību līdzekļi tiek papildināti un iegādāti savlaicīgi vasaras periodā. Atbilstoši katrai izglītības programmai ir iespēja iegādāties jaunāko mācību literatūru, pamatojoties uz pedagogu iesniegumu, regulāri notiek bibliotēkas fonda pārskatīšana.

Izglītības programmu satura pilnveide

Skolā darbojas **izglītības programmas satura** izvērtēšanas sistēma, kuras ietvaros administrācija, pedagogi un darba devēji sadarbojas izglītības programmu un mācību priekšmetu programmu pilnveidē. Katru gadu pedagogi Vispārizglītojošo un/vai profesionālo mācību priekšmetu metodisko komisiju sēdē pārskata mācību priekšmetu programmas, veic uzlabojumus un papildina programmā jaunākās mācību literatūras sarakstu, mācību priekšmetu programmu un ieteicamās literatūras sarakstu apstiprina skolas direktors līdz katra mācību gada sākumam. Vadība pārrauga mācību priekšmetu programmu pilnveidi un aktualizāciju, sadarbojoties ar nozaru ekspertu padomēm.

Skolā tiek īstenotas **neformālās izglītības programmas** - interešu izglītības pulciņi – koris, deju kolektīvs, sporta sekcija, izglītojamo pašpārvalde. Pieaugušajiem tiek piedāvāta neformālās izglītības mācību kurss “Minimālās prasības pārtikas uzņēmumā”, kuru šobrīd izmanto 1,5 gadīgās grupas Restorānu pakalpojumu speciālists izglītojamie.

Katru gadu struktūrdaļas un nodaļas sagatavo darba plānus kārtējam mācību gadam, struktūrvienību vadītāji un administrācija seko to izpildei. Tiek izstrādāts **skolas mācību gada**, Audzināšanas daļas un Pedagoģiskās padomes darba plāns, veikti ieteikumi Skolas padomes un Konventa darba plānošanā. Skolas darba plānā ir iekļauti pasākumi, kas veido izglītojamā attieksmi pret sevi, citiem, darbu, sabiedrību, vidi, valsti, kultūrām un veicina izpratni par sabiedrības vajadzībām un iesaisti taisnīgas pasaules veidošanā, audzinot Latvijas patriotus.

Audzināšanas darbs skolā ir plānots un tiek īstenots pēc direktores vietnieces izstrādāta **audzināšanas darba plāna un audzināšanas programmas,** vispusīgi un pēctecīgi iekļaujot tajā skolas mācību gada pasākumu tēmas. Dokumentā skaidri definēti audzināšanas darba mērķi un uzdevumi katram mācību gadam, iespējamie audzinātāju stundu temati, laiks, rezultāts. Kursa audzinātāji, pamatojoties uz skolas audzināšanas darba plānu, izstrādā savus audzināšanas stundu tematiskos audzināšanas plānus, ievērojot izglītojamo vajadzības.

Audzinātāja stundu saturā ietvertas tādas tēmas, kas aktuālas gan katram izglītojamam, gan noteiktam vecumposmam. To skaitā: drošība un veselība, patriotisms, sociālā atbildība, izglītība un karjera, kultūra un māksla, tikumiskā audzināšana, latviskās tradīcijas, politika un ekonomika, savstarpējās attiecības un citas. Audzināšanas darbā tiek izmantotas dažādas metodes – diskusijas, pārrunas, lomu spēles, lekcijas, darbs grupās, projekti, testi, anketēšana u.c.

**Sasniegumi:**

* Skola īsteno programmas atbilstoši normatīvo aktu prasībām;
* Skola piedāvā darba devēju pieprasītākās izglītības programmas;
* Skola izstrādājusi Loģistikas darbinieka mācību kursa moduli četrgadīgajai grupai pēc pamatskolas un uzsākusi aprobācijas procesu;
* Sadarbībā ar NEP notiek informācijas apmaiņa un sadarbība visu izglītības programmu mācību kursu moduļu izstrādē;
* Skolā ir nodrošināta elektroniska mācību nodarbību plānošana un uzskaites sistēma, izmantojot elektronisko žurnālu Mykoob;
* Katru gadu notiek mācību programmu izvērtēšana un pilnveide.

**Turpmākā attīstība:**

* Sadarbībā ar NEP veidot jaunas izglītības programmas atbilstoši tirgus prasībām;
* Izstrādāt tālākizglītības un profesionālās pilnveides programmas atbilstoši skolas stratēģijai un darba devēju pieprasījumam;
* Mācību gada laikā izstrādāt visu mācību kursu moduļu programmas;
* Strādāt pie esošo izglītības programmu reklāmas, lai nodrošinātu darba tirgum vajadzīgās profesijas pieprasījumu;
* Sadarbībā ar A/S ‘Latvijas pasts” strādāt pie reklāmas – pasta operators un nokomplektēt 1 gadīgo grupu vidusskolas beidzējiem.

**Vērtējums – labi.**

**Joma – 2. MĀCĪŠANA UN MĀCĪŠANĀS**

**Kritērijs – 2.1. Mācīšanas kvalitāte**

Mācību procesa organizācija

Mācību nodarbību uzskaite notiek e-žurnālā Mykoob un tiek aizpildīta atbilstoši skolas iekšējai kārtībai. Atsevišķā žurnālā tiek aizpildīta individuālo konsultāciju, audzināšanas stundu, praktisko mācību un kvalifikācijas prakšu izpilde. Žurnālu aizpildīšanu kontrolē direktora vietnieks mācību darbā un atbilstošo nodaļu vadītāji. Administrācija un pedagogi regulāri informē izglītojamos par mācību darba prasībām. Administrācija ievieto Mykoob vidē sadaļā – Skolas ziņojumi - mācību darba procesa nodrošināšanai skolas iekšējos noteikumus un instrukcijas, ar kuriem var iepazīties gan izglītojamie, gan vecāki.

Mācīšanas kvalitātes kritērijs ir pedagoga izglītība, pieredze un tālākizglītības iespēju izmantošana, ko skolā nosaka ārējie normatīvie akti, *Pedagoga darba pienākumu apraksts* un *Ētikas kodekss*. Mācību procesa vērtēšanas kārtību nosaka *Mācību sasniegumu vērtēšanas kārtība*, kurā ir izskatīti tādi jautājumi kā pārbaudes darbu veidi, mācību sasniegumu vērtēšanas pamatprincipi, kritēriji un pārbaudes darbu organizēšanas nosacījumi, papildus konsultāciju un pēceksāmenu norise. Mācīšanas kvalitātes kontrole notiek, vērojot mācību stundas, apjautājot izglītojamos, izvērtējot izglītojamo sekmes. Mācību gada noslēgumā pedagogs veic pašvērtējumu, kuru iesniedz metodiķei. Izglītojamie sniedz savu vērtējumu un priekšlikumus mācību procesa uzlabošanai.

Mācību procesa organizēšana ir noteikta *Iekšējās kārtības noteikumos* un atrunāta *Pedagoga darba pienākuma aprakstā*, ka pedagogam jāpiemīt spējai plānot un organizēt savu pedagoģisko darbību atbilstoši izglītības iestādes mērķim un uzdevumiem. Mācību procesu kontrolē metodiķis un administrācija, atbilstoši sava darba pienākumiem. Faktisko stundu norise tiek fiksēta Mykoob skolas elektroniskajā žurnālā, pārbaudi veic administrācijas pārstāvji un izglītības metodiķis. Novadīto stundu atskaiti katru mēnesi pedagogs apkopo savā portfolio, atskaiti par pusgadu un gadu iesniedz direktora vietniekam mācību darbā, kurš veic stundu izpildes kontroli.

Izglītības programmu apguvē izmanto mūsdienīgus materiāltehniskos līdzekļus, jaunākās tehnoloģijas (IT iekārtas, audio un video iekārtas), projektori ir pieejami visos mācību kabinetos. Dators un interneta pieslēgums ir katrā kabinetā un ir brīvi pieejams izglītības iestādes darbības laikos. Mācību grāmatas un mācību līdzekļi tiek papildināti un iegādāti savlaicīgi vasaras periodā. Atbilstoši katrai izglītības programmai ir iespēja iegādāties jaunāko mācību literatūru, pamatojoties uz pedagogu iesniegumu, regulāri notiek bibliotēkas fonda pārskatīšana. Ir noteikta *Kārtība telpu un materiāltehnisko līdzekļu izmantošanai,* pedagogi un izglītojamie to ievēro.

Bibliotēkā un elektroniskajā vidē mājas lapā ir pieejami skolas pedagogu izstrādātie ESF projekta finansētie mācību līdzekļi (pieejami: <http://rtpv.edu.lv/1-2-1-1-3-i/> ):

Jūlijas Sjominas “[Darba organizācija ēdināšanas uzņēmumos](http://www.rtpv.edu.lv/spaw/uploads/files/darba%20org%20jauns.pdf)“,

Anitas Upmines “[Mācību virtuves praktisko darbu burtnīca](http://www.rtpv.edu.lv/spaw/uploads/files/Macibu%20virtuves%20darbu%20burtnica%20A4.pdf)“,

Dainas Kaparkalējas “[Merčendaizinga un pārdošanas mākslas pamati](http://www.rtpv.edu.lv/spaw/uploads/files/Mercendaizinga%20un%20pardosanas%20pamati%20A5.pdf" \o "Mercendaizings)“,

Ligitas Druvas “[Uzdevumu krājums ekonomikā](http://www.rtpv.edu.lv/spaw/uploads/files/Uzdevumu_krajums_internetam.pdf)“,

Annas Pušpures “[Patstāvīgo darbu uzdevumu krājums kulturoloģijā](http://www.rtpv.edu.lv/spaw/uploads/files/RTT%20Kulturologija.pdf)“,

Sandras Važas “[Dokumentu pārvaldība (lietvedība): uzdevumi un dokumentu paraugi](http://www.rtpv.edu.lv/spaw/uploads/files/Dokumentu_parvaldiba.pdf)“,

Zojas Petročenko “[Praktiskie uzdevumi komercdarbiniekiem informātikā Microsoft Office 2010 vidē](http://www.rtpv.edu.lv/spaw/uploads/files/RTT%20MS%20Office.pdf)“,

Maksima Platonova “[Reklāmas darba organizācija un izmaksas](http://www.rtpv.edu.lv/spaw/uploads/files/RTT%20Reklaama.pdf)“,

Maijas Grauziņas “[Lietišķā angļu valoda](http://www.rtpv.edu.lv/spaw/uploads/files/Lietiska%20anglu%20valoda%20web.pdf)“,

Tatjanas Džuglejas “[Tiesību pamati](http://www.rtpv.edu.lv/spaw/uploads/files/TIESIBU_PAMATI.pdf)“.

Mācību metožu izvēle

Katram pedagogam ir izstrādāti un sagatavoti izglītojamo paškontrolei atbilstoši mācību tematiskajam plānam pārbaudes darbi, patstāvīgie un praktiskie darbi. Mācību metodes atbilst izglītojamo personas attīstības vajadzībām, mācību priekšmeta specifikai un izglītības programmas saturam, tiek plānotas daudzveidīgas izglītojamo pārbaudes un pašpārbaudes. Izglītojamie labprāt iesaistās darba grupās, prāta vētrās, mācību ekskursijās, meistarstiķos u.c. Mācību procesā pedagogi izmanto brīvi pieejamos elektroniskos resursus – Uzdevumi.lv, Letonika.lv, Ailab.lv u.c. Skola organizē konkursus, izstādes, meistarstiķus, sporta pasākumus saskaņā ar katra gada skolas darba plānu un audzināšanas daļas darba plānu. Pedagogi regulāri pilnveido audzināšanas stundu un mācību nodarbību saturu, ievērojot katra gada aktualitātes un saikni ar reālo dzīvi. Stundu noslēgumā pedagogi izmanto pašvērtējuma anketas, lai attīstītu izglītojamo pašvērtēšanas prasmju attīstību.

Metodiskie materiāli un jauna pieredze stundu vadīšanā katru gadu notiek saskaņā ar Metodiskās padomes noteikto metodisko tēmu, pedagogi dalās savā pieredzē, strādā integrēti dažādās stundās, izmanto starppriekšmetu saikni, demonstrē labās prakses piemērus, saistību ar darba devējiem un iecerēto profesiju. Tā 2015./2016. mācību gada *metodiskā tēma bija – s****tundu un ārpusstundu pasākumu organizēšana izglītojamo padziļinātas intereses un izpratnes veicināšanai par eksakto mācību priekšmetu zināšanu pielietošanu dažādu izglītības programmu apgūstamo profesionālo praktisko iemaņu un kompetenču attīstībai*,** materiāli ir pieejami mājas lapas sadaļā Metodiskie materiāli (pieejams: [*http://rtpv.edu.lv/metodiskie-materiali/*](http://rtpv.edu.lv/metodiskie-materiali/)*).*

Visjaunākos tehnoloģiskos sasniegumus, datorprogrammas un materiāli tehniskos līdzekļus izglītojamie var apskatīt un izmēģināt mācību ekskursiju un prakses laikā.

Pedagogu darba kvalitāte

* Skolā regulāri notiek **pedagogu darba kvalitātes vērtēšana**. Visa mācību gada laikā kārtējā mācību nodarbību vērošana notiek pēc plānota grafika un izstrādātajām vērošanas veidlapām. Nodarbību vērošanas maksimālais punktu skaits ir 57 (mācīšana, mācīšanās un vērtēšana). Nepieciešamības gadījumā notiek vērošana ar mērķi vērot izglītojamos vai sadarbību ar pedagogu grupā. Administrācija plāno vērot nodarbības vismaz reizi pusgadā. 2015./2016. m. g. no 40 pedagogiem 39 pedagogu nodarbības tika vērtētas, kopējais vidējais vērtējums apmeklētajās nodarbībās gan mācīšanas, gan mācīšanās, gan vērtēšanas jomās ir 50 punkti. Vērošanas mērķis:

1. Pedagoga darba stila iepazīšana.
2. Individuālas pieejas mērķtiecīga izmantošana izglītojamo mācību motivācijas veicināšanai un praktiski noderīgu zināšanu iegūšanai stundā.

* **Pozitīvi novērojumi** nodarbību vērošanā: labvēlīgas vides radīšana pedagoga un izglītojamā sadarbībā, pedagoga skaidrojuma kvalitāte, pedagoga vērtējums (uzslavas, pozitīva kritika), mācību uzdevuma saprotamība un saistība ar reālo dzīvi, radoša pieeja darbam, savstarpēja cieņa un sapratne, pozitīva, radoša, uz mācīšanos raisoša vide, iespēja aktīvi darboties pašiem izglītojamajiem un patstāvīgi domāt, iespēja mācīties no vienaudžiem un mācīt pašam.
* **Ieteikumi** mācību darbu organizēt labāk un ievērot laiku, domāt par mācību metodēm, lai sasniegtu nodarbību mērķi, novērtēt izglītojamo uzdevumu izpildi un savstarpējās sadarbības prasmes, nodarbību vienmēr noslēgt ar kopsavilkumu un secinājumiem par paveikto gan skolotāja, gan izglītojamo, stundā sekot līdzi izglītojamo darba kvalitātei (tēmas izpratne, pieraksti, līdzdarbība, ieinteresētība), domāt par mācību metožu daudzveidīgu izmantošanu, kas palīdzētu attīstīt sadarbības prasmes un prasmi strādāt komandā (prasmes uzņemties atbildību), piedāvāt vairāk darboties izglītojamajiem, bet mazāk pašam skolotājam, t.i., mazāk lekciju, vairāk praktisko darbību.
* Vēroto nodarbību rezultāti (vidējais punktu skaits) katras nodarbības noslēgumā izglītojamo aptaujas anketās sakrīt - gan mācīšana, gan mācīšanās, gan vērtēšana ir novērtēti kā labas kvalitātes. Gan novērošanā, gan aptaujā iegūtie dati liecina, ka skolotāju darbs tiek novērtēts kā prasmīgs, labas kvalitātes un profesionāls.
* Mācību gada noslēgumā metodiķe sniedz pārskatu par vērotajām nodarbībām, uzklausa ieteikumus nodarbību norises kvalitātes uzlabošanai. Katru gadu 1. semestra beigās tiek organizētas metodiskās dienas, kad tiek uzaicināti lektori, kuri iemāca jaunus paņēmienus un prasmes, metodes nodarbību organizēšanā. Pedagogiem ir iespēja praktiski piedalīties un pēc tam izmēģināt iemācītās nodarbību metodes, kā arī papildināt profesionālās pilnveides zināšanas, iegūstot mācību kursu apliecību. Tā, piemēram, metodiskās dienas ietvaros 2015. gada 29. decembrī notika lekcija “Domāšana kā prasme rezultatīvai darbībai, iniciatīvai un radošumam” skolotājiem sadarbībā ar biedrību “Radošuma pils” un lektori Inesi Zlaugotni.
* **Lai uzlabotu mācīšanas kvalitāti un veicinātu profesionālo pilnveidi, 2016./2017. mācību gada izvēlētā metodiskā tēma - *Mācību metožu un paņēmienu izmantošana stundās un ārpusstundu pasākumos izglītojamo karjeras izglītības veicināšanai apgūstamajās profesionālās izglītības programmās.***

**Praktiskās mācības, kvalifikācijas prakse un darba vidē balstītās** apmācības tiek organizētas saskaņā ar normatīvo aktu prasībām. Praktiskās mācības un kvalifikācijas prakse tiek organizēta saskaņā ar mācību grafiku.

Izglītojamie ir informēti par praktisko mācību nodarbību uzdevumiem. Otrajā kursā izglītojamie iziet praktiskās mācības uzņēmumos. Praktiskās mācības un kvalifikācijas prakses notiek saskaņā ar skolas *Praktisko mācību un kvalifikācijas prakses programmas izpildes kārtību izglītojamajiem un Praktisko mācību un kvalifikācijas prakses organizēšanas un vadīšanas kārtību prakses vadītājiem (pieejams:* [*http://rtpv.edu.lv/wp-content/uploads/2016/10/Prakses-kartiba-pedagogam\_2013.pdf*](http://rtpv.edu.lv/wp-content/uploads/2016/10/Prakses-kartiba-pedagogam_2013.pdf)*;* [*http://rtpv.edu.lv/wp-content/uploads/2016/10/prakses-kartiba-izglitojamiem\_2013.pdf*](http://rtpv.edu.lv/wp-content/uploads/2016/10/prakses-kartiba-izglitojamiem_2013.pdf) *).*

Kvalifikācijas prakses galvenais mērķis un uzdevums ir ne tikai izglītojamajiem iegūt praktiskās iemaņas patstāvīgam darbam, bet arī teorētisko zināšanu nostiprināšana praksē un iepazīšanās ar mūsdienu darba tirgus prasībām.

2016. gada septembrī papildus noslēgti divi līgumi ar darba devējiem par 4 jauniešiem četrgadīgajās grupās un vienu jaunieti 1,5 gadīgajā grupā ar iegūstamo kvalifikāciju Restorānu pakalpojumu speciālists darba vidē balstītajās apmācībās. Mācības notiek saskaņā ar izstrādāto individuālo apmācību plānu skolā un uzņēmumā un mācību līgumu. Darba vidē balstītās mācības notiek saskaņā ar skolas *Kārtību, kādā organizē un īsteno darba vidē balstītas apmācības*, kurā noteikti apmācību nosacījumi, nepieciešamie dokumenti, iesaistīto pedagogu un izglītojamā pienākumiem.

Visām izglītības programmām atbilstoši izglītības standartam ir izstrādātas kvalifikācijas prakses programmas, ņemot vērā mūsdienu darba tirgus prasības.

Lai sekmētu noteikto prasību izpildi un ievērošanu, ir izstrādāta iekšējā kārtība izglītojamajiem prakses pārskata noformēšanā.

Visi izglītojamie tiek nodrošināti ar atbilstošām prakses vietām uzņēmumos, kuru profils atbilst izvēlētajai izglītības programmai. Skolai ir izveidota prakses vietu datu bāze, noslēgti divpusēji sadarbības līgumi ar uzņēmumiem par prakses vietu nodrošināšanu, līdzdalību prakses programmas satura izstrādē (skat. 3. pielikumu). Līdz praktisko mācību vai kvalifikācijas prakses sākumam tiek noslēgts trīspusējais līgums par izglītojamā prakses laiku, vietu, tiesībām un pienākumiem. Savukārt, prakses vadītājs nodrošina programmu izpildi, darba drošību un sanitāri higiēniskās prasības darba vietā.

Prakses dokumenti ir: prakses programma, prakses dienasgrāmata, praktikanta raksturojums, prakses atskaite.

Visi izglītojamie tiek nodrošināti arī ar pārējo nepieciešamo dokumentāciju, t.i., prakses programmu, prakses dienasgrāmatu. Tiek izdots direktora rīkojums par izglītojamo nosūtīšanu praksē uz atbilstošajiem uzņēmumiem un tiek nozīmēti prakses vadītāji – pedagogi.

Pirms prakses izglītojamie iziet darba drošības instruktāžu skolā, ko apstiprina ar savu parakstu.

Lai izglītojamie savlaicīgi pildītu prakses programmu un prakses vadītāji varētu sniegt nepieciešamo teorētisko un praktisko palīdzību, reizi nedēļā viņiem skolā ir nozīmēta konsultācijas diena. Kvalifikācijas prakse tiek vērtēta 10 ballu sistēmā. Ir izstrādāti prakses programmas vērtēšanas kritēriji, nosakot noteiktu punktu skaitu par katru prakses programmā ietvertā jautājuma izpildi.

Prakses laikā katru nedēļu izglītojamā darbu vērtē prakses vadītājs uzņēmumā, atspoguļojot vērtējumu prakses dienasgrāmatā, kā arī sniedzot raksturojumu prakses noslēgumā. Arī skolas nozīmētais prakses vadītājs konsultācijas laikā vērtē prakses programmas izpildi, kontrolē izglītojamā praksi uzņēmumā. Prakses vērtēšanas rezultāti tiek atspoguļoti grupas elektroniskajā žurnālā Mykoob.

Kvalifikācijas praksi izglītojamie beidz ar kvalifikācijas prakses atskaites-pārskata aizstāvēšanu, kurā iespēju robežās piedalās uzņēmumu pārstāvji.

Skolas izglītojamajiem ir iespēja iziet praksi arī citās ES dalībvalstīs, galvenokārt, tas notiek dažādu starptautisku projektu ietvaros. Šādas prakses mūsu izglītojamie ir izgājuši Vācijā, Somijā, Polijā, Igaunijā u.c.

Kvalifikācijas prakses gaita un rezultāti sistemātiski tiek analizēti, apkopoti un izskatīti Profesionālo mācību priekšmetu metodiskajā komisijā un Pedagoģiskās padomes sēdē. Tiek izvirzīti priekšlikumi prakses organizēšanas un vadīšanas uzlabošanai un pilnveidošanai.

Darba devēji novērtē izglītojamo praksi katru nedēļu prakses dienasgrāmatā, prakses beigās tiek iesniegts praktikanta raksturojums, kurā dots kopējais prakses vērtējums 10 ballu sistēmā, kā arī izvērtēta praktikanta teorētiskā un praktiskā sagatavotība un doti ieteikumi sadarbības pilnveidošanai. Prakses aizstāvēšanā tiek analizēta prakses programma un veikta tās pilnveide.

2015./2016. gadā skola veica prakses vietu aptauju, lai noskaidrotu izglītojamo teorētiskās zināšanas un gatavību darbam. Daļa uzņēmumu ir atsaucīgi un 73% gatavi ņemt savā uzņēmumā atkal jaunus praktikantus. Lielākā daļa darba devēji uzskata, ka praktikanti ir gatavi uzticēto darbu veikšanai, tomēr 9% uzskata, ka sagatavotība ir nepietiekama. Tas vairāk attiecas uz 2. kursu izglītojamajiem, kuriem ir problēmas ar praktisko mācību apmeklējumu uzņēmumā.

Arī esošie praktikanti aptaujā apliecina, ka 71% ir apmierināti ar iegūtajām iemaņām un prasmēm, 78% atzīst, ka šīs prasmes būs noderīgas, lai atrastu darbu labākajos uzņēmumos. 91% izglītojamo labprāt paliktu strādāt prakses uzņēmumā. Bieži vien izglītojamie jau pēc prakses sāk strādāt uzņēmumos.

**Sasniegumi:**

* Pedagogi strādā saskaņā ar iekšējiem normatīvajiem aktiem, lai nodrošinātu kvalitatīvu mācīšanas procesu;
* Mācību procesā tiek nodrošināta individuāla pieeja izglītojamo apmācībai, t.sk. darba vidē balstītā izglītība;
* Pedagogi uzlabo mācību stundu kvalitāti, daloties pieredzē, izmantojot dažādas darba metodes;
* Nozares uzņēmumi iesaistīti mācību procesā un izglītojamo karjeras izaugsmē;
* Praktiskās mācības un kvalifikācijas prakse tiek organizēta saskaņā ar mācību plāniem un mācību procesa grafikiem.

**Turpmākā attīstība:**

* Pedagogiem iesaistīties ES fondu finansētajā projektā par jaunu mācību līdzekļu un metodisko materiālu izstrādi, t.sk. elektroniskajā vidē;
* Pedagogiem piedalīties Valsts izglītības satura centra projekta aktivitātēs par kvalifikācijas eksāmenu satura, modulāro programmu izstrādi, profesiju standartu;
* Turpināt jaunu IKT ieviešanu mācību procesā un izmantot darba devēju piedāvātās jaunākās tehnoloģijas uzņēmumos;
* Ņemt dalību Latvijas Darba Devēju konfederācijas realizētajā ES fondu finansētajā projektā par praktisko mācību, kvalifikācijas praksi un darba vidē balstīto apmācību uzņēmumos;
* Pedagogiem un pedagoģiskajiem darbiniekiem celt profesionālo kvalifikāciju un pedagoģisko kompetenci, sadarbojoties ar Valsts izglītības attīstības aģentūru.

**Vērtējums – labi.**

**Kritērijs – 2.2. Mācīšanās kvalitāte**

Izglītojamo mācīšanās procesa organizēšana

* Mācību process organizēts klātienes formā un darba vidē balstītās apmācībās.
* Mācību process organizēts kā atbilstošs izglītojamo interesēm.
* Skola informē izglītojamos par mācību darbam izvirzītajām prasībām katra mācību gada sākumā. Izglītojamie zina un izprot izvirzītās prasības. Ar mācību darbam izvirzītajām prasībām var iepazīties elektroniskajā vidē.
* Izglītojamie ir informēti par mācību saturu, mācību grafiku, iekšējās kārtības noteikumiem, mācību sasniegumu vērtēšanas kārtību, prakses uzņēmumiem, materiāli tehnisko materiālu, mācību literatūras izmantošanu.
* Izglītojamie tiek iepazīstināti ar profesijas standartu, skolā tiek organizēta vispusīga un profesionāla speciālistu apmācība.
* Izglītojamie, pedagogi un vecāki var iepazīties ar skolas *Mācību sasniegumu vērtēšanas kārtību elektroniskajā vidē (pieejams:* [*http://rtpv.edu.lv/wp-content/uploads/2016/10/Macibu-sasniegumu-kartiba\_2015.pdf*](http://rtpv.edu.lv/wp-content/uploads/2016/10/Macibu-sasniegumu-kartiba_2015.pdf) *).*
* Izglītojamo mācīšanās darba organizēšanu, līdzdalību un sadarbību mācību procesā nosaka *Ētikas kodekss (pieejams:* *http://rtpv.edu.lv/wp-content/uploads/2015/09/30.pdf) un Iekšējās kārtības noteikumi (pieejams:* [*http://rtpv.edu.lv/wp-content/uploads/2015/09/Iekšējās-kārtības-noteikumi\_2016.pdf*](http://rtpv.edu.lv/wp-content/uploads/2015/09/Iekšējās-kārtības-noteikumi_2016.pdf)*).*
* Izglītojamie ir laicīgi informēti par pārbaudes darbiem, kuru grafiku katra mēneša sākumā apstiprina skolas direktors, sesijas un valsts eksāmeniem atbilstoši normatīvajiem aktiem, kuri tiek savlaicīgi izlikti vestibilā un metodiskajā kabinetā, kā arī pedagogu individuālo konsultāciju grafiku, kas pieejams arī interneta vietnē (pieejams: [*http://rtpv.edu.lv/konsultaciju-grafiks/*](http://rtpv.edu.lv/konsultaciju-grafiks/)*)* un uz skolas informācijas ziņojuma dēļa.
* Izglītojamajiem ir skaidri profesionālo un vispārizglītojošo mācību priekšmetu mērķi, uzdevumi, pedagogi saskaņā ar mācību priekšmetu programmām skaidro šo priekšmetu lomu profesijas apguvē un darbā.
* Pedagogi mērķtiecīgi organizē ikdienas mācību darbu, izvirza izglītojamiem noteiktas prasības, rosina mācīties atbilstoši viņu spējām, palīdz izglītojamajiem veidot mācību motivāciju un pētnieciskā darba iemaņas. Skolā pedagogi mācību procesā rosina izglītojamos izmantot dažādus mācību palīglīdzekļus (enciklopēdijas, vārdnīcas, presi, metodiskos materiālus, interneta resursus u.c.).
* Lai ieinteresētu izglītojamos mācību darbam, skolā tiek organizēti dažādi pasākumi, aktivitātes, kuras ir tieši saistītas ar mācību procesu – runas konkursi I kursiem, viktorīnas, meistarstiķi, mācību priekšmetu olimpiādes, biznesa plānu, kursa un prakses darbu aizstāvēšana. Mācību priekšmetu pedagogi veic izglītojamo sagatavošanu un līdzdalību skolas, Rīgas pilsētas mācību priekšmetu olimpiādēm, republikas mēroga un starptautiska mēroga konkursos.
* Skolā ir izveidota informācijas apmaiņas sistēma starp izglītojamajiem, pedagogu, vadību un ģimeni. Tas iespējams gan telefoniski, gan administrācijas pieņemšanas laikos vai mācību procesa laikā.
* Izglītojamie apmeklē mācības saskaņā ar stundu sarakstu, notiek apmeklējumu uzskaite un analīze.
* Par kavējumiem un sazināšanos ar vecākiem, pašvaldības un valsts iestādēm ir izstrādātas kārtības, kuras pieejamas elektroniskajā e-žurnālā un mājas lapā arī vecākiem: *Kārtība, kādā katru dienu reģistrē izglītojamo ierašanos vai neierašanos skolā un kādā informē vecākus, pašvaldības un valsts iestādes, ja izglītojamais bez attaisnojoša iemesla neapmeklē skolu (pieejams:* [*http://rtpv.edu.lv/wp-content/uploads/2016/10/Par-neierasanos-skola\_2016.pdf*](http://rtpv.edu.lv/wp-content/uploads/2016/10/Par-neierasanos-skola_2016.pdf) *) un Kārtība, kādā vecāki informē par bērna veselības stāvokli vai citiem apstākļiem, kuru dēļ izglītojamais neapmeklē skolu (pieejams:* [*http://rtpv.edu.lv/wp-content/uploads/2016/10/Kartiba-vecakiem\_2016.pdf*](http://rtpv.edu.lv/wp-content/uploads/2016/10/Kartiba-vecakiem_2016.pdf) *).*
* Kavējumu uzskaites sistēma un elektroniskais žurnāls Mykoob veiksmīgi nodrošina pedagoga un kursa audzinātāju darbu, lai novērstu neattaisnotu stundu kavēšanu. Lielākā daļa bez attaisnojoša iemesla nekavē stundas un pasākumus, to motivē iespēja saņemt valsts stipendiju, ko piešķir saskaņā ar *Stipendiju piešķiršanas nolikumu RTPV izglītojamajiem* (pieejams: <http://rtpv.edu.lv/wp-content/uploads/2016/10/Stipendiju-piešķiršanas-nolikums_15.pdf>).
* 1,5 gadīgajām grupām vidusskolu beigušajiem ES fondu finansētās mērķstipendijas piešķir saskaņā ar *Mērķstipendijas piešķiršanas nolikumu* (pieejams: <http://rtpv.edu.lv/wp-content/uploads/2016/10/Merkstipendiju-piešķiršanas-nolikums_2015.pdf>).
* Ar kavētājiem strādā audzinātāji un atbilstošo nodaļu vadītāji, viņi informē vecākus vai aizbildņus, lai novērstu neattaisnotus kavējumus. Atbilstoši iekšējai kārtībai par neierašanos skolā izglītojamais vai vecāki savlaicīgi informē audzinātāju vai atbilstošās nodaļas vadītāju par neierašanās iemeslu. Ja izglītojamais neapmeklē skolu bez attaisnojoša iemesla vairāk kā 30 mācību stundas semestrī, tad skolas administrācija ievadīs ziņas par audzēkni Valsts izglītības informācijas sistēmā, lai informētu pašvaldības un valsts atbildīgās institūcijas.
* Pagājušajā mācību gadā 14 izglītojamie tika atskaitīti, jo ilgstoši kavēja bez attaisnojoša iemesla skolu. Grupu audzinātāji sazinājās ar vecākiem, pašvaldībām, taču šie jaunieši mācības neturpināja.
* Izglītojamie piedalās ārpusstundu un ārpusskolas pasākumos, kuri saistīti ar sabiedrības un kultūras aktualitātēm (skat. 4. pielikumu). Par ārpusstundu pasākumiem ir iespējams uzzināt vietnē mājas lapā sadaļā Aktualitātes un lasīt skolas informatīvajā ekrānā.

Izglītojamo līdzdalība un sadarbība mācību procesā

* Izglītojamajiem ir iespējas piedalīties ar saviem darbiem gan skolas, gan ārpusskolas izstādēs, skatēs, ārpusstundu semināros, darba devēju paraugdemonstrējumos, mācību ekskursijās. Pedagogi motivē un rosina ņemt dalību valsts un starptautiskajos konkursos, aktivitātēs. Notiek aktīva mijiedarbība starp izglītojamo un pedagogiem, lai sagatavoties šādiem pasākumiem.
* Izglītojamie līdzdarbojas mācību procesā, izglītojamo pašpārvaldē, Skolas padomē un sadarbojas gan ar pedagogiem, gan nodaļu vadītājiem, pedagoģisko personālu.
* Lielākā daļa izglītojamo aktīvi piedalās mācību procesā, prot plānot un izvērtēt savu darbu, uzņemas atbildību par mācību procesa norisi, aktīvi izmanto skolas piedāvātos resursus mācību mērķu sasniegšanai.
* Mācīšanās ir vērsta uz savstarpēju sapratni un sadarbību ar pedagogiem, tā notiek demokrātiskā gaisotnē, dialoga formā, uzklausot un iedrošinot izteikt savus spriedumus, pamatojumus, veidot mūsdienīgu sabiedrībā aktīvu personību.
* Stundu noslēgumos pedagogi aicina veikt gan anketās, gan mutiski savu un grupas biedru pašvērtējumu stundā – aktivitāti, iesaistīšanos, zināšanas, atbalstu, tam tiek lietotas izstrādātās aptaujas anketas un dialogs.
* Strādājot ar tekstiem un profesionālo literatūru, pedagogi veicina izglītojamo lasītpratību, māku izprast tekstu un par to diskutēt, izteikt savu viedokli. Svarīga ir starppriekšmetu saite, kas paredzēta arī mācību programmās, lai neatrautu teorijas zināšanas no reālās dzīves prasmēm.
* Mācību ekskursijas, paraugdemonstrējumi skolā un uzņēmumā, izstāžu apmeklējumi u.c. pasākumi notiek saskaņā ar mācību priekšmetu programmām un tematiskajiem plāniem.
* Karjeras izaugsmes attīstīšanai skolā mācību procesa laikā tiek uzaicināti darba devēji, kā arī augstskolu pārstāvji, lai motivētu izglītojamos izvēlēties nākotnes profesiju vai turpināt mācības augstskolā.
* Izglītības programmu apguvē izmanto mūsdienīgus materiāltehniskos līdzekļus, jaunākās tehnoloģijas (IT iekārtas, audio un video iekārtas, informatīvos ekrānus), sīkāka informācija par skolas resursiem 6.1. kritērijā.

Mācību sasniegumu izaugsmes dinamika

Pedagogs ievada datus e-žurnālā Mykoob un veido katra izglītojamā mācību apguves līmeni. Turpmākajam darbam pedagogs izvirza mērķus un līdzekļus mācību sasniegumu uzlabošanai. Vislabāk izaugsmi un dinamiku redz vispārizglītojošajos mācību priekšmetos, kurus mācās 3 gadus – latviešu un angļu valoda, matemātika vai profesionālajos mācību priekšmetos, kurus apgūst ilgāk par pusgadu vai gadu. Mācību sasniegumu dinamikas pārskatus katra semestra beigās vērtē metodiķis un administrācija, izvirzot turpmākos uzdevumus un mērķus pedagogiem mācīšanas procesa uzlabošanai.

Katra semestra beigās pedagogs, izmantojot summatīvo pārbaudes darbu, e-žurnālā pārskatā „Pārbaudes darbs” izvērtē katra izglītojamā apguves līmeņa statistiku un paredz pasākumus sekmības paaugstināšanai, kā arī izvērtē e-žurnālā pārskatu „Globālā statistika” katrai grupai katrā mācību priekšmetā un paredz papildus mācību pasākumus (konsultācijas) semestrī vai pēcpārbaudījumus gada noslēgumā izglītojamajiem, kuriem nepietiekams līmenis vai nav vērtēts.

Pirmo kursu izglītojamo prasmju un zināšanu izpētei gada sākumā tiek sasaukta darba grupa, kurā piedalās visi mācību priekšmetu pedagogi. Tiek izvērtētas pamatskolas zināšanas un salīdzinātas ar diagnosticējošo darbu rezultātiem Kursa audzinātāji vērš uzmanību uz veselības problēmām, lēno uztveri vai pretēji – aktīvākajiem, zinošākajiem izglītojamajiem, aicinot izmantot diferencētu pieeju. Novembra Pedagoģiskā sēde tiek veltīta 1. kursu izglītojamo adaptācijas procesa analīzei.

Ceturto kursu audzinātāji izvērtē četru gadu dinamiku katram izglītojamajam, pamatojot, kā sekmju rezultātus ietekmē stundu kavējumi vai zems apguves līmenis. Saskaņā ar Profesionālo mācību priekšmetu metodiskās komisijas sēdē apstiprināto nolikumu ir ieviests katru gadu pavasarī pirms došanās praksē ceturto kursu izglītojamajiem diagnosticējošais pārbaudes darbs katrai iegūstamajai kvalifikācijai, izmantojot iepriekšējo gadu teorētiskās daļas materiālu. Saņemot pārbaudes darbu rezultātus, izglītojamie novērtē savus sasniegumus un trūkumus zināšanās un prasmēs. Tas dod motivāciju turpinot mācības un kvalifikācijas praksi, pievērst uzmanību, kas jāuzlabo un jāapgūst, lai kvalitatīvi sagatavotos CPKE.

Katram pedagogam ir iekārtots savs portfolio, kurā tiek apkopota un pētīta izglītojamo kursu mācību sasniegumu dinamika, izstrādājot konkrētus mērķus un uzdevumus katra izglītojamā un grupas mācību sasniegumu rezultātu uzlabošanai.

2015./2016. mācību gada noslēgumā tika veikta izglītojamo aptauja ar mērķi, noskaidrot izglītojamo viedokli par skolas fizisko un emocionālo vidi, informācijas apmaiņas pietiekamību, lai pilnveidotu sadarbību ar skolotājiem un izglītības kvalitāti. Aptaujā piedalījās 158 skolas izglītojamie jeb 45% no kopējā skaita.

Ar mācību līdzekļu pieejamību bibliotēkā ir apmierināti 83%. Ar datoru pieejamību ir apmierināti 78% izglītojamo. Pēc apkopotajiem datiem var secināt, ka izglītojamie ar mācību vidi ir apmierināti.

Mācīties motivēti un iegūt vēlamo profesiju ir 44% izglītojamo. 2/3 jauniešu ir vismaz daļēji motivēti vai pilnībā, tomēr pedagogiem ir jāiegulda liels darbs, jo apmēram pusei ir nepieciešams daudz vairāk ārējo stimulu nekā pārējiem, kas veicinātu mācību motivācijas veidošanos (vairāk ar karjeras izglītību saistīti pasākumi).

Tā kā 2/3 izglītojamo ir apmierināti ar izglītības kvalitāti skolā, tad to var uzskatīt par labu vērtējumu, tomēr 1/3 pauž kritisku attieksmi. Ciešā sadarbībā skolas vadībai un pedagogiem ir nepieciešams turpināt pilnveidot mācību procesu kopumā. Nepieciešams pilnveidot mācību procesa organizēšanu stundā, izmatojot individuālo pieeju, un sniegt izsmeļošākus komentārus par vērtējumu, analizējot gan trūkumus pārbaudes darbā, gan stiprās puses.

**Sasniegumi:**

* Skola nodrošina izglītojamajiem kvalitatīvu mācīšanās procesu atbilstoši mūsdienīgam materiāli tehniskajam nodrošinājumam un saskaņā ar normatīvajiem aktiem;
* Lielākā daļa izglītojamie ir apmierināti ar emocionālo un fizisko skolas vidi un izglītības kvalitāti;
* Izglītojamie labprāt piedalās ārpusskolas un ārpusstundu konkursos, skatēs, meistarstiķos u.c. pasākumos;
* Lielākā daļa jauniešu ir motivēti sekmīgi mācīties un nekavēt, lai saņemtu stipendijas.

**Turpmākā attīstība:**

* Turpināt darbu pie skolas materiāli tehniskās bāzes uzlabošanas un kvalitatīvas izglītības nodrošināšanas;
* Turpināt veicināt izglītojamo līdzdarbību un atbildību mācību procesā;
* Motivēt izglītojamos apmeklēt regulāri stundas un sekmīgi mācīties, sekmējot karjeras izglītības pasākumus.

**Vērtējums – ļoti labi.**

**Kritērijs - 2.3.Vērtēšana kā mācību procesa sastāvdaļa**

Vērtēšanas kvalitāte

* Skolas vērtēšanas kvalitāte un metodes atbilst valstī noteiktajai mācību sasniegumu vērtēšanas kārtībai, tā atbilst vecuma grupām individuālajām spējām, mācību priekšmetu specifikai. Vērtēšanas principi saskan ar valsts noteiktajiem vispārizglītojošo un profesionālo mācību priekšmetu standartiem. Vērtēšana ir sistemātiska un regulāra.
* Pedagogi regulāri vērtē izglītojamo mācību darbu, ievērojot vispārizglītojošo un profesionālo mācību priekšmetu standartus, valstī noteikto vērtēšanas kārtību un iekšējo *Mācību sasniegumu vērtēšanas kārtību, skolas tīmekļa vietnē* sadaļā Normatīvie akti *(pieejams:* [*http://rtpv.edu.lv/wp-content/uploads/2016/10/Macibu-sasniegumu-kartiba\_2015.pdf*](http://rtpv.edu.lv/wp-content/uploads/2016/10/Macibu-sasniegumu-kartiba_2015.pdf)un e-žurnālā Mykoob, ar to var iepazīties vecāki. Pedagogi ievēro vienotās prasības pārbaudes darbu uzdošanā un mācību sasniegumu vērtēšanā.
* Katrs pedagogs izstrādā pārbaudes darbus atbilstoši kārtībā noteiktajiem kritērijiem. Katra pedagoga potrfolio ir apkopoti pārbaudes darbi, kuri atbilst iekšējās kārtības nosacījumiem. Izglītojamie un vecāki informē, ka kārtība viņiem ir zināma un saprotama. Pirmo kursu izglītojamajiem un vecākiem audzinātāji sīki izklāsta vērtēšanas metodes, mācību sasniegumu vērtēšanas kritērijus, pārbaudes darbu struktūras.
* Vērtēšana pēc vietas tiek iedalīta – ievadvērtēšana, kārtējā un noslēguma, bet pēc mērķa - formatīvā vērtēšana - parasti veic mācību kursa laikā, lai gūtu informāciju par mācīšanos un izmantotu to mācību uzlabošanai, sekmētu izglītojamā mācīšanās progresu: lai izprastu mācību procesu klasē, lai nodrošinātu pastāvīgu atgriezenisko saiti, lai pilnveidotu izglītojamā zināšanas un prasmes, lai precīzāk norādītu uzdevumu jomas, kur izglītojamajiem veicas un kur nepieciešams uzlabojums; summatīvā vērtēšana - veic mācību noslēguma posmā, lai novērtētu kopējo situāciju vai sasniegumus, koncentrējot uzmanību uz vispārīgām prasmēm un zināšanām: lai nodrošinātu atgriezenisko saiti attiecībā uz sasniegtajiem mācību mērķiem un uzdevumiem, lai noskaidrotu mācību procesā notiekošo, lai iegūtu informāciju lēmuma pieņemšanai par savu un izglītojamā darbu, lai noteiktu, kādā mērā izglītojamais sasniedzis mācību mērķi.
* Tiek ievēroti izglītojamo vērtēšanas pamatprincipi: pozitīvo sasniegumu summēšana, pārbaudes obligātums, izglītojamā zināšanām, prasmēm un attieksmēm noteikto kritēriju atklātība un skaidrība, vērtējuma formu dažādība, pārbaudes pieejamība.
* Izglītojamā mācību sasniegumus vērtē salīdzinājumā ar plānotajiem rezultātiem, raksturojot mācību priekšmetu vai programmu apguves līmeni skalā no 1-10 ballēm, kā arī nv vērtēšanas kritēriju.
* **Skolas un vecāku sadarbību** izglītojamo mācību sasniegumu pilnveidē nodrošina šādas saziņas formas: sekmju grāmatiņa, pārbaudes darbi, sekmju izraksti, e-pakalpojumi, vecāku sapulces, individuālas konsultācijas ar grupas audzinātāju, mācību priekšmetu pedagogiem, skolas administrāciju, individuālās telefona sarunas ar vecākiem vai aizbildņiem.
* Mācību procesā ir dažādas vērtēšanas metodes: pašnovērtēšana, citu izglītojamo vērtēšana, grupu darba vērtēšana, vērtēšana darba vietā. Svarīga vērtēšanas procesa sastāvdaļa ir **izglītojamo pašvērtējums.** Tā tiek veidota izglītojamo prasme vērtēt savus sasniegumus un iesaistīties savu vienaudžu panākumu izvērtēšanā, kopā ar pedagogu novērtēt, kā mācības palīdzējušas sasniegt izvirzīto mērķi. Pašnovērtējumam ieteicams izmantot dažādus veidus: aprakstu, anketas aizpildīšanu, pārrunas ar pedagogu, ar grupas biedru, vizualizēšanu. Pašvērtējumu izmanto, uzsākot jaunu tēmu, gatavojoties noslēguma pārbaudes darbiem, aizstāvot projektus un referātus, novērtējot darbu grupās.
* Izglītojamo patstāvīgo darbu vai grupu projektu vērtēšanā (skatlogu skate, galda klājumi, reklāmu skate u.c.) pedagogi izmanto **kooperatīvo vērtēšanu,** kurā dažādi profesionālo priekšmetu pasniedzēji, darba devēji vērtē vienu objektu un sniedz savu atziņu.
* **Vērtēšanas metodes** sniedz atbalstu izglītojamo turpmākajā mācību procesā un motivē tam, visplašāk pielietotās metodes: eseja, individuāls uzdevums, projekts, grupu darbs, ieskaite, eksāmens, tests, pārspriedums, situācijas analīze u.c.
* Mācību procesa vērtēšanas ir svarīga, lai **piešķirtu stipendiju**, ko nosaka *Mērķstipendiju piešķiršanas nolikums un Stipendiju piešķiršanas nolikums.* Par vērtēšanas kvalitātes nodrošinājumu rūpējas metodiķis un skolas administrācija, no pedagogiem pieprasot maksimāli caurspīdīgu vērtēšanas kritēriju izstrādi, īpaši pārbaudes darbos.
* **Vērtējumi tiek fiksēti skolas elektroniskajā žurnālā Mykoob,** pārbaudi veic administrācijas pārstāvji un metodiķis. Izglītojamo vērtēšana balstās uz mācību sasniegumiem. Saskaņā ar iekšējo vērtēšanas kārtību vērtējumam jābūt ik pēc katrām 8 mācību stundām vai katru nedēļu par praktiskajām mācībām/kvalifikācijas praksi.
* Kursa audzinātājs katra semestra beigās apkopo izglītojamo sekmes, kopā ar izglītojamajiem izvērtē un salīdzina ar iepriekšējiem sasniegumiem mācību priekšmetā. Mācību priekšmeta skolotāji pēc izvēles vismaz reizi pusgadā (atskaišu formā) analizē vienu pārbaudes darbu gan pēc grūtības pakāpes, gan sekmju rezultāta, un divas reizes gadā veido apguves līmeņu statistiku katram kursam un izglītojamajam, sniedzot rezultātu analīzi un veicamos uzdevumus tālākajai sadarbībai mācībās, lai radītu pēc iespējas labvēlīgākus apstākļus mācību sekmju paaugstināšanai.
* Pedagogi vērtējumus ievada elektroniskajā žurnālā Mykoob, direktora vietniece mācību darbā un atbilstošās nodaļas vadītāji veic vērtējumu pārraudzību. Pārbaudes darbu skaitu nosaka konkrētā mācību priekšmeta pedagogs, paredzot to skaitu tematiskajā plānā un ne mazāk kā vienu pārbaudes darbu pēc novadītajām astoņām stundām. Izglītojamie un arī vecāki redz vērtējumus elektroniskajā žurnālā Mykoob un ar darbu var iepazīties pie pedagoga.
* Izglītojamo sasniegumi tiek atspoguļoti normatīvo aktu norādītajos dokumentos – grupas nodarbību uzskaites žurnālā (e-žurnālā Mykoob), kvalifikācijas prakses dienasgrāmatās, praktikantu raksturojumā, grupas sekmju izrakstā. Izglītojamo sasniegumu uzskaites kārtība un nodarbību apmeklējums regulāri tiek kontrolēts.
* Par katra izglītojamā mācību sasniegumiem ir atbildīgs gan audzinātājs, gan mācību priekšmeta pedagogs. Vērtējumu kopsavilkumu un kavējumu statistiku (ASUS izdruka no Mykoob) audzinātājs iesniedz katra mēneša beigās atbilstoši stipendiju nolikumiem nodaļu vadītājiem, pēc kuriem tiek noteikts valsts un mērķstipendiju apmērs. Notiek vērtējumu uzraudzība, izglītojamajiem tiek ieteikts apmeklēt konsultācijas un uzlabot rezultātu.
* Administrācija katru mēnesi izvērtē kursu mācībās nepietiekam līmeņa izglītojamo dinamiku un pedagogu pasākumus sekmības paaugstināšanai, vērtēšanas metodes, pārbaudes darbus. Katra semestra beigās mācību priekšmeta pedagogs, izmantojot summatīvo pārbaudes darbu, e-žurnālā sadaļā „Pārbaudes darbs” izvērtē katra izglītojamā apguves līmeņa statistiku un paredz pasākumus sekmības paaugstināšanai, kā arī izvērtē pārskatu „Globālā statistika” katrai grupai katrā mācību priekšmetā un paredz papildus mācību pasākumus (konsultācijas) semestrī vai pēcpārbaudījumus gada noslēgumā izglītojamajiem, kuriem nepietiekams līmenis vai nav vērtēts.
* Grupu audzinātāji un atbildīgie nodaļu vadītāji katru nedēļu veic izdrukas no e-žurnāla „Klases kopējās vidējās atzīmes” par izglītojamo sekmību, kā arī katra jaunā mēneša pirmajā dienā veic ASUS izdruku no Mykoob žurnāla ES fondu mērķstipendijas piešķiršanai un katra jaunā mēneša desmitajā dienā veic ASUS izdruku valsts stipendijas piešķiršanai, motivē izlabot zema apguves līmeņa vērtējumus, lai saņemtu stipendiju.
* Grupu audzinātāji vērtēšanas jautājumus regulāri skata audzināšanas stundās, akcentējot **karjeras izglītību.** Katra semestra sākumā izglītojamie raksta savus mērķus, uzdevumus, aizpilda SVID analīzes anketas, lai semestra beigās, veicot pašvērtējumu, izvirzītu nākamajam semestrim atbilstošus uzdevumus, domājot par karjeras izaugsmi un savu prasmju, spēju un kompetenču attīstību.
* Katra semestra noslēgumā kursa audzinātājs sagatavo **kursa mācību sasniegumu atskaiti** **un sasniegumu dinamiku**, sniedz atskaiti par kursu, labākajiem un vājākajiem izglītojamajiem, par dalību skolas un ārpusskolas pasākumos, nodaļu vadītāji apkopo informāciju un sniedz ziņojumu Pedagoģiskās padomes sēdē, lai kopīgi izvērtētu un sniegtu priekšlikumus turpmākai mācību sasniegumu līmeņa uzlabošanai.
* Vispārizglītojošo mācību priekšmetu metodiskās komisijas un Profesionālo mācību priekšmetu metodiskās komisijas sēdēs, Metodiskās padomes sēdēs, Pedagoģiskās padomes sēdēs tiek izvērtēti katra kursa mācību sasniegumi un sekmības paaugstināšanai piedāvāta metodiska palīdzība, uzklausot kolēģu pieredzi vai pieaicināta lektora ieteikumus. Secinājumus un izvirzītos uzdevumus izmanto mācību procesa pilnveidei.
* **Darba devēji** piedalās praktisko mācību/kvalifikācijas prakšu vērtēšanā, vada kvalifikācijas eksāmenu komisijas un sniedz vērtējumu. Kvalifikācijas prakšu aizstāvēšana, prezentācija un vērtēšana notiek saskaņā ar iekšējo kārtību un vērtēšanas kritērijiem prakšu noslēgumā, uz kuru tiek uzaicināti darba devēji, vecāki, administrācija. Pēc prezentācijas notiek aktīva diskusija un informācijas apmaiņa par izglītojamo zināšanās, prasmēm un kompetencēm. Uzstāšanās palīdz izglītojamajam gatavoties kvalifikācijas eksāmena praktiskās daļas aiztāvēšanai, veicina uzstāšanās prasmes.
* Centralizētie profesionālās kvalifikācijas eksāmeni (turpmāk tekstā - CPKE) ir plānoti savlaicīgi saskaņā ar valsts noteikto eksāmenu grafiku un atbilstoši normatīvo aktu prasībām.
* Izglītojamie tiek savlaicīgi informēti par eksāmenu norisi, vērtēšanas kritērijiem, par ko parakstās instrukcijā. Pirms CPKE tiek organizētas konsultācijas.
* Skolā izveidota komisijā iekļaujamo personu datu bāze, darba devēji piedalās eksāmenu norisē un CPKE komisijas darbā. Komisiju personālsastāvs atbilst normatīvo aktu prasībām.
* Telpas eksāmenu teorētiskās un praktiskās daļas norisei ir atbilstoši aprīkotas un ir nepieciešamais materiālai tehniskais nodrošinājums. Skola ievēro CPKE ar ministriju saskaņoto norises kārtību. CPKE dokumentācija noformēta atbilstoši normatīvo aktu prasībām, ir izveidota eksāmena organizēšanas un dokumentācijas sistēma. Skolai ir izstrādāta instrukcija *Darba drošības instrukcija kvalifikācijas eksāmena praktiskās daļas laikā*, ar kuru eksāmenu komisija iepazīstina izglītojamos.
* Profesionālo mācību priekšmetu metodiskā komisija piedalās Valsts izglītības satura centra organizētajās darba grupās, kuras analīze iepriekšējā gada eksāmenu rezultātus un strādā pie CPKE datu bāzes papildināšanas. 2015. gadā Profesionālo mācību priekšmetu metodiskā komisija izveidoja darba grupu, piesaistot darba devējus un profesionālās organizācijas, lai izstrādātu CPKE saturu iegūstamajai kvalifikācijai – Restorānu pakalpojumu speciālists, 2016. gadā norit darbs pie CPKE iegūstamā kvalifikācija Komercdarbinieks. CPKE tiek iesniegti normatīvajos dokumentos noteiktajos laikos Valsts izglītības satura centrā izskatīšanai un saskaņošanai un sakārtoti atbilstoši eksāmenu norisei. CPKE norises grafiku apstiprina skolas direktors un iesniedz Valsts izglītības satura centrā. Pēc eksāmena komisija sniedz savus priekšlikumus un ieteikumus par eksāmenu norisi un saturu.

**Sasniegumi:**

* Elektroniskais žurnāls Mykoob nodrošina mācību procesa uzraudzību un dod iespēju ātri reaģēt audzinātājiem un nodaļu vadītājiem uz nepilnībām stundu uzskaitē un izglītojamo mācību vērtēšanā;
* Vērtēšanas sistēma ir izstrādāta un atbilst izglītības standartiem, izglītojamie un pedagogi ievēro vērtēšanas kritērijus;
* Izglītojamie un vecāki tiek regulāri informēti par mācību sasniegumiem;
* CPKE eksāmenu izstrādē visās skolas piedāvātajās profesionālās izglītības programmās piedalās skolas pedagogi, darba devēji, tie notiek atbilstoši ārējiem un iekšējiem normatīvajiem aktiem.

**Turpmākā attīstība:**

* Pilnveidot izglītojamo mācību dinamikas izpētes sistēmu, lai uzlabotu mācību rezultātus;
* Pilnveidot prakses vietu datu bāzi un turpināt noslēgt sadarbības līgumus ar prakses uzņēmumiem;
* Iesaistīties Latvijas Darba devēju konfederācijas ES fondu finansētajā projektā, piedāvājot darba vidē balstīto izglītību izglītojamajiem, kā arī praktikantus uzņēmumos.

**Vērtējums - ļoti labi.**

**Joma – 3. Izglītojamo sasniegumi**

**Kritērijs – 3.1. Izglītojamo sasniegumi ikdienas darbā**

Izglītojamo sasniegumi ikdienas darbā

Izglītojamo mācību sasniegumi tiek vērtēti individuāli saskaņā ar skolas apstiprināto kārtību, pedagogi regulāri veic izglītojamo mācību sasniegumu analīzi. Vērtējumi tiek likti e-žurnālā Mykoob, ierakstus kontrolē administrācija.

Par katra izglītojamā mācību sasniegumiem ir atbildīgs gan audzinātājs, gan mācību priekšmeta pedagogs. Vērtējumu kopsavilkumu un kavējumu statistiku (ASUS izdruka no Mykoob) audzinātājs iesniedz katra mēneša beigās atbilstoši stipendiju nolikumiem nodaļu vadītājiem, pēc kuriem tiek noteikts valsts un mērķstipendiju apmērs. Notiek vērtējumu uzraudzība, izglītojamajiem tiek ieteikts apmeklēt individuālās konsultācijas un uzlabot rezultātu.

Katra semestra noslēgumā kursa audzinātājs sagatavo kursa mācību sasniegumu atskaiti un sasniegumu dinamiku, sniedz atskaiti par kursu, labākajiem un vājākajiem izglītojamajiem, par dalību skolas un ārpusskolas pasākumos, nodaļu vadītāji apkopo informāciju un sniedz ziņojumu Pedagoģiskās padomes sēdē, lai kopīgi izvērtētu un sniegtu priekšlikumus turpmākai mācību sasniegumu līmeņa uzlabošanai.

Labākie izglītojamie labprāt iesaistās skolas ārpusstundu pasākumos un olimpiādēs, kuros jāparāda savas zināšanas un prasmes. Iespēja pārstāvēt skolu valsts un starptautiskos mērogos, veicina skolas atpazīstamību, ceļ prestižu, motivē izglītojamos būt aktīviem un zinātkāriem savā izvēlētajā profesijā. Sīkāku informāciju par ikdienas sasniegumiem var atrast katra gada statistikas pārskatā elektroniskajā vietnē sadaļā Publikācijas un statistika (pieejams: [*http://rtpv.edu.lv/publikacijas-un-statistika/*](http://rtpv.edu.lv/publikacijas-un-statistika/) *).*

Katru gadu tradicionāli notiek skolā:

* Vēstures olimpiāde ( pedagogs J.Aizvakars)
* Daiļļasītāju konkurss ( pedagogi- B.Stefena, I.Mekšūne)
* Krievu valodas olimpiāde ( pedagogs – I. Kibale)
* Ekonomikas olimpiāde (pedagogi – B.Sergejeva, I.Gūtmane, I.Pirktiņa)
* Pirmo kursu viktorīna dabaszinībās «Veiksme. Intuīcija. Prāts.» (pedagogs – M. Gailāne)
* Viktorīnas 2. un 3. kursiem par dažādu mācību priekšmetu zināšanām
* Pirmo kursu iesvētību konkurss “Rūdīts Erudīts” – visi pedagogi
* skolas „Biznesa plāns” konkurss – profesionālo mācību priekšmetu pedagogi
* Reklāmu izstāde - profesionālo mācību priekšmetu pedagogi
* Skatlogu skate - profesionālo mācību priekšmetu pedagogi
* Galda klājumu konkurss, piedalās restorāna pakalpojumu komercdarbinieks iegūstamās kvalifikācijas 4. kursi - profesionālo mācību priekšmetu pedagogi
* Meistarstiķis “Erudīts” – piedalās visi kursi jauktās komandās
* Meistarstiķis “Zini vai mini” – 4. kursi un pusotrgadīgo izglītojamo grupas

Problēmas ikdienas darbā un risinājumi uzlabošanai

Pēdējo 3 gadu laikā iezīmējas vienādas problēmas, kā **zemais pamatzināšanu līmenis** vispārizglītojošajos mācību priekšmetos – latviešu valodā, matemātikā, angļu valodā. Kā parāda 1. kursu diagnosticējošie darbi, tad reizēm pamatskolas ir ielikušas augstāku vērtējumu gadā un zināšanas neatbilst. Savukārt, izglītojamajiem no ģimnāziju vai vidusskolu 9. klasēm reizēm ir ļoti augsts līmenis angļu valodā (2016. gadā 2 audzēkņi no pirmā kursa kārtoja valsts centralizēto eksāmenu angļu valodā).

Risinājumi

Pirmo kursu izglītojamo prasmju un zināšanu izpētei gada sākumā turpināt sasaukt darba grupu, kurā piedalās visi mācību priekšmetu pedagogi. Izvērtēt pamatskolas zināšanas un salīdzināt ar diagnosticējošo darbu rezultātiem Vērst uzmanību uz izglītojamo veselības problēmām, lēno uztveri vai pretēji – aktīvākajiem, zinošākajiem izglītojamajiem, aicinot izmantot diferencētu pieeju un individuālus pārbaudes darbus. Izmantojot starpprofesionālo mācību priekšmetu saikni un saistību ar reālo dzīvi, pielietot eksaktās un valodas zināšanas arī citu mācību priekšmetu stundās.

**Mācību kavējumi** ir otra būtiskākā problēma ikdienas darbā. Visbiežāk tiek kavēti pirmo stundu sākumi, taču visos kursos ir izglītojamie, kuri neregulāri apmeklē skolu. Darbs ar kavētājiem aprakstīts sadaļā Kritērijs – 2.2. Mācīšanās kvalitāte. Tas iespaido gan ikdienas mācību sasniegumu rezultātus, gan gala eksāmenus. Izglītojamajiem, kuri jau strādā, tiek piedāvātas darba vidē balstītās mācības pēc individuāla plāna, kā arī iespējas saņemt individuālas konsultācijas.

Risinājumi

Izvērtēt kavējumu iemeslus un piedāvāt dažādas apmācības formas, t.sk.Mykoob vietnē un Moodle vidē ievietojot mācību materiālus. Ar izglītojamajiem, kuri bez attaisnojoša iemesla kavē skolu, strādāt saskaņā ar iekšējo kārtību, sazinoties ar vecākiem, pašvaldībām, piesaistot karjeras izglītības konsultantus 1,5 gadīgajām mācību grupām. Atsevišķos gadījumos mācības uzsākušie izglītojamie pamet mācības, kā noskaidrojas, maznodrošinātas ģimenes zemo ienākumu dēļ. Nepieciešams iesaistīties Izglītības kvalitātes valsts dienesta ES fondu finansētajā projektā “Darbības programmas "Izaugsme un nodarbinātība" 8.3.4. specifiskā atbalsta mērķa "Samazināt priekšlaicīgu mācību pārtraukšanu, īstenojot preventīvus un intervences pasākumus" īstenošanas noteikumi” par atbalstu dažādām sociālajām grupām.

**Izvērtējot izglītojamo korelāciju starp sasniegumiem** ikdienas darbā (mācību priekšmeta gala vērtējumā) un valsts pārbaudes darbos, CPKE eksāmenā, parasti nav izteikta mācību sasniegumu līmeņa atšķirība. Mācību gada noslēguma Pedagoģiskajā sēdē tiek analizēti CPKE rezultāti un doti uzdevumi rezultātu uzlabošanai, kā arī jaunā mācību gada sākumā tiek analizēti valsts centralizētie eksāmeni vispārizglītojošajos mācību priekšmetos. Tiek analizēti gan valsts vidējie rādītāji, gan izteiktie pedagogu secinājumi par grūtības pakāpi eksāmenos. Izglītojamie ar zemu mācību sasniegumu līmeni ir riska grupā, kuri nesasniedz 5% līmeni eksāmenos (kā tas mēdz būt matemātikā).

Risinājumi

Turpināt izmantot valsts eksāmenu, CPKE paraugus, testus, praktiskās daļas, mutiskās daļas ikdienas pārbaudes darbos, lai sekmīgi sagatavotos valsts eksāmeniem. Piedāvāt papildus individuālās konsultācijas izglītojamajiem ar zemu mācību sasniegumu vērtējumu. Veikt diagnosticējošos testus mācību priekšmetos gada sākumā, lai redzētu, kam jāpievērš papildus uzmanība sagatavojoties eksāmeniem.

**Turpmākā attīstība:**

* Diferencēt mācību procesā pieeju dažāda līmeņa mācību sasniegumu grupām, izstrādājot dažādus pārbaudes darbus;
* Turpināt darba vidē balstītās mācības pēc individuāla plāna, lai veicinātu izglītības ieguvi;
* Turpināt darbu ar kavētājiem saskaņā ar iekšējo kārtību, motivēt uzlabot zināšanas;
* Ņemt dalību Izglītības kvalitātes valsts dienesta ES fondu finansētajā projektā par mācību priekšlaicīgu pārtraukšanu atsevišķām sociālajām grupām.

**Kritērijs – 3.2. Izglītojamo sasniegumi valsts pārbaudes darbos**

Valsts obligāto centralizēto eksāmenu rezultāti

Valsts pārbaudes darbu norise tiek organizēta saskaņā ar valstī noteiktajiem normatīvajiem aktiem.

Lai sagatavotos valsts pārbaudījumiem un valsts CE un kontrolētu to norisi, ir izveidota *RTPV valsts pārbaudījumu un centralizēto eksāmenu sagatavošanas un organizēšanas kārtība*, ar kuru iepazīstināti pedagogi.

Salīdzinot ar iepriekšējiem mācību gadiem, centralizēto eksāmenu rezultāti ir līdzīgi, nedaudz krities līmenis **latviešu valodā**, kas izskaidrojams ar gramatikas pamatzināšanu trūkumu un kļūdām pārspriedumā. Salīdzinoši ar valsts rezultātiem trijos gados, ir vērojama tendence būt vienā līmenī vidēji 44,3%, atpaliekot no valsts par - 10% (skat. 3. tabulu).

**Matemātikā** strauji samazinājies līmenis, jo uzdevumi bija paaugstinātas grūtības un trūka zināšanu pamatskolas vielas apguvē. Arī valstī, salīdzinot ar iepriekšējo gadu, pagājušajā mācību gadā matemātikā krities līmenis par -7,2%, (skolā – 8,4%).

**Krievu valodā (kā svešvalodā)** skolā vidēji ir augstāks līmenis nekā valstī par +3,2%., vidēji trijos gados 73,1%, valstī vidēji 69,9%, tas izskaidrojams ar to, ka liela daļa jauniešu ir beiguši mazākumtautības skolas un izvēlas likt šo eksāmenu un tas nesagādā grūtības.

**Vēsturē** vidēji skolā 42,1% līmenis nav izteikti mainīgs un valsts līmenis ir vidēji 44%. Kaut arī izglītojamie apgūst vēsturi vienā gadā un pirmajā kursā, ar neatlaidīgu darbu, izskaidrošanu, papildus organizētiem patriotiskiem un vēsturiskiem pasākumiem, ceļojošām izstādēm, izdodas panākt apmierinošu līmeni.

Uzlabojies **līmenis angļu valodā** (+8,1%) salīdzinājumā ar iepriekšējo gadu, kas panākts ar pedagogu rūpīgu darbu, papildus konsultācijām. Pagājušajā mācību gadā Eiropas kopīgo pamatnostādņu valodu prasmes angļu valodā B1 līmeni ieguva 42% un B2 līmeni ieguva 26% izglītojamie.

1. tabula

**Obligāto centralizēto eksāmenu rezultāti par vidējās izglītības apguvi**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Eksāmeni | Kopvērtējums % skolā | | | Kopvērtējums % pēc tipa:  profesionālās+mākslas | | | Kopvērtējums % pēc urbanizācijas: Rīga | | | Kopvērtējums % valstī | | |
| 2013./  2014.m.g. | 2014./  2015.m.g. | 2015./  2016.m.g. | 2013./  2014.m.g. | 2014./  2015.m.g. | 2015./  2016.m.g. | 2013./  2014.m.g. | 2014./  2015.m.g. | 2015./  2016.m.g. | 2013./  2014.m.g. | 2014./  2015.m.g. | 2015./  2016.m.g. |
| Matemātika | 28,9 | 26,2 | 17,8 | 27,7 | 27,5 | 20,6 | 45,9 | 46,2 | 38,6 | 43,3 | 43,6 | 36,2 |
| Angļu valoda | 47,43 | 45 | 53,1 | 43,1 | 40,4 | 48,0 | 61,0 | 59,4 | 64,7 | 56,1 | 54,1 | 61 |
| Krievu valoda | 75,5 | 73,7 | 70,2 | 67,9 | 68,5 | 62,1 | 75,2 | 75,4 | 71,9 | 70,9 | 71,8 | 67 |
| Latviešu valoda | 47,5 | 43,3 | 42,2 | 43,8 | 39,4 | 41,5 | 52,3 | 49,0 | 51,0 | 52,7 | 48,7 | 51,3 |
| Vēsture | 40,9 | 47,9 | 37,7 | 39,3 | 44,3 | 38,5 | 45,2 | 50,5 | 45,5 | 42,6 | 47,5 | 41,9 |

1. att. Centralizēto eksāmenu vidējo vērtējumu salīdzinājums ar iepriekšējiem gadiem skolā un valstī.

Centralizēto eksāmenu rezultāti atkarīgi no jauniešu mācību priekšmetu apguves līmeņa, stundu apmeklējuma, motivācijas līmeņa, no pamatizglītības programmas apguves, prasmes organizēt mācību darbu. Kopvērtējumā skolas iegūtais centralizēto eksāmenu vērtējums pagājušajos eksāmenos tuvojas valsts līmenim angļu valodas, latviešu valodas, vēstures eksāmenos. Salīdzinoši ar Rīgas skolu līmeni tomēr skolai ir zemāki rezultāti par apmēram - 10% matemātikā, latviešu valodā, angļu valodā, jo Rīgas ģimnāzijas un specializētās valodu, matemātikas skolas ir ar daudz labākām zināšanām. Līdzvērtīgi rezultāti ir krievu valodā kā svešvalodā un vēsturē. Savukārt, starp mākslas un profesionālajām skolām skola ir labāka krievu valodā kā svešvalodā apmēram par + 10%, bet citos eksāmenos rezultāti līdzvērtīgi (skat. 3. tabulu un 1.att.).

Jāpiezīmē, profesionālajās skolās ir mazāks stundu skaits vispārizglītojošajos mācību priekšmetos, tāpēc salīdzinoši ar valsti, Rīgas vidusskolām un ģimnāzijām vērtējums ir zemāks.

Katru gadu vidēji 3 izglītojamie tiek atbrīvoti no valsts obligātajiem centralizētajiem eksāmeniem saskaņā ar valstī noteiktajiem normatīvajiem aktiem, visiem izglītojamajiem kā pamatojums bijis ārsta speciālista slēdziens un ģimenes ārsta izziņa ar diagnozi atbilstoši 11.03.2011. Ministru kabineta noteikumiem Nr.112 “Kārtība, kādā izglītojamie atbrīvojami no noteiktajiem valsts pārbaudījumiem”.

Centralizēto profesionālās kvalifikācijas rezultāti

Kopš uzņemšanas četru mācību gadu laikā ir vērojama tendence samazināties izglītojamo skaitam. 2015./2016. gada beidzēji tika uzņemti 190, taču pa četriem gadiem 22% tika atskaitīti (skat. 5. pielikuma 2. tabulu). Atšķiras arī pieteikto izglītojamo skaits CPKE un to, kuri kārtoja (no kopējā skaita 86%) (skat. 2. pielikuma 1. un 2. tabulu). Ceturto kursu izglītojamajiem ir tendence uzsākt darba gaitas, tas ietekmē gan mācību sasniegumus, gan CPKE rezultātus. Pēdējo trīs gadu laikā nav bijis gadījums, ka neierodas uz CPKE, tikai aizkavējas, tāpēc izglītojamajam samazinās testa laiks vai praktiskās daļas sagatavošanas laiks.

Salīdzinot trīs gadus, var secināt, ka CPKE zināšanu un prasmju līmenis ir labs. Katru gadu līmenis ir nedaudz atšķirīgs, bet tendence ir tam uzlaboties. Tie, kuri jau strādā savā nozarē parāda labas zināšanas vairāk praktiskajā daļā, taču teorijas daļā nesasniedz augstu vērtējumu. Rezultāti atkarīgi arī no izglītojamo apmeklētības un motivācijas mācīties. Atšķirīgi ir rezultāti dažādās kvalifikācijās – Mazumtirdzniecības komercdarbinieks (vidējā atzīme 7,4 balles) un Restorānu pakalpojumu komercdarbinieks (vidējā atzīme 7,3 balles) kvalifikācijā ir līdzīgi rezultāti ar valsts profesionālajām skolām. Rūpniecības komercdarbinieks (vidējā atzīme 6,8 balles), valstī 7,1 balle un reklāmas pakalpojumu komercdarbinieks (vidējā atzīme 7 balles) kvalifikācijā valstī – 6,9 balles. Vidēji 2016. gadā CPKE virs 7 ballēm nokārtojuši 67,6% izglītojamo, kas atbilst kompetences centra kritērijiem (skat. 5. pielikuma 2. tabulu).

ES fondu finansētajās grupās 1,5 gadīgajās grupās ar vidusskolas izglītību skolu beiguši kopš 2015. gada marta 46 izglītojamie. Jāsecina, ka šiem jauniešiem ir labāki rezultāti un zināšanas nekā pamatskolu izglītojamajiem. Tas izskaidrojams ar to, ka izglītojamie ir ar lielāku pieredzi, vidusskolas zināšanām, darba pieredzi, apzinīgāki un motivētāki.

Iegūstamās profesionālās kvalifikācijas Loģistikas darbinieks CPKE rezultāti

Iegūstamā kvalifikācija Loģistikas darbinieks tika akreditēta 2010. gadā, tāpēc pirmā grupa beidza skolu 2014. gadā. Salīdzinot trīs gadu CPKE rezultātus, kopš beiguši 107 Loģistikas darbinieku kvalifikācijas izglītojamie ar pamatskolas izglītību, ir audzis izglītojamo skaits, kuri ieguvuši 7 un augstāk balles (vidēji 68%), skat. 4. tabulu. Tas izskaidrojams ar profesionālās izglītības pedagogu neatlaidīgu darbu profesionālo mācību priekšmetu zināšanu un prasmju sniegšanā un aktīvu metodisko darbu CPKE sagatavošanā.

4.tabula

**Valsts profesionālo kvalifikācijas eksāmenu rezultāti Loģistikas darbinieka kvalifikācijas grupās 2014.-2016. gadam**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| ***Iegūtais vērtējums***  ***Iegūtā kvalifikācija*** | ***Izglītojamo skaits*** | ***Eksāmenu gads*** | ***5*** | ***6*** | ***7*** | ***8*** | ***9*** | ***10*** | ***Vidējā atzīme (ballēs)*** | ***7 un augstākballes %*** |
| Loģistikas darbinieks | 42 | 2014. | 14 | 9 | 9 | 5 | 5 | - | 6,48 | 45% |
| 20 | 2015. | 1 | 3 | 5 | 6 | 4 | 1 | 7,6 | 80% |
| 45 | 2016. | 7 | 3 | 7 | 11 | 12 | 5 | 7,6 | 78% |

Divas grupas 2015. gadā iegūstamajā kvalifikācijā Loģistikas darbinieks beigušas ES fondu finansētās grupas pēc vidusskolas un ieguva vidējo vērtējumu 7,8 balles, vidēji 7 un augstāk balles ieguva 77% izglītojamo (skat. 5.tabulu).

5.tabula

**Centralizēto profesionālo kvalifikācijas eksāmenu rezultāti 2015. gadā ES finansētajās fondu grupās**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| ***Iegūtais vērtējums***  ***Iegūtā kvalifikācija*** | ***Izglītojamo skaits*** | ***Eksāmena gads un mēnesis*** | ***5*** | ***6*** | ***7*** | ***8*** | ***9*** | ***10*** | ***Vidējā atzīme (ballēs)*** | ***7 un augstākballes %*** |
| Loģistikas darbinieks | 11 | 2015. gada marts | 1 | 2 | 2 | 2 | 4 | - | 7,54 | 72,7 |
| 21 | 2015. gada oktobris | 1 | 3 | 4 | 3 | 5 | 5 | 8,09 | 80,9 |

Visiem profesionālās izglītības pedagogiem ir iespēja apmeklēt profesionālās pilnveides kursus, strādāt CPKE izstrādes darba grupās, ir labi nodrošināta materiāli tehniskā bāze. Tas dos labākus rezultātus arī turpmākajos gados.

**Sasniegumi:**

* Izglītojamie labprāt piedalās skolas un ārpusskolas pasākumos, gūstot jaunas zināšanas un prasmes, pieredzi;
* Skola nodrošina valsts pārbaudes eksāmeniem un CPKE labu materiāli tehnisko bāzi, pedagogi sagatavo izglītojamos eksāmeniem;
* Lielākajai daļai izglītojamo kvalifikācijas eksāmenā ir optimāli rezultāti.

**Turpmākā attīstība:**

* Turpināt motivēt izglītojamos piedalīties skolas un ārpusskolas pasākumos, konkursos, lai ieinteresētu iegūt jaunu pieredzi, veicinot karjeras izglītību;
* Pedagogiem strādāt pie diferencētām mācību metodēm un mācību līdzekļiem, lai uzlabotu valsts eksāmenu un CPKE rezultātus;
* Veicināt starppriekšmetu sadarbību, lai uzlabotu vispārizglītojošo mācību priekšmetu zināšanu līmeni;
* Uzlabot mācību priekšmetu un grupu audzinātāju sadarbību mācību procesa laikā, īpaši kvalifikācijas prakses un praktisko nodarbību laikā, lai uzlabotu mācību sasniegumu rezultātus.

**Vērtējums – labi.**

**Joma - 4.Atbalsts izglītojamajiem**

**Kritērijs - 4.1.Psiholoģiskais atbalsts, sociālpedagoģiskais atbalsts un izglītojamo drošības garantēšana (drošība un aizsardzība)**

Psiholoģiskais atbalsts, sociālpedagoģiskais atbalsts

Skola nodrošina drošu mācību un sadzīves vidi, labvēlīgu emocionālo mikroklimatu.

**Psiholoģisko atbalstu** izglītojamie saņem jau no pirmās dienas 1. kursā. Skolā notiek adaptācijas mēnesis, kura laikā izglītojamie iepazīstas ar skolas darbiniekiem, pedagogiem, sporta dienā saliedējas savas grupas komandā. Oktobra mēnesī notiek 1. kursu lielāks saliedēšanas iesvētību pasākums “Rūdīts erudīts”, kura jāparāda gan zināšanas, gan atjautība.

Skolai nav amata vienības psihologs vai sociālais pedagogs, tāpēc skolas **atbalsta personāls,** kurš koordinē dažāda veida atbalsta pasākumus ir: direktora vietnieks audzināšanas darbā, interešu izglītības pulciņu pedagogi, bibliotekāre. Nepieciešamības gadījumos ir iespēja pirkt psihologa pakalpojumu. Atbalsta personāls regulāri apzina izglītojamo vajadzības, izglītojamo pašpārvalde sadarbojas ar atbalsta personālu, sniedz savus priekšlikumus.

Visi skolas darbinieki un pedagogi ir apguvuši zināšanas **bērnu tiesību aizsardzības tiesību jomā** un ieguvuši apliecības noklausīto stundu apjomā.

**Audzināšanas darbs** notiek saskaņā ar skolas audzināšanas programmu un gada audzināšanas plānu. Audzināšanas stundu tematos un skolas pasākumos paredzēti temati par personības pozitīvu attieksmi, sociālo un personības īpašību attīstīšanu, saskarsmi, kultūru. Audzināšanas stundās notiek diskusijas par drošību, rīcību ekstremālās situācijās, par veselīgu dzīvesveidu. Īpašos gadījumos tiek ziņots pašvaldību sociālajiem dienestiem par kavējumiem, nesekmību, par materiālajām grūtībām, savukārt, sociālajiem dienestiem un citām valsts institūcijām tiek sniegtas izziņas par izglītojamo sekmēm, stipendijas apmēru, sniegti raksturojumi.

Izglītojamo drošības garantēšana

* Katru gadu augusta mēnesī skolas administrācija rīko kabinetu skates, kuru laikā tiek novērtēta mācību kabinetu mēbeļu drošība, apgaismojuma pietiekamība un mikroklimata atbilstība normatīvo aktu prasībām, atklātie trūkumi tiek novērsti.
* Skolā ir izstrādāti *Iekšējās kārtības noteikumi (pieejams:* [*http://rtpv.edu.lv/wp-content/uploads/2015/09/Iekšējās-kārtības-noteikumi\_2016.pdf*](http://rtpv.edu.lv/wp-content/uploads/2015/09/Iekšējās-kārtības-noteikumi_2016.pdf) *) ,* ar izglītojamo drošību saistītie iekšējie normatīvie dokumenti, ir atsevišķas kārtības īpašiem gadījumiem, drošības instrukcijas. Katru gadu septembrī izglītojamie regulāri tiek iepazīstināti ar iekšējās kārtības noteikumiem un citiem ar drošību saistītiem normatīvajiem dokumentiem, par ko parakstās no Mykoob vides izdrukātajās veidlapās: par drošību kabinetos, masu pasākumos, sporta pasākumos. Ar skolas iekšējās kārtības noteikumiem tiek iepazīstināti izglītojamo vecāki.
* Lai garantētu **izglītojamo drošību skolas telpās**, izstrādāta *Izglītojamo vecāku (aizbildņu) un citu trešo personu uzturēšanās kārtība skolā. (pieejams:http://rtpv.edu.lv/wp-content/uploads/2016/10/Par-uzturesanos-skola\_2016.pdf).* Trešās personas, ienākot skolā, ievēro norādes, un atbilstoši kārtībai rīkojas skolas dežurants. Darbinieki un pedagogi ir informēti un iepazinušies ar kārtību, un vecāki var iepazīties ar to vietnē mājas lapā. Lai kontrolētu trešo personu uzturēšanos skolā un garantētu izglītojamo drošību skolas telpās un teritorijā izvietotas video novērošanas kameras, ir izstrādāta iekšējā kārtība video novērošanas kameru lietošanai. Izglītojamie un darbinieki, pedagogi ir informēti par video kamerām.
* **Visiem pasākumiem** ir izstrādāti drošību reglamentējošie normatīvie akti. Ir noteiktas instrukcijas ārpusstundu pasākumu organizēšanai, sporta sacensību apmeklēšanai un ekskursiju, un pārgājienu organizēšanai. Pirms katra pasākuma, brīvlaika un ekskursijas izglītojamie iepazīstas un parakstās par instrukcijas ievērošanu, kā arī ekskursijas laikā par Ceļu satiksmes noteikumu ievērošanu, drošību uz ledus, ūdens, elektrodrošību, ugunsdrošību u.c. Katram pasākumam ir nozīmēts atbildīgais pedagogs.
* **Sporta stundās un ārpusskolas sporta pasākumos** izglītojamie rīkojas atbilstoši iekšējai instrukcijai, par kuras ievērošanu parakstās. Sporta zālē ir pieejama pirmās palīdzības aptieciņa, bet vajadzības gadījumā tiek saukta neatliekamā medicīniskā palīdzība.
* Izglītojamajiem jau pirmajos kursos notiek tikšanās ar atkarību profilakses speciālistiem, veicināts veselīgs dzīvesveids, izvērtētas atkarību sekas, iespējamā profilakse. Ir izstrādāts *Rīcības plāns, ja ir aizdomas, ka izglītojamie lieto, glabā vai izplata atkarību izraisošas vielas.* Pēdējo trīs gadu laikā nav konstatēta narkotisko vielu izplatība un alkohola lietošana skolas teritorijā. Sadarbībā ar Rīgas pašvaldības policiju notiek reidi par smēķēšanu skolas teritorijā, nepilngadīgie tiek saukti pie administratīvās atbildības. Skolai ir sadarbība ar Valsts policijas nepilngadīgo lietu inspekciju Brasas iecirknī, laba sadarbība ir ar Rīgas pašvaldības policijas nepilngadīgo lietu inspektoriem, kuri regulāri divas reizes mācību gadā viesojas ar izglītojošajām lekcijām. Lai reklamētu veselīgu dzīvesveidu un parādītu atkarību postošo ietekmi, tiek pieaicināti lektori no Rīgas domes Labklājības departamenta.
* Lai izvairītos no **iespējamas vardarbības** izglītojamo vidū vai no kādas personas vardarbības skolā vai uz ielas un zinātu, kā rīkoties, ir izstrādāta *Kārtība rīcībai, ja tiek konstatēta fiziska vai emocionāla vardarbība pret izglītojamo Rīgas Tirdzniecības profesionālajā vidusskolā.* Vajadzības gadījumā ir iespējas pirkt psihologa vai cita speciālista pakalpojumu. Līdz šim ir bijuši atsevišķi gadījumi, kad savā starpā izglītojamie sastrīdējušies un bijusi vārdu pārmaiņa, taču ar atbalsta personāla palīdzību izglītojamie atvainojušies un savas kļūdas atzinuši, par to informēti vienmēr tiek arī vecāki. Par disciplīnas pārkāpumiem saskaņā ar iekšējās kārtības noteikumiem tiek izteikts brīdinājums, aizrādījums vai izteikts rājiens, par ko samazina arī stipendiju.
* Izglītojamie un izglītības iestādes personāls ir iepazīstināts ar evakuācijas plāniem, kuri izvietoti katrā ēkas stāvā un nepieciešamajām ugunsdrošības zīmēm, iekšējās kārtības noteikumiem un drošības noteikumiem normatīvajos aktos noteiktajā kārtībā. Darba aizsardzības un ugunsdrošības prasības tiek kontrolētas, izstrādātas atbilstošas instrukcijas. Katru gadu Valsts Ugunsdzēsības un glābšanas dienests organizē evakuācijas praktiskās nodarbības iekšējā apdraudējuma gadījumiem, un tajās piedalās gan skolas darbinieki, gan izglītojamie.
* Darba aizsardzības speciālists piedalās pilnveides kursos un semināros savā jomā, kā arī novērtē skolas drošību projektā “Droša skola-drošs darbs”.
* Profesionālajos mācību priekšmetos iekļauti **darba drošības jautājumi**. No 2016. gada tiek mācīts jauns priekšmets – *Sabiedrības un cilvēka drošība,* kurā ir sadaļas par darba drošību, valsts drošību, vides aizsardzību un veselību. Mācību procesa organizēšanai ir nepieciešamās attiecīgās nozares tehnoloģijas, iekārtas un materiāli.
* Tā kā mācību priekšmets *Sabiedrības un cilvēka drošība* apgūst jau pirmajā kursā, izglītojamie ir informēti **par darba drošību,** tāpēc, ejot praktiskajās mācībās un kvalifikācijas praksē, viņi saņem atkārtotu instrukciju darba vietā par darba drošības ievērošanu.
* Skolā tiek popularizēts veselīgs dzīvesveids, tiek organizēti veselību veicinoši pasākumi, konkursi, degustācijas par veselīgu ēdienu, galda spēļu maratons, kura laikā jaunieši starpbrīžos neskrien smēķēt, bet labāk spēlē galda tenisu vai novusu.
* Ir pieejamas medicīniskās **pirmās palīdzības sniegšanas aptieciņas**, personāls ir iepazīstināts ar pirmās palīdzības sniegšanu. Izglītojamie un izglītības iestādes personāls ir informēts, kā rīkoties traumas un pēkšņas saslimšanas gadījumos. Ir izstrādāta *Kārtība, kādā izmeklē un uzskaita nelaimes gadījumus, kuri notikuši ar izglītojamajiem skolā.* Akūtos gadījumos tiek izsaukta neatliekamā medicīniskā palīdzība. Nelaimes gadījumi tiek uzskaitīti, veikti preventīvie pasākumi.
* Uzsākot mācības, izglītojamie iesniedz ģimenes ārsta izziņu par veselības stāvokli, nepieciešamības gadījumā audzinātāji informē pedagogus par individuālu pieeju mācību procesā. Grupu audzinātāji katra mācību gada sākumā informē pedagogus par izglītojamo veselības stāvokli, ja tajā ir izmaiņas vai sniegts speciālista atzinums. Visi pedagogi un pedagoģiskie darbinieki ir apguvuši pirmās palīdzības sniegšanu un zina, kā rīkoties traumu un pēkšņas saslimšanas gadījumos.
* Katru gadu tiek organizētas un apmaksātas **darbinieku obligātās veselības pārbaudes** atbilstoši normatīvo aktu prasībām.
* Praktiskajās nodarbībās mācību restorānā izglītojamie un pedagogi nodrošināti ar speciālo apģērbu.
* Izglītojamie var justies droši, jo ir droša un sakārtota vide.
* Izglītības iestādē iespēju robežās izglītojamajiem piedāvā ēdināšanas pakalpojumus, veicina veselīgas pārtikas lietošanu.

**Sasniegumi:**

* Izglītojamie var justies droši skolā, jo atbildīgie darbinieki un pedagogi rīkojas atbilstoši iekšējiem normatīvajiem aktiem;
* Izglītojamie ir iepazīstināti ir iekšējām instrukcijām par drošību stundu laikā un ārpusstundu pasākumos, avārijas situācijās, kā arī ekskursiju laikā un sporta nodarbību laikā, ko apliecinājuši ar saviem parakstiem;
* Izglītojamie apgūst nepieciešamās zināšanas mācību priekšmetā *Sabiedrības un cilvēka drošība p*ar darba drošību, valsts drošību, vides aizsardzību un veselību;
* Skolā ir videonovērošana.

**Turpmākā attīstība:**

* Sekot, lai izglītojamie izpilda iekšējos noteikumus par drošību, lai garantētu savu drošību un aizsardzību;
* Atbildīgajiem darbiniekiem un pedagogiem ievērot drošības instrukcijas, lai nodrošinātu drošu vidi skolā.

**Vērtējums – labi.**

**Kritērijs - 4.2.Atbalsts personības veidošanā**

Katrs jaunietis, ienākot skolā, jūtas gaidīts un ieinteresēts, viņš jūtas droši, viņam patīk šeit uzturēties un mācīties. Tāda ir vīzija mūsdienīga mācību procesa organizēšanā, mācību vides nodrošināšanā un karjeras izglītības veicināšanā. Izglītojamie mūsdienīgā mācību vidē ne tikai mācās, viņi labprāt iesaistās skolas ārpusstundu dzīvē.

Skolā saskaņā ar pašpārvaldes reglamentu aktīvi darbojas **izglītojamo pašpārvalde.** Izglītojamo pašpārvalde iesaistās izglītības iestādes darba plānošanā, rezultātu izvērtēšanā, organizē pasākumus, izvirza dažādus priekšlikumus iestādes vadībai, risina izglītojamajiem aktuālus jautājumus un sadarbojas ar skolas administrāciju. Regulāri tiek atbalstītas dažādas izglītojamo iniciatīvas, kas vērstas uz personības izaugsmi. Pašpārvaldē darbojas brīvprātīgie grupu pārstāvji, grupu vecākie. Pašpārvaldes sēdes notiek reizi divās nedēļās. Pašpārvaldes pārstāvji darbojas Skolas padomē un stipendiju piešķiršanas komisijā, tādējādi izglītojamie ir informēti par pieņemtajiem lēmumiem. Izglītojamie iesaistās skolas padomes darbā, sniedzot priekšlikumus skolas attīstībai un sadarbībai ar darba devējiem, sabiedrību.

**Audzināšanas darbs** skolā ir plānots un tiek īstenots pēc direktores vietnieces audzināšanas darbā izstrādāta mācību programma audzināšanas darbā un direktores apstiprināta audzināšanas plāna mācību gadam. Dokumentā skaidri definēti audzināšanas darba mērķi un uzdevumi, iespējamie audzinātāju stundu temati, laiks, rezultāts. Katrs audzinātājs veido savu audzinātāja portfolio, kurā apkopo audzēkņu sekmju dinamiku no 1. līdz 4. kursam, izveido savu audzināšanas plānu katram mācību gadam saskaņā ar skolas audzināšanas plānu, apkopo grupas mācību sasniegumus, dalību ārpusstundu pasākumos, audzēkņu raksturojumus, anketas, testus u.c. materiālus. Audzinātāja stundu saturā ietvertas tādas tēmas, kas aktuālas gan katram izglītojamam, gan noteiktam vecumposmam. To skaitā: drošība un veselība, patriotiskā un valstiskā audzināšana, Eiropas piederības apziņas veicināšana, globālo norišu izpratne, sociālā atbildība, izglītība un karjera, kultūra un māksla, tikumiskā audzināšana, latviskās tradīcijas, politika un ekonomika, savstarpējās attiecības un citas.

Direktora vietnieks audzināšanas darbā atbilstoši gada darba plānam veido katra mēneša audzināšanas pasākumu darba plānu, kurš ievietots skolas tīmekļa vietnē (pieejams: [*http://rtpv.edu.lv/2016/10/03/2016-2017-macibu-gada-audzinasanas-pasakumu-darba-plans-oktobrim/*](http://rtpv.edu.lv/2016/10/03/2016-2017-macibu-gada-audzinasanas-pasakumu-darba-plans-oktobrim/) *).* Ārpusstundu pasākumiem ir izstrādāti nolikumi un publicēti interneta vietnē sadaļā Aktualitātes, piemēram, 1. kursu iesvētības “Rūdīts - Erudīts” (pieejams: [*http://rtpv.edu.lv/2016/10/17/1-kursu-iesvetibu-konkurss-rudits-erudits/*](http://rtpv.edu.lv/2016/10/17/1-kursu-iesvetibu-konkurss-rudits-erudits/) *)*. Direktora vietnieks audzināšanas darbā reizi divās nedēļās organizē sanāksmes audzinātājiem, lai informētu par aktuālākajiem pasākumiem skolā un ārpus tās, kā arī informācija tiek nosūtīta Mykoob vietnē.

Skolā darbojas **interešu izglītības pulciņi**:

* Jauniešu jauktais koris „Vēja spārniem”
* Tautisko deju kolektīvs „Trejdeviņi”
* Sporta sekcija.

Dalība skolas pulciņos ir bezmaksas un kolektīvu vadītāji ar savu personību un degsmi piesaista jaunus dalībniekus un motivē jauniešus. Kolektīvi reklamē savas aktivitātes arī interneta vietnēs: <https://www.facebook.com/rtpv.edu.lv/> un <https://www.draugiem.rtpv.edu.lv/>.

Pašpārvaldes, interešu izglītības un audzināšanas pasākumi regulāri tiek atspoguļoti interneta vietnē sadaļā Aktualitātes, uz skolas informatīvā video ekrāna, pēc pasākumiem notiek jauniešu anketēšana un ieteikumu un priekšlikumu apkopošana.

Skolā ir savas tradīcijas - žetonu vakars, patriotu nedēļas pasākumi, skolas jubilejas pasākumi un absolventu salidojums, pateicības diena. Katru gadu skola piedalās Valsts izglītības satura centra, Rīgas pašvaldības organizētajos interešu izglītības aktivitātēs un citu valsts profesionālās kompetences centru pasākumos. Skolas kolektīvi piedalījās 2015. gada vasarā skolēnu Latvijas Skolu jaunatnes 11. Dziesmu un deju svētkos. Izglītojamie piedalās dažādos profesionālajos konkursos un ārpus skolas pasākumos, 2015./2016. mācību gada pasākumi redzami 4. pielikumā.

Īpaši pasākumi katru gadu tiek plānoti izglītojamo pilsoniskajā un patriotiskajā audzināšanā, Eiropas piederības apziņas veicināšanā un piederības apziņas veicināšanā.:

* Patriotu nedēļas ietvaros. Dalība Samariešu apvienības organizētajā labdarības akcijā “Svinēsim visi Latvijas valsts svētkus”, brīvprātīgo darbs.
* Plakātu konkurss veltīts skolas 70 gadu jubilejai un valsts svētkiem “Mūsu novēlējums skolai, Latvijas valstij”.
* Patriotisko dziesmu konkurss Lāčplēša dienā, piedalās visi kursi.
* Lāčplēša diena, svecīšu nolikšana 11.Novembra krastmalā un plostiņu laišana Daugavā.
* BALTĀ GALDAUTA SVĒTKI - Latvija Republikas Neatkarības dienas svinības, piedalās visi kursi un skolotāji.
* Tolerances, cilvēktiesību un Eiropas integrācijas dienā vizīte Polijas vēstniecībā.
* Erasmus+ projekta "Let’s live together, not separately" dalībniekiem fotografēšanās pie Ministru Kabineta izvietotās izstādes stendiem.
* Raiņa un Aspazijas gadam veltīts pasākums – veltīts Raiņa un Aspazijas 150 gadu jubilejai.
* Sadarbībā ar Latvijas vēstures muzeju – ceļojošā izstāde skolā - Rīgas naudai 800 (organizēja pedagogi - J.Aizvakars, M.Gerharde).

**Sasniegumi:**

* Izglītojamie skolā labprāt piedalās skolas interešu izglītības pulciņos un ņem dalību skolas un ārpusskolas pasākumos.
* Dalība pasākumos veicina jauniešu aktivitāti, veicina patriotismu un valstisko identitāti, Eiropas piederības apziņu, pilsonisko pārliecību, ievērojot tikumiskās audzināšanas pamatnostādnes.
* Skolā aktīvi darbojas pašpārvalde, kura piedalās ārpusstundu pasākumu plānošanā, izsaka priekšlikumus skolas darba uzlabošanai, piedalās stipendiju komisijas darbā.

**Turpmākā attīstība:**

* Turpināt organizēt skolas un ārpusskolas pasākumus, lai veicinātu jauniešu aktivitāti, patriotismu un valstisko identitāti, ievērojot tikumiskās audzināšanas pamatnostādnes.
* Popularizēt interešu izglītības kolektīvu aktivitātes, lai piesaistītu jaunus dalībniekus.
* Motivēt izglītojamos aktīvāk piedalīties Rīgas, reģiona vai starptautiskos konkursos un projektos.

**Vērtējums – ļoti labi.**

**Kritērijs - 4.3. Atbalsts karjeras izglītībā**

Skolā ir tiek organizēti karjeras izglītības pasākumi saskaņā ar **Karjeras izglītības programmu**, kura ir audzināšanas programmas sastāvdaļa, un karjeras atbalsta pasākumu plānu, kurš ir audzināšanas plāna sastāvdaļa, kā arī integrēti katras izglītības programmas un mācību priekšmetu saturā izglītojamo interešu un spēju izvērtēšanai, profesionālajai izaugsmei, tālākizglītībai un mūžizglītībai:

* **Karjeras pasākumu vadītājs un koordinētājs** skolā ir direktora vietnieks audzināšanas darbā. ES fondu grupām karjeras izglītības konsultants no Valsts izglītības satura centra, kurš nodrošina gan individuālās, gan grupas konsultācijas. Karjeras izglītības kursus beigusi arī metodiķe, kura izstrādā pašvērtējuma un aptaujas anketas izglītojamajiem karjeras attīstībai. Karjeras atbalsta īstenošanu regulāri izvērtē un pārrauga administrācija.
* **Karjeras atbalsta pasākumu** organizēšanā ir iesaistīta administrācija, nodaļu vadītāji, pedagogi, pedagoģiskie darbinieki, metodiķis, prakšu vadītāji.
* Par karjeras izvēli, darba iespējām, prakses iespējām izglītojamie var uzzināt interneta vietnē E-karjera (pieejams: <http://ekarjera.rtpv.lv/page> ), par karjeras pasākumiem, ekskursijām uz augstākajām izglītības iestādēm un pie darba devējiem, kā arī valsts iestādēm vietnē Aktualitātes, piemēram, ekskursija – Karjeras diena (pieejams: <http://rtpv.edu.lv/wp-content/uploads/2016/09/Nolikums-13_09_2016.pdf> ).
* Par izvēlēto izglītības programmas kvalifikāciju, tās ilgumu, mācību priekšmetiem izglītojamie var uzzināt gan no atbalsta personāla, gan interneta vietnē sadaļā Programmas.
* **Pirmo kursu izglītojamo aptauja** liek secināt, ka ne katrs zina un ir informēts par savas profesijas specifiku, kā arī par tālākizglītību un nākotnes izglītību, perspektīvām darba tirgū. Viņi nav plānojuši savu karjeru, nav izvirzījuši mērķus un uzdevumus. Līdz šim viņi nav izvērtējuši savas spējas, lai kaut ko sasniegtu, reizēm jau secina 1. kursā, ka izvēle bijusi nepareiza.
* Pedagogi **profesionālo mācību priekšmetu stundās** iepazīstina ar atbilstošās izglītības programmas darba tirgus pieprasījumu, vidi. Mācību ekskursijas tiek plānotas saskaņā ar mācību priekšmeta programmu un tematisko plānu. Audzinātāji **audzināšanas stundās** informē par tālākās izglītības iespējām augstākās izglītības mācību iestādēs, kā arī organizē ekskursijas karjeras dienas laikā.
* Mācību gada laikā notiek tikšanās profesionālās karjeras izaugsmei ar nozaru vadošajiem pārstāvjiem, profesionālajām asociācijām, atbilstoši katras izglītības programmas specifikai. Šādās tikšanās reizēs izglītojamie gūst informāciju par profesionālo mācību priekšmetu lietderību un savām perspektīvām pēc beigšanas. Ar lielu interesi izglītojamie tiekas ar absolventiem, kuri darba tirgū ir atraduši savu vietu profesijā, tiek uzaicināti vecāki.

**2015./2016. mācību gada karjeras izglītības pasākumi:**

* “Karjeras izaugsme” tikšanās ar portāla Prakse.lv pārstāvi Jāni Loginu.
* Transporta un sakaru institūta apmeklējums 4. kursiem.
* Tikšanās ar MTG uzņēmuma “Viasat” personāla speciālisti par prakses iespējām.
* Mācību ekskursija uzņēmumos “Lidosta Rīga”, Brīvostas MKP 4. kursiem.
* Tehniskās Universitātes apmeklējums, lekcija par studiju iespējām 4. kursiem.
* Tika organizēta tikšanās ar telemehānikas un loģistikas izglītības programmas absolventu Pēteri Šmitu, kurš izveidojis savu loģistikas firmu.
* 2015./2016. mācību gada oktobra sākumā Telemehānikas un loģistikas izglītojamie piedalījās valsts pārvaldes atvērto durvju dienā, apmeklējot Valsts ieņēmumu dienesta Muitas kontroles punktus (VID MKP) Lidostā un Brīvostā. Ekskursijas laikā jauniešiem bija iespēja uzzināt muitas kontroles procedūras norises kārtību, redzēt iekārtas, kuras tiek izmantotas, veicot kravas un pasažieru plūsmas kontroli kopā ar kinologu un darba suni, meklēt pārvadājumos aizliegtās vielas. Pēc VID apmeklējuma jaunieši dalās ar jauniegūto informāciju ar skolas biedriem kopīgā pasākumā aktu zālē.
* Skolas ceturtā un trešā kursa izglītojamie 2016. gada janvārī apmeklēja Rīgas Tehniskās universitātes Inženierekonomikas un vadības fakultāti, uzzinot par studiju iespējām fakultātē. Fakultātē atrodas Muitas un nodokļu vēstures muzejs, kurā viesojoties skolas izglītojamiem ir lieliska iespēja uzzināt par nodokļu ieviešanu vēsturiskiem posteņiem, mūsdienīgu nodokļu administrēšanu, muitas darbības virzieniem, kā arī uzzināt par karjeras izaugsmes iespējām Valsts ieņēmuma dienestā.
* Lai iegūtu informāciju par inovācijām informāciju tehnoloģijām loģistikas jomā un izmēģinātu praksē jauninājumus, aprīlī skolas jaunieši apmeklēja Rīgas Tehniskās universitātes profesora Andreja Romānova lekciju, pēc kuras bija iespēja pašiem izstrādāt laboratorijas darbus šīs jaunās izglītības programmas ietvaros.
* Skolā martā tradicionāli notika “Meistarstiķa” maratons, kurš sākās ar CPKE līdzīgu diagnosticējošo darbu pēdējā kursa izglītojamajiem, lai parādītu savas zināšanas un prasmes CPKE gatavībai. 8. martā ceturtā kursa izglītojamie dalījās ar savu pieredzē ar jaunāko kursu izglītojamajiem, darbojoties septiņās dažādās stacijās:

• Noliktavā – pēc pasūtījuma lapas komanda atlasīja atbilstošo preci pēc preces koda un sagatavoja kravu piegādei, ievietojot to kastē.

• Kasē - notika naudas skaitīšanas čempionāts ar inkasācijas akta aizpildīšanu.

• Restorānā – pēc ēdienkartes atbilstoši ēdienam komandas klāja pusdienu vai brokastu galdu.

• Atjautības istabā – risināja darījuma matemātikas uzdevumus, kuri bija noformulēti angliski, latviski un krieviski.

• Darba atlases birojā – izspēlēja darba intervijas, atbildot uz āķīgiem “darba devēja” jautājumiem.

• Ziedu bāzē – veidoja origami tulpes.

* “Meistarstiķī” ceturtie kursi, demonstrēja savas mācību procesā iegūtas prasmes, loģistikas darbinieki – risinot loģistikas uzdevumus, mazumtirdzniecības komercdarbinieki – veidojot skatlogus, rūpniecības komercdarbinieki – risinot uzņēmuma sagādes uzdevumus, reklāmas komercdarbinieki – veidojot reklāmas plakātus, restorānu komercdarbinieki – klājot tematiskus galdus.
* Karjeras izglītības pasākumu ietvaros skola rīkoja mācību ekskursijas uz uzņēmumiem: SIA RIMI Latvija, SIA SPILVA, SIA KREISS, PS SIA Rīgas satiksme, SIA GEMOS, SIA DO IT. Ekskursiju laikā izglītojamajiem bija iespēja uzzināt par uzņēmuma darbības jomu, ar nodarbināto izglītību un darba pienākumiem, redzēt klātienē, kā notiek darbs un pieteikties praksei vai darbam kādā no uzņēmumiem.
* Skolas jaunieši 2016. gada pavasarī piedalījās biznesa plānu I kārtas konkursā skolā, lai startētu valsts konkursā, kuru organizēja PIKC Ventspils Tehnikums sadarbībā ar Valsts Izglītības satura centru. Mazumtirgotāju meistarības konkursā, kuru organizēja Latvijas Tirgotāju asociācija sadarbībā ar Valsts SIA „Rīgas Tūrisma un radošās industrijas tehnikums” piedalījās divi audzēkņi.
* Trīs jaunietes no mazumtirdzniecības komercdarbinieku kvalifikācijas individuāli piedalījās radošo biznesa ideju konkursā “ZEMAIS STARTS 2016”, kuru organizēja Andreja Upīša Skrīveru vidusskola.
* “Skatlogu skate” mazumtirdzniecības komercdarbinieks 4.F kursam, uz kuru ieradās darba devēji, vecāki, lai novērtētu skatlogu reklāmas kvalitāti.
* “Tematiskie galda klājumi” restorāna pakalpojumu komercdarbinieks 4.A un 4.C kursiem, kuru vērtēšanā iesaistās citu profesionālo mācību pedagogi, darba devēji, vecāki, skolas citu kursu izglītojamie.
* “Reklāmas izstādi” organizē reklāmas pakalpojumu komercdarbinieka kvalifikācijas 4.R kursi, kura ir kursa darbu sastāvdaļa. To vērtē pedagogi, darba devēji, vecāki un citi izglītojamie, izsaka savas simpātijas.
* Skola aktīvi piedalās izstādē „Skola” Ķīpsalā. Izglītojamie labprāt iesaistās skolas prezentēšanā. Piedalīšanās izstādē veido izglītojamajos pozitīvu pieredzi uzdrošināties, būt noderīgiem, veidot sevī jaunas prasmes, komunicēt, orientēties situācijā. Izstādes „Skola 2016” laikā tika nodrošināta informācija par skolu mājas lapā, laikrakstā „Izstāde” un ikgadējā izdevumā „Izglītības ceļvedis”.
* Katru gadu tiek izdots informatīvais buklets un pārvietojamais baneris par skolu un tajā īstenojamajām izglītības programmām. Skolā notiek trīs informācijas dienas potenciālajiem izglītojamajiem un vecākiem, tās tiek dokumentētas.
* Lai nokomplektētu un uzņemtu jaunas grupas, reklamētu jaunās programmas, tiek izsūtīti bukleti uz pamatskolām, bukletus uz savām bijušajām mācību iestādēm Valmierā, Talsu, Jēkabpils, Tukuma, Rīgas, Aizkraukles rajonā, kurus aizveda jaunieši no skolas pirmajiem un otrajiem kursiem, jo viņiem vēl ir cieša saikne ar bijušo skolu. Skolas jauniešu komanda dodas arī izbraukumā uz pamatskolām, lai stāstītu par skolā piedāvātajām izglītības iespējām. Interesantas un ar profesijām saistītas meistarklases tiek organizētas skolā, uz kurām ierodas pamatskolu absolventi, piemēram, bērni no privātās skolas “Laismiņa”.
* ES fondu finansētajām grupām ir nozīmēts karjeras konsultants no Valsts izglītības attīstības aģentūras, kurš nodrošina izglītojamajiem gan grupas, gan individuālās konsultācijas. Konsultants motivē jauniešus, kuri pametuši vai pārtraukuši mācības, turpināt mācības, kā arī absolventus, kuri beiguši skolu, iekļauties darba tirgū. Konsultants informē arī Rīgas pilsētas vidusskolu beidzējus par iespējām mācīties profesionālajās mācību iestādēs, t.sk. mūsu skolā, par iespējām saņemt mērķstipendiju, apmaksātu naktsmītni un ceļa izdevumus prakses laikā.
* Skola katru gadu apkopo absolventu karjeras izaugsmi pēc beigšanas. 2015./2016. mācību gada 129 pēc pamatskolas un 38 pēc vidusskolas absolventu gaitas apkopotas pielikumā (skat. 6. pielikuma 1. un 2. tabulu). Jāsecina, ka 38% strādā savā specialitātē un 30% mācās klātienē, tomēr savā profesijā nestrādā 18%, tātad karjeras izvēle nav bijusi pareiza vai pēc beigšanas mainījusies.

Pētot trīs gadu periodu, jāsecina, ka no 410 beidzējiem vidēji 37 % strādā specialitātē, citur strādā – 21%. Pozitīvi, ka 29% turpina mācīties klātienē citās izglītības iestādēs. Nestrādā un nemācās salīdzinoši zems procentu skaits – 4%. Tātad tendence ir apmēram līdzīga pa gadiem.

6. tabula

**Informācija par skolas beidzējiem pēc pamatskolas grupās uz katra gada 1. septembri**

|  |  |  |  |  |
| --- | --- | --- | --- | --- |
| **Gads**  **Ko dara** | **2014.** | **2015.** | **2016.** | **Vidēji %** |
| Strādā specialitātē\* | 60 | 42 | 49 | 37 |
| Strādā citur\* | 25 | 34 | 23 | 21 |
| Mācās klātienē | 36 | 45 | 39 | 29 |
| Strādā vai mācās ārzemēs | 9 | 10 | 10 | 7 |
| Bērna kopšanas atvaļinājumā | 3 | 4 | 1 | 2 |
| Nestrādā, meklē darbu | 7 | 4 | 7 | 4 |
| **Kopā:** | **140** | **141** | **129** | **-** |
|  |  |  |  |  |  |  |

Kopā divu gadu laikā 1,5 gadīgajās ES fondu finansētajās grupās ar vidusskolas izglītību beiguši 49 izglītojamie – divas grupas loģistikas darbinieka kvalifikācija un restorānu pakalpojumu speciālista kvalifikācija, kā redzams 7. tabulā. Vidēji 38% paliek strādāt profesijā, t.sk. prakses vietā, tomēr 28% izvēlas strādāt citur. Visvairāk jāstrādā ar motivāciju tiem 26%, kuri nestrādā un nemācās, kaut arī šobrīd situācija var būt jau mainījusies. Ar šīm grupām darbojas Valsts izglītības attīstības aģentūras karjeras konsultants, kurš interesējas par jauniešiem arī pēc beigšanas.

7.tabula

**Informācija par skolas beidzējiem pēc vidusskolas ES fondu grupās uz katra gada 1. septembri**

|  |  |  |  |  |  |  |
| --- | --- | --- | --- | --- | --- | --- |
| **Nr. p.k.** | **Kvalifikācija,**  **gads**  **Ko dara** | **Loģistikas darbinieks 2014** | **Restorānu pakalpojumu speciālists 2015** | **Loģistikas darbinieks 2015** | **Kopā** | **%** |
| 1. | Strādā specialitātē | 4 | 4 | 11 | 19 | 38 |
| 2. | Strādā citur | 5 | 4 | 5 | 14 | 28 |
| 3. | Mācās klātienē | - | - | 1 | 1 | 4 |
| 4. | Strādā ārzemēs | - | - | - | - | - |
| 5. | Bērna kopšanas atvaļinājumā | - | - | 1 | 1 | 4 |
| 6. | Nestrādā, nemācās | 2 | 6 | 5 | 13 | 26 |
|  | Kopā | 11 | 15 | 23 | 49 | - |

Apkopoti dati par trijiem gadiem kopš beidza skolu pirmie izglītojamie **loģistikas darbinieki**, kopskaitā 104. Telemehānikas un loģistikas programmas beidzēji profesionālās izglītības programmās pēc pamatskolas vidēji 42% strādā savā profesijā, 25% - citur, mācās citās izglītības iestādēs - 25%. Trīs gadu dinamika par 2014.- 2016. gadu beidzējiem apkopota 8. tabulā.

8.tabula.

**Informācija par skolas beidzējiem pēc pamatskolas Loģistikas darbinieks grupās uz mācību gada 1. oktobri**

|  |  |  |  |  |
| --- | --- | --- | --- | --- |
| **Gads**  **Ko dara** | **2014.** | **2015.** | **2016.** | **Vidēji %** |
| Strādā specialitātē | 22 | 4 | 18 | 42 |
| Strādā citur | 9 | 9 | 9 | 25 |
| Mācās klātienē | 8 | 5 | 14 | 25 |
| Strādā vai mācās ārzemēs | - | 1 | 1 | 2 |
| Bērna kopšanas atvaļinājumā | 1 | - | - | 1 |
| Nestrādā, meklē darbu | 2 | 1 | 3 | 5 |
| **Kopā:** | **39** | **20** | **45** | **-** |
|  |  |  |  |  |  |  |

Kopš 2015. gada uzņemtas un beigušas divas **pusotrgadīgās telemehānikas un loģistikas programmas grupas pēc vidusskolas**. No 34 absolventiem vidēji 39% strādā savā profesijā (t.sk. prakses vietās), 32% - strādā citur, mācās tālāk citās izglītības iestādēs - 4%. Dinamika par 2015. gada beidzējiem martā un oktobrī attēlota 9. tabulā. Svarīgi ir turpināt strādāt ar jauniešu karjeras izvēli un motivāciju, lai samazinātu to izglītojamo skaitu, kuri nestrādā un nemācās.

9.tabula

**Informācija par skolas beidzējiem 1,5 gadīgajās izglītības programmās**

**Loģistikas darbinieks grupās 2015. gadā**

|  |  |  |  |
| --- | --- | --- | --- |
| **Gads**  **Ko dara** | **2015. martā** | **2015. oktobrī** | **Vidēji %** |
| Strādā specialitātē | 4 | 11 | 39 |
| Strādā citur | 5 | 5 | 33 |
| Mācās klātienē | - | 1 | 4 |
| Strādā vai mācās ārzemēs | - | - | - |
| Bērna kopšanas atvaļinājumā | - | 1 | 4 |
| Nestrādā, meklē darbu | 2 | 5 | 20 |
| **Kopā:** | **11** | **23** | **-** |

Visvairāk pieprasītās profesijas skolā ir loģistikas darbinieks, restorānu pakalpojumu speciālists, pēdējos gados arī komercdarbinieks. Jāturpina kopā ar darba devējiem strādāt pie darba tirgū pieprasītajām profesijām, kā apgalvo NEP, nepieciešami mazumtirdzniecības un rūpniecības komercdarbinieki. Tiek plānotas tālākizglītības programmas šajās jomās. Tomēr ļoti svarīga ir darba devēju reklāma par darba iespējām šādiem speciālistiem. Pēc pamatskolas jaunieši nesaprot un nezina to pielietojumu. Skola plāno sadarbībā ar uzņēmumiem piedāvāt tālākizglītības programmas jau strādājošajiem vai darba meklētājiem šajās specialitātēs.

**Sasniegumi:**

* Ir attīstīta sadarbība ar valsts, pašvaldību, absolventiem, vecākiem un sabiedriskajām organizācijām karjeras izglītības jomā.
* Skolā ir izveidota karjeras atbalsta sistēma.
* Skolā un uzņēmumos, augstskolās notiek karjeras izvēles un karjeras attīstības atbalsta pasākumi, kas palīdz izglītojamajiem atrast darba vai mācību vietu.

**Turpmākā attīstība:**

* Izstrādāt jaunas metodes un paņēmienus, lai jau no pirmā kursa izglītojamie plānotu un analizētu savus sasniegumus, izvirzītu mērķus un uzdevumus karjeras attīstībai.
* Izstrādāt jaunas darba tirgū pieprasītas tālākizglītības un profesionālās pilnveides programmas.
* Turpināt pilnveidot mācību priekšmetu programmas, lai veicinātu karjeras izglītību stundās.
* Izvērtējot savas spējas un prasmes karjeras attīstības plānošanā, motivēt izglītojamos mācīties un iegūt jaunas kompetences, domājot par izglītību mūža garumā.

**Vērtējums – labi.**

**Kritērijs - 4.4. Atbalsts mācību darba diferenciācijai**

* Mācību darba diferenciācija skolā notiek gan talantīgajiem, gan jauniešiem ar mācību grūtībām.
* Mācību metožu izvēle ikdienas mācību procesā ir noteikta pedagoga tematiskajā stundas plānā, pedagogi sagatavo diferencētus uzdevumus dažādas uztveres un attīstības tipiem.
* Pirmo kursu izglītojamo prasmju un zināšanu izpētei gada sākumā tiek sasaukta darba grupu, kurā piedalās visi mācību priekšmetu pedagogi. Tiek izvērtētas pamatskolas zināšanas un salīdzinātas ar diagnosticējošo darbu rezultātiem Audzinātāji vērst uzmanību uz izglītojamo veselības problēmām, lēno uztveri vai pretēji – aktīvākajiem, zinošākajiem izglītojamajiem, aicinot izmantot diferencētu pieeju un individuālus pārbaudes darbus. Mācību procesā tiek iesaistīti arī izglītojamo vecāki, kuri palīdz un atbalsta izglītojamos, uzsākot mācības jaunā vidē.
* Saskaņā ar Profesionālo mācību priekšmetu metodiskās komisijas sēdē apstiprināto nolikumu ir ieviests katru gadu pavasarī 4. kursu izglītojamajiem diagnosticējošais pārbaudes darbs katrai iegūstamajai kvalifikācijai, izmantojot iepriekšējo gadu teorētiskās daļas materiālu, kas motivē katru pilnveidot un parādīt savas teorētiskās zināšanas profesionālajos mācību priekšmetos un prasmju apliecināšanu erudīcijas, profesionālajās un praktiskajās aktivitātēs (tematiski galda klājumi, reklāmas plakāti, bukleti, skatlogi, video u.c.).
* Skola veicina un atbalsta talantīgo izglītojamo līdzdalību Valsts izglītības satura centra konkursos, skolas un Rīgas Vidzemes priekšpilsētas olimpiādēs, kā arī starptautiskās sacensībās, nodrošinot papildus konsultācijas un praktiskās apmācības. Skola atbalsta pedagogus darbā ar talantīgajiem, sniedzot mācību materiālus un sedzot ceļa izdevumus līdz norises vietai un uzturēšanās izdevumus. Talantīgo un olimpiāžu dalībnieku pasākumu un sporta sacensību panākumu saraksts skatāms 7.pielikumā. Talantīgākie jaunieši un kursi tiek godināti svinīgos valsts svētkos vai Pateicības dienā.
* Ja izglītojamais ir ļoti labi apguvis kādu vispārizglītojošo mācību priekšmetu un vēlas ātrāk kārtot valsts centralizētos, tad viņam ir jāuzraksta iepriekšējā mācību gada centralizētais eksāmens. Ja līmenis ir augsts, tad Vispārizglītojošo mācību priekšmetu metodiskā komisija savā sēdē izskata izglītojamā iesniegumu un sniedz atzinumu tā kārtošanai.
* Administrācija katru mēnesi izvērtē kursu mācībās nepietiekama mācību sasniegumu līmeņa izglītojamo dinamiku. Katra semestra beigās mācību priekšmeta pedagogs, izmantojot summatīvo pārbaudes darbu, e-žurnālā sadaļā „Pārbaudes darbs” izvērtē katra izglītojamā apguves līmeņa statistiku un paredz pasākumus sekmības paaugstināšanai, kā arī izvērtē pārskatu „Globālā statistika” katrai grupai katrā mācību priekšmetā un paredz papildus mācību pasākumus (konsultācijas) semestra noslēgumā vai brīvlaikos vai piedāvā pēcpārbaudījumus gada noslēgumā izglītojamajiem, kuriem nepietiekams līmenis vai nav vērtēts.
* Katra mācību semestra sākumā saskaņā ar mācību grafiku un tarifikāciju tiek izveidots un apstiprināts pedagogu individuālo konsultāciju grafiks, nosakot kopējās darba stundas nedēļā, tas ir pieejams skolas elektroniskajā vietnē (pieejams:. [*http://rtpv.edu.lv/konsultaciju-grafiks/*](http://rtpv.edu.lv/konsultaciju-grafiks/) ) un uz skolas ziņojumu dēļa.
* Šogad izglītojamie Restorānu pakalpojumu speciālista kvalifikācijā uzsākuši darba vidē balstītās apmācības saskaņā ar individuālo mācību plānu skolā, uzņēmumā un trīspušu līgumu: četri izglītojamie slēguši līgumus ar SIA “Later LTD”, viena audzēkne ar SIA “Arita A”. Mācības darba vidē notiek saskaņā ar skolas *Kārtību, kādā organizē un īsteno darba vidē balstītas apmācības*, kurā noteikti apmācību nosacījumi, nepieciešamie dokumenti, iesaistīto pedagogu un izglītojamā pienākumiem.
* Skolā ir izstrādāta *Kārtība, kādā sniedz palīdzību individuālo mācību plānu izstrādē izglītojamajiem, kuri ilgstoši nevar apmeklēt skolu*, kas dod iespēju izglītojamajiem ar veselības problēmām vai citu iemeslu mācīties pēc individuāla mācību plāna. Līdz šim neviens jaunietis nav izmantojis individuālo apmācību plānu. Ja ir nopietnas veselības problēmas, izglītojamie kārto dokumentus akadēmiskajam mācību gadam.
* Katra semestra noslēgumā kursa audzinātājs sagatavo kursa mācību sasniegumu atskaiti un sasniegumu dinamiku, sniedz atskaiti par kursu, labākajiem un vājākajiem izglītojamajiem, par dalību skolas un ārpusskolas pasākumos, nodaļu vadītāji apkopo informāciju un sniedz ziņojumu Pedagoģiskās padomes sēdē, lai kopīgi izvērtētu un sniegtu priekšlikumus turpmākai mācību sasniegumu līmeņa uzlabošanai.
* Vispārizglītojošo mācību priekšmetu metodiskās komisijas un Profesionālo mācību priekšmetu metodiskās komisijas sēdēs, Metodiskās padomes sēdēs, Pedagoģiskās padomes sēdēs tiek izvērtēti katra kursa mācību sasniegumi un sekmības paaugstināšanai piedāvāta metodiska palīdzība, uzklausot kolēģu pieredzi vai pieaicināta lektora ieteikumus. Secinājumus un izvirzītos uzdevumus izmanto mācību procesa pilnveidei.
* Mācību procesa laikā izglītojamiem tiek piedāvāti dažāda līmeņa uzdevumi, ievērojot audzēkņu spējas un sagatavotības līmeni. Tiek analizēti pārbaudes darbi, semestra vērtējumi, lai ievērotu katra audzēkņa individualitāti un spējas. Izglītojamo mācību sasniegumu ikkatra semestra analīze tiek izmantota pedagogu mācību darba diferenciācijai. Katru gadu 1. semestra beigās tiek organizētas metodiskās dienas pedagogiem, kad tiek uzaicināti lektori, kuri iemāca jaunus paņēmienus un prasmes, metodes nodarbību organizēšanā.

**Sasniegumi:**

* Mācību stundas metodiski tiek veidotas, lai ievērotu diferencētu pieeju izglītojamo prasmju un kompetenču līmenim.
* Papildus konsultācijas un metodiska palīdzība tiek piedāvāta jauniešiem ar augstu vai ļoti zemu izglītības apguves līmeni.
* Regulāri tiek analizētas sekmes un kavējumi, lai nodrošinātu individuālu pieeju katram izglītojamajam.
* Diferencēta pieeja tiek nodrošināta jauniešiem ar darba vidē balstīto izglītību.

**Turpmākā attīstība:**

* Turpināt izmantot diferencētu pieeju atbilstoši izglītojamo izglītības līmenim un prasmēm.
* Nodrošināt izglītojamajiem nepieciešamo pamatzināšanu pamatprasmju līmeni pašizpētei, karjeras plānošanai un vadīšanai.
* Veicināt pedagogus iesaistīties profesionālās pilnveides kuros un tālākizglītības kursos, lai papildinātu zināšanas jaunu metodisko materiālu pielietošanā stundu gaitā.
* Sadarbībā ar darba devējiem veicināt izglītojamo darba vidē balstīto izglītību.

**Vērtējums – labi.**

**Kritērijs - 4.5. Atbalsts izglītojamajiem ar speciālām vajadzībām**

Visiem izglītojamajiem ir ģimenes ārsta medicīniskā izziņa par atļauju apgūt izvēlēto profesiju.

Skolā līdz šim nav mācījies neviens jaunietis ar funkcionāliem kustību traucējumiem vai īpašām vajadzībām.

Neskatoties uz to, ka skolas ēka nav būvēta un paredzēta cilvēkiem ar funkcionāliem kustību traucējumiem, 2014. gada decembrī par piešķirtajiem valsts budžeta līdzekļiem tika pielāgota tualete pirmajā stāvā personām ar kustību traucējumiem. 2015. gada martā iesniegta IZM “Rīgas Tirdzniecības profesionālās vidusskolas attīstības un investīciju stratēģija 2015. – 2020. gadam”, kurā plānotas ERAF investīcijas 8.1.3.SAM ietvaros un sagatavota informācija par nepieciešamo finansējumu, t.sk. ārējais lifts un funkcionālā telpu pielāgošana personām ar kustību traucējumiem. Skolas iesniegtie projekti vēl tiek vērtēti.

Skola nepieciešamības gadījumā var nodrošināt mācību procesa pieejamību izglītojamajiem ar īpašām vajadzībām (redzes un dzirdes īpatnībām). Mācību materiāls tiks sagatavots datorsalikumā individuāli katram izglītojamajam, un, ja ir nepieciešamība, izglītojamais var saņemt izdales materiālu palielinātā burtu formātā.

Izglītojamie ar redzes un dzirdes traucējumiem tiek apzināti un katrā mācību stundā tiek nosēdināti pirmajos solos, lai ir labāka redzamība un dzirdamība.

Arī centralizēto eksāmenu darbi vispārizglītojošajos mācību priekšmetos un kvalifikācijas eksāmenos ir izstrādāti un tiek nodrošināti pēc pieprasījuma izglītojamajiem ar īpašām vajadzībām.

**Sasniegumi:**

* Sagatavots un iesniegts projekts Izglītības un zinātnes ministrijā par telpu un teritorijas pielāgošanu personām ar kustību traucējumiem.

**Turpmākā attīstība:**

* Aktualizēt iesniegtā projekta virzību Izglītības un zinātnes ministrijā par telpu un teritorijas pielāgošanu personām ar kustību traucējumiem.
* Vajadzības gadījumā nodrošināt vai pielāgot telpas aprīkojumu izglītības programmu apguvei izglītojamajiem ar īpašām vajadzībām.

**Kritērijs - 4.6. Sadarbība ar izglītojamā ģimeni**

* Skolā ir noteikta **kārtība vecāku informēšanai:** vecāku sapulces, elektroniskais žurnāls, individuālās sarunas (klātienē, telefoniski un e-pastā), sekmju izraksti, informācija skolas mājas lapā, iespēja apmeklēt un vērot mācību stundas, tikties ar pedagogiem.
* Skola regulāri organizē vecāku un pedagogu tikšanos, nosakot konkrēto laiku darba dienas vakaros, lai katram vecākam būtu iespēja tikties ar katru pedagogu.
* Skolā pēc audzinātāju grafika notiek skolas vecāku sapulces, kurās tiek sniegta informācija par mācību un audzināšanas jautājumiem, kā arī cita aktuālā informācija.
* Katru gadu novembra mēnesī **administrācija** tiekas ar pirmo kursu vecākiem. Skola prezentē savus pētījumus un aptauju rezultātus, uzklausa vecāku priekšlikumus turpmākajam darbam, deleģē vecāku pārstāvjus Skolas padomes darbam. Vecāki parakstās, ka ir iepazīstināti ar skolas iekšējās kārtības noteikumiem un ar kārtību par vecāku ziņošanu skolai, ja izglītojamais neapmeklē skolu slimības vai citu apstākļu dēļ. Par plānotajām skolas un kursu vecāku sapulcēm vecāki tiek informēti gan rakstveidā, gan ar e-žurnāla palīdzību. Atsevišķos gadījumos vecākiem tiek nogādāti rakstiski uzaicinājumi, tad vecākiem jāparaksta uzaicinājums, un audzēkņiem līdz sapulcei tas jāatgādā kursa audzinātājam, lai tādējādi kontrolētu vecāku informētību.
* Vecāki savlaicīgi tiek informēti par mācību satura jautājumiem, iekšējām kārtībām, nolikumiem, valsts pārbaudījumu kārtošanas procesu e-žurnālā Mykoob. Skola regulāri konsultējas ar vecākiem, ja izglītojamajam nepieciešama jebkāda veida palīdzība vai atbalsts, piemēram, ārsta palīdzība. **Kursu audzinātāji, nodaļu vadītāji** regulāri telefoniski informē vecākus par izglītojamo kavējumiem vai lūdz ierasties skolā, lai kopā ar izglītojamo, skolas administrāciju, ar atsevišķu priekšmetu skolotājiem individuāli risinātu skolas apmeklējumu un mācību motivācijas jautājumus. Katru mēnesi kursu audzinātāji sagatavo sekmju un kavējumu izrakstus, bet nodaļu vadītāji to kontrolē divas reizes mēnesī.
* Vecāki var iegūt informāciju tīmekļa vietnē (pieejams: [*http://rtpv.edu.lv/aktualitates/*](http://rtpv.edu.lv/aktualitates/)) un apmeklēt skolas organizētos konkursus, izstādes, koncertus, izlaidumus u.c. pasākumus.
* A mācību procesa organizāciju, iekšējo kārtību, kavējumu uzskaiti u.c. iekšējiem dokumentiem vecāki var iepazīties tīmekļa vietnē (pieejams: [*http://rtpv.edu.lv/normativie-dokumenti/*](http://rtpv.edu.lv/normativie-dokumenti/) *un Mykoob.lv).*
* Skolā darbojas **Skolas padome** (pārstāvji no vecāku, skolotāju un izglītojamo pašpārvaldes vidus). Skolas vecāku padomi vada vecāku pārstāvis, ko izvēl padomes sēdē. Vecākiem ir iespēja izteikt savu viedokli, ierosināt dažādus uzlabojumus. Padomei ir tiesības apspriest pedagogu izmantotos mācību līdzekļus, metodes, stundu kvalitāti un sniegt priekšlikumus administrācijai.

2015./2016. mācību gada noslēgumā tika ievietota aptaujas anketa e-vidē vecākiem, kuras mērķis bija - noskaidrot vecāku viedokli par bērna mācību pieredzi skolā, izglītības iestādes fizisko un emocionālo vidi, informācijas apmaiņas pietiekamību par bērna skolas gaitām, lai stiprinātu sadarbību un pilnveidotu izglītības kvalitāti.

Aptaujā piedalījās 17 vecāki jeb 23% no kopējā skaita no 77, kas bija lietojuši mācību sociālo tīklu Mykoob.lv aptaujas organizēšanas laikā.

Skolas fizisko vidi 76% vecāki vērtē kā labu un apmierinošu. Iegūtie dati liecina par pozitīvu tendenci un vecāku uzticību skolai un skolotājiem kā profesionāļiem.

2/3 vecāku uzskata, ka skolā pedagogu, darbinieku un izglītojamo vidū vienmēr vai parasti valda cieņpilnas attiecības.

**Sasniegumi:**

* Vecāki ir informēti par skolas mācību procesu, līdzdalību pasākumos, projektos un citās aktivitātēs.
* Vecāki piedalās Skolas padomes darbā, sniedzot priekšlikumus mācību procesa kvalitātes uzlabošanai.
* Vecāku lielākā daļa ir apmierināti ar skolas fizisko vidi un uzticas pedagogiem.

**Turpmākā attīstība:**

* Plānot vajadzības gadījumā psihologa pakalpojumu, lai sniegtu atbalstu izglītojamajiem un vecākiem krīzes situācijās.
* Pilnveidot sadarbību ar izglītojamo ģimenēm skolēnu mācību motivācijas celšanā, kavējumu novēršanā, kā arī mācību sasniegumu uzlabošanā.
* Paplašināt vecāku lomu skolas pasākumu un aktivitāšu plānošanā un organizēšanā.
* Regulāri informēt vecākus par e – žurnāla Mykoob iespējām.

**Vērtējums – ļoti labi.**

**Joma - 5. Iestādes vide**

**Kritērijs - 5.1. Mikroklimats**

Kopības apziņa, vienlīdzība un taisnīgums skolā

* Skolas tēla veidošana notiek mēķtiecīgi un plānveidīgi radot kopīgu izpratni par mērķiem un uzdevumiem visiem skolas pedagogiem, darbiniekiem un izglītojamajiem. Īpaša uzmanība tiek pievērsta izglītojamo un pedagogu savstarpējai pozitīvi sadarbībai. Skola pozicionē **vienlīdzīgu attieksmi** pret visiem neatkarīgi no dzimuma, nacionālās, reliģiskās u.c. piederības.
* Skolai ir savs logo, stendi, tīmekļa vietne. 2015./2016. mācību gadā tika atzīmēta skolas 70. gadu jubileja, kura tika apvienota ar skolas salidojumu. Neatņemama skolas dzīves sastāvdaļa ir tradicionāli svētki: Zinību diena, 1. kursu sporta un iesvētību diena adaptācijas mēneša ietvaros, Skolotāju diena, Lāčplēša diena ar svecīšu nolikšanu 11.Novembra krastmalā un plostiņu laišanu pa Daugavu, Latvijas Valsts svētki, Ziemassvētki, Nepieradinātās modes skate, Zelta talanti, Žetonu vakars, Valentīna dienas balle, Lieldienas. Valsts svētki vienmēr tiek atzīmēti skolā vai Rīgas pilsētas pasākumos, kā arī parādīti plakātos, veicinot izglītojamajos patriotismu un valstisko identitāti.
* Skola nodrošina cieņpilnu attieksmi pret valsts simboliem un to lietošanu atbilstoši valstī noteiktajiem normatīvajiem aktiem. Trešā stāva gaitenī ir izvietotas planšetes un foto ar Latvijas simboliku, Latvijas valsts prezidenta attēlu un himnu. Visos valsts svētkos zālē ir Latvijas Republikas un ES karogi, kā arī Latvijas ģerbonis.
* Pasākumos, izstādēs, presē un tīmekļa vietnē skola veicina skolas tēla veidošanu, pozitīvu attieksmi.
* Skolas personāls ievēro politisko neitralitāti mācību un audzināšanas darbā, ir lojāls Latvijas Republikai un Satversmei, ievēro pedagoģijas, profesionālās ētikas, cilvēktiesību un humānisma principus. Stundās un ārpusstundu pasākumos nav bijuši precedenti šo nosacījumu pārkāpumos.
* Skola ir atpazīstama sabiedrībā un darba devēju vidū. Jau piekto gadu Latvijas Darba devēju konfederācija sadarbībā ar karjeras portālu Prakse.lv un ar Statoil atbalstu veido darba devēju ieteiktāko studiju programmu un izglītības iestāžu TOPu, kas sniedz skolu absolventiem ieskatu, kur jaunietim apgūt izvēlēto profesiju. Šogad viedokli izteikuši 2209 darba devēji, kas ir 14 reižu vairāk nekā pirmajā TOPa tapšanas gadā. Šogad darba devēji akcentējuši ar loģistiku, būvniecību, tūrismu un pārtikas ražošanu saistītas profesijas, vispieprasītākie joprojām programmētāji. **Rīgas Tirdzniecības profesionālā vidusskola iekļuvusi TOP5 ieteiktāko profesionālās izglītības iestāžu skaitā.**
* Vienlīdzību un taisnīgumu, ētisku rīcību izglītojamo, pedagogu un darbinieku vidū nodrošina skolas *Ētikas kodekss (pieejams:* [*http://rtpv.edu.lv/wp-content/uploads/2015/09/30.pdf*](http://rtpv.edu.lv/wp-content/uploads/2015/09/30.pdf) *).*  Konfliktsituācijas tiek risinātas Ētikas komisijā, kurā saskaņā ar reglamentu ir gan pedagogu, gan izglītojamo un darbinieku pārstāvji.
* Darbiniekiem un pedagogiem ir savas tradīcijas. Darbinieki un pedagogi piedalās kopīgās ekskursijās un svinību dienās, jubilejās. Pateicības dienā un īpašās jubilejās notiek labāko darbinieku un pedagogu godināšana.
* Skolas darbinieki un pedagogi piedalās rajona un republikas sporta aktivitātēs. Administrācijas un sporta pedagogu komanda katru gadu startē reģiona un valsts profesionālo izglītības iestāžu sporta sacensībās. Skola 2015./2016. mācību gadā organizēja Rīgas rajona sacensības profesionālo izglītības iestāžu darbinieku komandas sporta sacensības, iesaistot izglītojamos intelektuālu un jautru sacensību organizēšanā, saņemot labas atsauksmes no kolēģiem par interesanto un asprātīgo pasākuma organizēšanu.

2015./2016. mācību gada noslēgumā tika veikta **aptauja pedagogu vidē**, lai noskaidrotu skolotāju viedokli par mācību procesa kvalitāti un darba organizāciju skolā, izglītības iestādes fizisko un emocionālo vidi, profesionālās izaugsmes iespējām izglītības iestādē, informācijas apmaiņas pietiekamību, lai stiprinātu sadarbību un pilnveidotu izglītības kvalitāti un darba organizēšanas procesu skolā.

Respondentu skaits bija 26 no 37 pedagogiem. 96% skolotāju ir apmierināti ar izvēlēto darba vietu un kolēģu savstarpējām attiecībām.

88% darba vide kopumā ir labi piemērota individuālajām vajadzībām un ar atpūtas brīžu daudzumu kopumā ir apmierināti visi skolotāji.

Kopumā var secināt, ka skolā ir veselīgs psiholoģiskais klimats, ka skolotāji skolā jūtas labi, jo ir cienīti un viņu profesionālie centieni novērtēti, darba vide ir atbilstoša individuālajām vajadzībām un atpūtas brīži pietiekamā daudzumā.

Sadarbības vide skolā

* Skolā labvēlīgā gaisotnē strādā dažādu vecumu pedagogi, pedagoģiskie darbinieki un tehniskais personāls. Skola ir atvērta pozitīvām pārmaiņām, inovācijām un sadarbībai, kas kalpo labvēlīgas mācību vides veidošanai un izaugsmei. Skolas darbinieki apzinās savu lomu skolas darba organizēšanā un pilnveidē. Personāls un izglītojamie savā starpā ievēro vispārcilvēciskās normas un demokrātiskās vērtības.
* Skolas vadība ātri reaģē un meklē pozitīvu risinājumu ikvienam jautājumam, situācijai, lai būtu nodrošināta labvēlīga mācību un darba vide.
* Pašpārvaldes, interešu izglītības un audzināšanas pasākumi regulāri tiek atspoguļoti interneta vietnē sadaļā Aktualitātes, pēc pasākumiem notiek jauniešu anketēšana un ieteikumu un priekšlikumu apkopošana, kā arī ievietotas atsauksmes un pārskats interneta vietnē. Pasākumu plānošanā piedalās gan pedagogi, gan izglītojamie.
* Administrācija, nodaļu vadītāji, metodiķe un citi pedagogi sniedz atbalstu jaunajiem pedagogiem.
* Visi darbinieki zina, kas jādara un praksē atbilstoši rīkojas, kad skolā ir sveši cilvēki, apmeklētāji, tas noteikts *Izglītojamo vecāku (aizbildņu) un citu trešo personu uzturēšanās kārtībā skolā.* Attieksme pret apmeklētājiem ir laipna un korekta, arī viņiem redzamā vietā pie ieejas ir izvietota informācija par to, kā jārīkojas, ienākot skolā.

Izglītojamo uzvedība un disciplīna

* Izglītojamo pienākumus, tiesības, uzvedību regulē “Iekšējās kārtības noteikumi”. Tie ir pieejami gan e-žurnālā Mykoob, gan publiski pieejami vietnē Normatīvie dokumenti (pieejams: [*http://rtpv.edu.lv/wp-content/uploads/2015/09/Iekšējās-kārtības-noteikumi\_2016.pdf*](http://rtpv.edu.lv/wp-content/uploads/2015/09/Iekšējās-kārtības-noteikumi_2016.pdf)*).* Pedagogiem ir vienādas prasības izglītojamo uzvedībai stundu laikā. Katru gadu septembrī izglītojamie regulāri tiek iepazīstināti ar iekšējās kārtības noteikumiem un citiem ar drošību saistītiem normatīvajiem dokumentiem, par ko parakstās no Mykoob vides izdrukātajās veidlapās: par drošību kabinetos, masu pasākumos, sporta pasākumos u.c. Ar skolas iekšējās kārtības noteikumiem tiek iepazīstināti izglītojamo vecāki.
* Uzsākot darbu skolā, darbinieki tiek iepazīstināti ar Darba kārtības noteikumiem, darba drošības instrukcijām, par ko parakstās instrukciju žurnālā.
* Izglītojamo uzvedības un disciplīnas kārtību nosaka *Ētikas kodekss* un *Iekšējās kārtības noteikumi*, *Kārtība, kādā katru dienu reģistrē izglītojamo ierašanos vai neierašanos skolā un kādā informē vecākus, pašvaldības un valsts iestādes, ja izglītojamais bez attaisnojoša iemesla neapmeklē skolu* un *Kārtība, kādā vecāki informē par bērna veselības stāvokli vai citiem apstākļiem, kuru dēļ izglītojamais neapmeklē skolu.* Izglītojamie jūtas vienlīdzīgi neatkarīgi no dzimuma, nacionālās, reliģiskās u.c. piederības.
* Problēmsituācijas tiek risinātas sadarbojoties ar direktora vietnieku audzināšanas darbā, vajadzības gadījumā piesaistot atbildīgās institūcijas – Valsts policiju, Rīgas pašvaldības policiju u.c. Ja stundā vai ārpusstundas pasākumā noticis precedents, tad atbildīgais pedagogs raksta ziņojumu administrācijai, kura pieprasa izglītojamā paskaidrojumu. Precedents tiek izvērtēts administrācijas sēdē, kur tiek lemts par brīdinājuma vai rājiena izteikšanu izglītojamajam, kā arī iesniegts rīkojums stipendiju piešķiršanas komisijai par stipendijas samazināšanu vai nepiešķiršanu atbilstoši stipendiju nolikumam.
* Neskaidru jautājumu gadījumos izglītojamie griežas pie administrācijas.
* Direktora vietnieks audzināšanas darbā sadarbībā ar nodaļu vadītājiem koordinē izglītojamo kavējumu uzskaiti un veic analīzi katra mēneša beigās. Par kavējumiem un sazināšanos ar vecākiem, pašvaldības un valsts iestādēm ir izstrādātas kārtības, kuras pieejamas elektroniskajā e-žurnālā un mājas lapā arī vecākiem: *Kārtība, kādā katru dienu reģistrē izglītojamo ierašanos vai neierašanos skolā un kādā informē vecākus, pašvaldības un valsts iestādes, ja izglītojamais bez attaisnojoša iemesla neapmeklē skolu (pieejams:* [*http://rtpv.edu.lv/wp-content/uploads/2016/10/Par-neierasanos-skola\_2016.pdf*](http://rtpv.edu.lv/wp-content/uploads/2016/10/Par-neierasanos-skola_2016.pdf) *) un Kārtība, kādā vecāki informē par bērna veselības stāvokli vai citiem apstākļiem, kuru dēļ izglītojamais neapmeklē skolu (pieejams:* [*http://rtpv.edu.lv/wp-content/uploads/2016/10/Kartiba-vecakiem\_2016.pdf*](http://rtpv.edu.lv/wp-content/uploads/2016/10/Kartiba-vecakiem_2016.pdf) *).*
* Kavējumu uzskaites sistēma un elektroniskais žurnāls Mykoob veiksmīgi nodrošina pedagoga un kursa audzinātāju darbu, lai novērstu neattaisnotu stundu kavēšanu. Lielākā daļa bez attaisnojoša iemesla nekavē stundas un pasākumus, to motivē iespēja saņemt stipendiju.
* Ar kavētājiem strādā audzinātāji un atbilstošo nodaļu vadītāji, viņi informē vecākus vai aizbildņus, lai novērstu neattaisnotus kavējumus. Atbilstoši iekšējai kārtībai par neierašanos skolā izglītojamais vai vecāki savlaicīgi informē audzinātāju vai atbilstošās nodaļas vadītāju par neierašanās iemeslu. Ja izglītojamais neapmeklē skolu bez attaisnojoša iemesla vairāk kā 30 mācību stundas semestrī, tad skolas administrācija līdz šim sazinājās ar vecākiem un pašvaldībām, taču ar šo mācību gadu tiks ievadītas ziņas par audzēkni Valsts izglītības informācijas sistēmā, lai informētu pašvaldības un valsts atbildīgās institūcijas.
* Izvērtējot riska grupas, jāsecina, ka 2015./2016. mācību gadā nav mācījušies invalīdi un personas ar funkcionāliem traucējumiem, ilgstošie bezdarbnieki, etniskās minoritātes, ieslodzītie, no ieslodzījuma vietas atbrīvotie. Riska grupa ir 14 agrīni pārtraukušie mācības. Audzinātāji, nodaļu vadītāji un administrācija strādā jau no pirmā kursa ar motivāciju apmeklēt skolu un mācīties, katru gadu ir arvien grūtāk motivēt izglītojamos, kuri jau pamatskolas laikā sākuši klaiņot, nemācīties. Ir arī izglītojamie, kuri materiālu apstākļu dēļ nevarēja atļauties braukt uz Rīgu un mācīties, šogad sadarbībā ar Izglītības kvalitātes valsts dienesta ES fondu finansētajā projektā “Darbības programmas "Izaugsme un nodarbinātība" 8.3.4. specifiskā atbalsta mērķa "Samazināt priekšlaicīgu mācību pārtraukšanu, īstenojot preventīvus un intervences pasākumus" īstenošanas noteikumi”, tiks sniegts atbalsts dažādām sociālajām grupām.

**Sasniegumi:**

* Lielākā daļa darbinieku un pedagogu ir apmierināti ar mācību procesa kvalitāti un darba organizāciju skolā, izglītības iestādes fizisko un emocionālo vidi, profesionālās izaugsmes iespējām izglītības iestādē, informācijas apmaiņas pietiekamību.
* Izglītojamie jūtas emocionāli labi un droši.
* Ar problēmjauniešiem tiek strādāts sistemātiski un īpašas situācijas tiek risinātas ātri un atbilstoši iekšējām kārtībām.
* Skolai ir savas tradīcijas, atribūtika, un kopības apziņa tiek veidota kopīgos pasākumos, lai izglītojamie un darbinieki būtu savas skolas patrioti.
* Skolai ir laba atpazīstamība darba devēju un sabiedrības vidū.

**Turpmākā attīstība:**

* Turpināt darbu pie skolas tēla veidošanas un atpazīstamības sabiedrības vidū.
* Kopt skolas tradīcijas, veicinot nacionālo pašapziņu un identitāti.
* Uzlabot izglītojamo disciplīnu mācību procesā, paaugstinot vecāku līdzdalību un iesaistot nepieciešamās institūcijas.
* Iesaistīties ar Izglītības kvalitātes valsts dienesta ES fondu finansētajā projektā par izglītojamo priekšlaicīgu mācību pārtraukšanu, lai sniegtu atbalstu dažādām sociālajām riska grupām.

**Vērtējums: ļoti labi.**

**Kritērijs – 5.2. Fiziskā vide**

Skolas iekšējās vides sakoptība

* Skolas telpas Tomsona ielā 3/5, Rīgā, ir Izglītības un zinātnes ministrijas īpašumā saskaņā ar 04.07.2014. līgumu Nr. 1-29/28, līguma termiņi ir uz nenoteiktu laiku un atbilst izglītības programmu īstenošanas periodam. Nekustamais īpašums sastāv no mācību korpusa ar kopējo platību **3716,7 m2**. Praktiskās mācības tiek īstenotas ārpus skolas - uzņēmumos.
* Veselības inspekcija, Valsts ugunsdzēsības un glābšanas dienests veic kontroles vides atbilstībai normatīvajos aktos noteiktām prasībām, ir veikto institūciju atzinumi, akti, ieteiktās rekomendācijas ir izpildītas.

**Atzinumi darbības turpināšanai**

|  |  |  |
| --- | --- | --- |
| Izglītības programmu īstenošanas vieta | Atzinums | Izsniegšanas datums |
| Tomsona iela 3/5, Rīgā | Valsts ugunsdzēsības un glābšanas dienests | 13.04.2016. |
| Veselības inspekcija | 11.04.2016. |

* Skola izpilda vides aizsardzības prasības atkritumu uzglabāšanā, savākšanā un likvidēšanā, ir līgumi par atkritumu savākšanu un papīra nodošanu otrreizējai pārstrādei.
* Darba drošības speciālists kopā ar uzņēmumu, kura nodrošina skolas atbilstību darba drošībai, veic pārbaudes darba drošības un riska faktoru ietekmei mācību telpās un darbinieku kabinetos, lai uzlabotu darba un mācību vidi.
* Skolas fiziskā vide ir sakopta. Atbilstoši sanitāri higiēniskajām prasībām skolā ir labiekārtoti 27 kabineti, t.sk., 2 informātikas kabineti, 1 mācību laboratorija restorānu pakalpojumu komercdarbinieka kvalifikācijas izglītojamo praktiskajiem darbiem, pieci kabineti ar stacionārajiem datoriem un speciālajām programmām, kā arī sporta, trenažieru zāle un aktu zāle, IT punkts, bibliotēka, lasītava un ēdnīca.
* Izglītības iestādes mācību un koplietošanas telpas ir funkcionālas, estētiski noformētas, tīras un kārtīgas. Fiziskās vides sakopšanu veic tehniskie darbinieki. Visas skolas telpas tiek regulāri uzkoptas un vēdinātas.
* 1. stāva vestibilā izglītojamajiem ir pieejams rekreācijas un brīvā laika atpūtas stūrītis. Katra stāva gaitenī novietoti krēslu komplekti atpūtai, brīvajā laikā var uzturēties arī bibliotēkā, lasītavā. Lai telpas būtu mājīgākas, trīs stāvu gaiteņos uz logu palodzēm ir izvietoti istabas augi, tādējādi apkārtējo vidi padarot estētiski pievilcīgāku un baudāmāku. Ņemot vērā mērķauditoriju, vairāki kabineti un gaiteņi ir mākslinieciski noformēti – vienmuļas sienas krāsas vietā, veidotas krāsu pārejas, tādējādi padarot apkārtējo vidi krāsaināku un dzīvespriecīgāku. Pie sienas izveidots video informatīvais ekrāns un informatīvie stendi.
* Lepojoties ar izglītojamo sasniegumiem sportā, 1. stāva vestibilā ir izveidoti stendi, kuru iekšpusē ir izvietoti izglītojamo izcīnītie kausi, medaļas, iegūtie diplomi un atzinības raksti sporta aktivitātēs. Šogad par valsts budžeta līdzekļiem tika izremontēta skolas sporta zāle, kas palīdzēs motivēt jauniešus nodarboties ar sportu, jo būs uzlabota vide.
* Pedagogi un administrācija ir nodrošināti ar darba telpām.
* Izglītojamie piedalās izglītības iestādes iekšējās un ārējās vides uzkopšanā un sakārtošanā, kā noteikts Izglītības likumā. Katru gadu aprīlī notiek Lielā talka “Skolai BŪT sakoptai”.
* Katru gadu pakāpeniski un plānveidīgi tiek remontētas skolas telpas.

2015./2016. mācību gada noslēgumā Izglītojamo aptaujā jautājumā par fizisko skolas vidi (t. sk. mācību un koplietošanas telpas, apkārtne) tā tika novērtēta kā apmierinoša 65% un daļēji apmierinoša 25%. Skolā droši jūtas 81% aptaujāto.

Skolas ārējās vides sakoptība

* Izglītības iestādei piederošā teritorija ir estētiski iekārtota, apzaļumota, sakopta un uzturēta labā kārtībā, 2013. gadā tika realizēts skolas apzaļumošanas projekts.
* Skolas teritorija ir neliela, tā ir apgaismota, tiek veikta videonovērošana, pie ieejas durvīm ir velonovietne Skolas teritorijā ir neliela stāvvieta, kurā var novietot transportu.
* Ir izliktas atbilstošas ceļazīmes, norādes, skolas ārējās kāpnes, ietves daļas tiek regulāri tīrītas, ziemā apstrādātas ar pretslīdes līdzekļiem.
* Lai uzlabotu mācību vidi un paaugstinātu energoefektivitāti, šā gada vasarā darbības programmas „Izaugsme un nodarbinātība” 4.2.1. specifiskā atbalsta mērķa „Veicināt energoefektivitātes paaugstināšanu valsts un dzīvojamās ēkās” 4.2.1.2. pasākuma „Veicināt energoefektivitātes paaugstināšanu valsts ēkās” pirmās projektu iesniegumu atlases kārtas īstenošanas ietvaros uzsākts darbs pie projekta dokumentu izstrādes un 2017. gada vasarā notiks skolas siltināšanas darbi.

**Sasniegumi:**

* Skolas iekšējā un ārējā vide ir sakopta un mājīga, izglītojamie un darbinieki rūpējas par skolas vidi.
* Skolas fiziskā vide atbilst ugunsdrošības, veselības, darba drošības un vides aizsardzības prasībām.

**Turpmākās attīstības virzieni:**

* Turpināt uzlabot iekšējo fizisko vidi, plānveidīgi remontējot telpas.
* Realizēt skolas projektu energoefektivitātes paaugstināšanai saskaņā ar izstrādāto dokumentāciju.
* Saskaņā ar skolas attīstības stratēģiju plānot un realizēt projektu skolas pieejamību personām ar kustību traucējumiem, pabeigt sakārtot palīgtelpu, vestibila, kāpņu un gaiteņu remontu un ārējos laukumus.

**Vērtējums – Labi.**

**Joma – 6.Iestādes resursi**

**Kritērijs - 6.1. Iekārtas un materiāltehniskie resursi**

Nodrošinājums ar telpām atbilstoši programmas īstenošanai

* Skolā pastāv kabinetu sistēma, kopā labiekārtoti 27 kabineti, par sakārtotu mācību vidi, iekārtām un materiāltehniskajiem resursiem atbild kabineta vadītājs un mācāmā mācību priekšmeta skolotājs. Iekārtu un materiāltehnisko resursu izmantojumu efektivitāti mācību procesā kontrolē metodiķis un administrācijas pārstāvji mācību kabinetu skates un stundas vērošanas laikā. Telpu iekārtojums un platība ir atbilstoša izglītības programmu specifikai un izglītojamo skaitam (līdz 30 izglītojamajiem telpā). Katru gadu augusta un janvāra mēnesī notiek administrācijas organizētas kabinetu skates, izvērtētas vajadzības izglītības programmu īstenošanai un plānota mācību vides uzlabošana.
* Mācību laboratorijā un virtuvē ir pieejama pirmās palīdzības aptieciņa un ugunsdzēšamais aparāts. Izglītojamie ir iepazīstināti ar darba drošības noteikumiem un parakstījušie par to ievērošanu praktisko mācību stundās.
* Kabineti ir aprīkoti atbilstoši mācību programmu īstenošanai ar uzskates līdzekļiem un mācību literatūru.
* Visos kabinetos ir soli un krēsli atbilstoši izglītojamo vecumam un vajadzībām.
* Interešu izglītības programmu un ārpusstundu pasākumiem izmanto aktu zāli, sporta un trenažieru zāli un citas telpas, kā arī nepieciešamo aprīkojumu.

Iekārtu un materiāli tehnisko resursu izmantojums mācību procesā

* Visā skolā ir pieejams internets, Wifi piekļuves tīkls pedagogu vajadzībām. Visos mācību kabinetos datortehnika tiek mainīta un nav vecāka par 3 gadiem.
* Pedagogiem un izglītojamajiem ir pieejami kopētāji, printeri izglītības programmu vajadzībām. Katrā mācību telpā pieejams dators ar interneta pieslēgumu, lai nodrošinātu pedagogu piekļuvi elektroniskajam Mykoob žurnālam, kā arī katrā telpā ir projektors, lai nodrošinātu mūsdienīgu stundu saturu. Metodiskajā kabinetā datori pieejami pedagogiem no stundām brīvajā laikā. Izglītojamo vajadzībām iekārtots IT e-punkts. Skolai uzskaitē un darbojas ir 162 datori, 13 printeri, 4 piezīmju datori, 28 projektori, 3 kopētāji.
* Informātikas mācību kabineti (grupām līdz 16 izglītojamajiem) aprīkoti ar datoriem un licencētām mācību programmām.
* Pieci kabineti ar stacionārajiem datoriem un speciālajām programmām atbilstoši izglītības programmu vajadzībām (R-Keeper, GrinS, Horizon, Corel Draw, Graphics un Adobe Photoshop, Horizon.), kabineti pielāgoti grupām līdz 15 vai līdz 25 izglītojamajiem.
* Lai nodrošinātu nozaru jaunākās tehnoloģijas izglītības programmām (kvalifikācijām - komercdarbinieks, restorānu pakalpojumu speciālists) trīs kabineti aprīkoti ar stacionārajiem datoriem un speciālajām programmām (R-Keeper, GrinS, Horizon).
* Iekārtota moderna un ar mūsdienīgu virtuves tehniku un galda piederumiem aprīkota mācību laboratorija kvalifikācijām - restorāna pakalpojumu komercdarbiniekiem un restorānu pakalpojumu speciālistiem praktiskajām nodarbībām.
* Trijos kabinetos nodrošinātas Corel Draw Graphics un Photoshop programmas reklāmas pakalpojumu komercdarbinieka kvalifikācijai.
* ***Loģistikas darbinieku*** kvalifikācijas ieguvei pieejami kabineti ar stacionārajiem datoriem un speciālajām programmām (R-Keeper, GrinS, Horizon), kā arī svītrkodu nolasītāji, mācību līdzekļi un grāmatas. Lai nodrošinātu modulāro mācību programmu atbilstoši prasībām un jaunākajām tehnoloģijām, plānots sadarbībā ar darba devējiem uzņēmumos iepazīties un izmantot iepakošanas instrumentu komplektus, skavotāju komplektus kartona kastēm un maisiem, specifiskās loģistikas, noliktavas un maršrutēšanas programmas, uzlīmju materiālus kravu marķējumu printēšanai, marķējumu paraugu komplektus, dažādus iepakojuma materiālus un palīgmateriālus (kartons, dažāda izmēra kartona kastes, polietilēna plēve, dažāda materiāla maisi, big-bag maisi, līmlentes, saites, stūrīši palešu kravām, plombas utml.), kravas plombu paraugu komplektus, drošības un manipulāciju zīmju attēlu komplektus, dažādu beramkravu paraugu komplektus, individuālos aizsardzības līdzekļus, uzskates līdzekļus (noliktavas plāns, drošības un preču marķējumu zīmes, maketi, shēmas, kravu nostiprināšanas materiālu paraugi, transportlīdzekļu specifikācijas).
* Mācību grāmatas un mācību līdzekļi tiek papildināti un iegādāti savlaicīgi vasaras periodā. Atbilstoši katrai izglītības programmai ir iespēja iegādāties jaunāko mācību literatūru, pamatojoties uz pedagogu iesniegumu, regulāri notiek bibliotēkas fonda pārskatīšana. Angļu valodas stundu vajadzībai skola nodrošina izglītojamos ar darba burtnīcām. ES fondu grupām tiek pirktas mācību grāmatas par ES fondu līdzekļu līdzekļiem un izsniegtas pret parakstu izglītojamajiem.
* Bibliotēkas fonds 2015. gadā tika papildināts ar 218 vienībām (grāmatas un 6 CD), izmantojot valsts budžeta līdzekļus. Kopā bibliotēkā 26 610 iespiedvienības. Bibliotēkā ir radīti apstākļi izglītojamo patstāvīgajam darbam. Lasītavā ir pieejamas jaunākās grāmatas profesionālajos un vispārizglītojošajos mācību priekšmetos, enciklopēdijas, rokasgrāmatas, vārdnīcas, periodika, ko izglītojamie var izmantot, mācoties lasītavā. Lasītavā ir divi datori ar interneta pieslēgumu, kopētājs, printeris, projektors. Bibliotēkas abonementā bibliotēkas lasītājiem ir pieejami periodiskie izdevumi, kartotēka, sistemātiskais katalogs, tematiskās mapes, skolotājiem – pedagoģiskā un metodiskā literatūra. Šeit lasītājiem ir iespēja iepazīties ar bibliotēkas izstādēm un jaunākajām grāmatām, ir pieejami par ESF līdzekļiem izdotie pedagogu mācību materiāli un grāmatas.
* Trijās auditorijās ir uzstādītas interaktīvās tāfeles un 4 auditorijās interaktīvās uzlikas. Skolas pedagogi ir izgājuši kursus darbam ar interaktīvo tāfeli. Tas viņiem dod iespēju ar moderno tehnoloģiju palīdzību gan veidot mācību materiālus, gan interaktīvo tāfeli pielietot mācību stundās un ārpusstundu pasākumu veidošanā, tādējādi mācību procesu padarot interaktīvāku un izglītojamajiem interesantāku.
* Sporta un trenažieru zāle ir izremontēta un nodrošināta ar sporta inventāru, palīgtelpas un dušas ir izremontētas un pielāgotas izglītojamo vajadzībām. Skolas darbiniekiem, lai uzlabotu fizisko formu, ir iespējas izmantot sporta un trenažieru zāli.
* Skolai ir visas nepieciešamās telpas izglītojamo un pedagogu vajadzību nodrošināšanai, tās iekārtotas atbilstoši īstenojamo izglītības programmu un mācību procesa prasībām. Skolas platība un mācību telpas ir atbilstošas izglītojamo skaitam, to iekārtojums ir labā stāvoklī.
* Skolai ir nepieciešamie materiāli tehniskie resursi realizējamo izglītības programmu īstenošanai. Iekārtas un tehniskie līdzekļi ir darba kārtībā, droši lietošanai.
* Skolā ir noteikta *Kārtība materiāli tehnisko līdzekļu izmantošanai un uzglabāšanai*, kura ir saistoša kabinetu vadītājiem un mācību priekšmetu pedagogiem un nosaka katra atbildību kabinetu izmantošanas laikā*.* Pedagogi un izglītojamie izmanto un saglabā skolas esošos materiāli tehniskos resursus.
* Materiāltehniskie līdzekļi un iekārtas ir darba kārtībā un droši lietošanā, par to atbild Saimnieciskā nodrošinājuma daļas vadītājs. Notiek regulāra materiāltehnisko līdzekļu un iekārtu apkope un remonts, kuru veic firmas saskaņā ar pakalpojumu līgumu.

**Sasniegumi:**

* Skola ir nodrošināta ar aktuāliem jauniem mācību līdzekļiem un mācību grāmatām.
* Skolas telpas un materiāli tehniskie līdzekļi nodrošina kvalitatīvu un mūsdienu tehnoloģijām atbilstošu mācību procesu.

**Turpmākā attīstība:**

* Pilnveidot materiāltehnisko resursu bāzi atbilstoši izglītības iestādes vajadzībām un finansiālajām iespējām, kā arī sadarboties ar uzņēmumiem, lai iepazītos ar jaunākajām tehnoloģijām un profesionālajām programmām.
* Plānojot jaunas mācību programmas, paredzēt atbilstošus materiālu tehniskos resursus.
* Iegādāties bibliotēkas elektronisko informācijas sistēmu un elektronisko katalogu, lai uzlabotu mūsdienīgu bibliotēkas darbu.

**Vērtējums – ļoti labi.**

**Kritērijs - 6.2. Personālresursi**

Skolas personāla nodrošinājums un pedagogu, pedagoģiskā personāla atbilstība normatīvajām prasībām

Skolā ir izglītības programmu īstenošanai nepieciešamais pedagoģiskais un atbalsta (bibliotekārs, laborante) personāls, nepieciešamības gadījumā tiek slēgts līgums ar ārpusskolas esošu personālu. Skolas pedagogiem ir pedagoģiskā izglītība un profesionālā kvalifikācija, kā arī profesionālā pilnveide atbilst normatīvo aktu prasībām.

Skolā strādāja 24 darbinieki kā kvalificēts tehniskais personāls.

Stājoties darbā, atbilstoši normatīvajiem aktiem tiek pārbaudītas ziņas LR Iekšlietu ministrijas Sodu reģistrā, līdz šim brīdim nevienam darbiniekam nav konstatēti ierobežojumi strādāt skolā.

2015./2016.m.g. skolā strādāja 47 pedagogi un pedagoģiskie darbinieki, no tiem 12 pedagoģiskie darbinieki. Skolā strādāja 19 profesionālās izglītības skolotāji un 16 vispārējās vidējās izglītības skolotāji, t. sk. 33 pedagogiem - maģistra grāds, 1 pedagogs studē doktorantūrā. No tiem 27 pedagogi strādāja **Telemehānikas un loģistikas** izglītības programmas grupās. Tā kā ir pedagogi, kuri māca gan vispārizglītojošos, gan profesionālos mācību priekšmetu un māca dažādās izglītības programmās, tad nav iespējams nodalīt katru programmu. Ziņas par darbiniekiem tiek uzglabātas personu lietās personāldaļā un ievadīti dati Valsts izglītības informācijas sistēmā.

**2015./2016. mācību gadā strādājošo pedagogu un pedagoģisko darbinieku izglītība**

|  |  |  |  |  |
| --- | --- | --- | --- | --- |
| Pedagogu un pedagoģisko darbinieku skaits | Maģistra izglītība vai tam pielīdzināta izglītība | Augstākā izglītība | Profesionālā vidējā izglītība | Kvalitātes pakāpe |
| 47 | 33 | 46 | 1 | 22 |

Atbilstoši 17.06.2014. gada Ministru kabineta noteikumiem Nr. 350 “Pedagogu profesionālās darbības kvalitātes novērtēšanas kārtība” skolā ir izveidota komisija, kura piešķir kvalitātes pakāpi vai sniedz vērtējumu kvalitātes pakāpes iegūšanai.

Kopā: 7 pedagogiem piešķirta 2. kvalitātes pakāpe, 11 pedagogiem 3. kvalitātes pakāpe un 4 pedagogiem – 4. kvalitātes pakāpe.

Pedagogu profesionālā pilnveide

Skolas pedagogu profesionālā pilnveidošanās notiek saskaņā ar 28.10.2014. Ministru kabineta noteikumiem Nr. 662"Noteikumi par pedagogiem nepieciešamo izglītību un profesionālo kvalifikāciju un pedagogu profesionālās kompetences pilnveides kārtību" un ikgadējo pedagogu profesionālās pilnveides plānu, kas tiek izstrādāts katra mācību gada sākumā, ņemot vērā skolas pedagogu profesionālās pilnveides nepieciešamību attiecīgajā mācību gadā. Metodiķe seko pedagogu kompetencei un izglītības dokumentu atbilstībai normatīvo aktu prasībām un piedāvā valstī pieejamos tālākizglītības un profesionālās pilnveides kursus, nosūtot informāciju Mykoob vidē un izliekot informāciju Metodiskajā kabinetā. Personāldaļas speciāliste ievada datus personāldaļas datorizētajā sistēmā un seko profesionālās pilnveides kursu stundu skaitam.

Iespēju robežās skola nodrošina pedagogu profesionālo pilnveides kursu pieejamību skolā. Piemēram, 2015. gada decembrī visiem skolas pedagogiem bija iespēja apgūt pedagogu profesionālās izglītības programmu “Domāšana kā prasme rezultatīvai darbībai, iniciatīvai un radošumam. 3. moduli “Provokācija radošai domāšanai” 12 stundu apjomā – kursos piedalījās 26 pedagogi.

Papildus 2015./2016. mācību gadā pedagogi individuāli pilnveidojuši profesionālo kompetenci kopumā 217 stundu apjomā.

Pedagogi piedalās dažādās ar pedagoģisko darbu saistītās aktivitātēs gan skolā, gan ārpus skolas. Katrs pedagogs pilnveido savu profesionālo karjeras izaugsmi. 2015./2016. mācību gadā pieredzes apmaiņas Erasmus+ projekta “Let`s learn together” ietvaros 3 profesionālās izglītības pedagogi – Anita Upmine, Daina Kaparkalēja un Daiga Konrāde no 2016. gada 28. marta līdz 2016. gada 3. aprīlim bija pieredzes apmaiņā Francijā, Angers, un no 2016. gada 25. maija līdz 2016. gada 31. maijam 3 pedagogi – Diāna Vārpa, Tatjana Daudiša un Iveta Dūmiņa bija pieredzes apmaiņā Vācijā, Höxter.

2015./2016.m.g. bija nepieciešamība profesionāli pilnveidoties A vai B programmas kursos 17 pedagogiem, no kuriem 5 pārtrauca darba gaitas mācību gada beigās, bet divi plānoja to darīt vasarā. 10 no 17 pedagogiem apmeklēja dažāda apjoma A un B programmas kursus, kas notika gan skolā, gan ārpus tās. Skolotājiem no 2015. gada maija līdz 2015. gada novembrim sadarbībā ar Rīgas Stradiņa universitāti tika piedāvāta iespēja apgūt skolā B programmas kursus “Veselības jautājumu apguve profesionālajā vidējā un arodizglītībā”. Kopumā 14 pedagogi un 7 pedagoģiskie darbinieki ieguva kvalifikācijas sertifikātu.

Profesionālo mācību priekšmetu pedagogi līdzdarbojas mācību priekšmetu moduļu un profesiju standartu izstrādē, CPKE izstrādes darba grupās, palīdz sagatavot CPKE eksāmenu, palīdz eksāmenu komisiju darbā. Vispārizglītojošo mācību priekšmetu pedagogi piedalās valsts centralizēto eksāmenu komisiju vadīšanā, novēro eksāmenu norisi, intervē izglītojamos valodu eksāmenos un ņem dalību eksāmenu labošanā.

Atbilstoši 01.04.2014. MK noteikumiem Nr. 173 „Noteikumi par kārtību, kādā apgūst speciālās zināšanas bērnu tiesību aizsardzības jomā, šo zināšanu saturu un apjomu” skolas direktore un direktores vietniece audzināšanas darbā, ir apguvušas speciālas zināšanas bērnu tiesību aizsardzības jomā, un šo zināšanu saturu 40 akadēmisko stundu apjomā. Visi tehniskie darbinieki un pedagogi apguva 8 stundu profesionālās kvalifikācijas pilnveides programmu bērnu tiesību aizsardzības jomā.

2015./2016. mācību gada noslēguma pedagogu aptaujā 58% skolotāju atzīmēja, ka profesionāli pilnveidojas vidēji 1 reizi semestrī, 19% to dara retāk, bet 23% biežāk. Skolotāju profesionālās pilnveides aktivitāšu atbilstība skolas attīstības prioritātēm un iegūto zināšanu praktiskums ir vienmēr vai bieži ir - 69% gadījumu. Tas liecina par kolektīva ieinteresētību un līdzatbildību skolas attīstībā un izglītības kvalitātes veicināšanā.

**Sasniegumi:**

* Skolai ir iespējas nodrošināt mācīšanas procesu kvalitatīvu un profesionālu pedagogu vadībā.
* Skolas pedagogi regulāri papildina zināšanas kvalifikācijas celšanas kursos, kas ļauj pilnveidot mācību procesu.
* Skolas darbiniekiem ir atbilstoša profesionālā kvalifikācija un profesionālās pilnveides kursi.
* Iegūto pieredzi profesionālās pilnveides kursos pedagogi izmanto mācību satura un metodikas pilnveidē.

**Turpmākā attīstība:**

* Iesaistīties Valsts izglītības satura centra vadītajā ES fondu projektā pedagogu mācību līdzekļu un metodisko materiālu izstrādē, kā arī profesiju standartu izstrādē, profesionālās kvalifikācijas eksāmenu satura un modulāro profesionālo mācību programmu izstrādē un ieviešanā.
* Izvērtēt pedagogiem savas kompetences un zināšanas, lai varētu darboties modulārajās mācību kursu programmās, vajadzības gadījumā apgūstot jaunus kursus vai iegūstot papildus kvalifikāciju.
* Regulāri papildināt pedagogiem savu profesionālo kvalifikāciju, lai uzlabotu mācību procesa kvalitāti un veicinātu karjeras izaugsmi.

**Vērtējums – labi.**

**Joma - 7. Iestādes darba organizācija, vadība un kvalitātes nodrošināšana**

**Kritērijs - 7.1. Iestādes darba pašvērtēšana un attīstības plānošana**

Izglītības iestādes pašvērtējuma organizēšana

* Skolas pašvērtējuma sistēma ir strukturēta un tiek plānota katru gadu, veidojot budžeta gada pārskatus un atskaites. Pašvērtējums aptver visas skolas darba jomas – mācību saturs, mācīšana un mācīšanās, atbalsts izglītojamajiem, izglītojamo sasniegumi, vide, iekārtas un materiāltehniskie resursi, darba organizācija, vadība un kvalitātes nodrošināšana. Pašvērtējums ir objektīvs, pamatots ar argumentiem un faktiem. Iepriekšējais pašvērtējuma ziņojums tika gatavots Komerczinību izglītības programmas akreditācijai un ir pieejams mājas lapā (pieejams: [*http://rtpv.edu.lv/wp-content/uploads/2015/09/Programmu-pasvertejums.pdf*](http://rtpv.edu.lv/wp-content/uploads/2015/09/Programmu-pasvertejums.pdf) *).*
* Darba pašvērtēšana ir iekļauta arī gada pārskatos (pieejams: [*http://rtpv.edu.lv/wp-content/uploads/2016/09/Publiskais-pārskats\_20151.pdf*](http://rtpv.edu.lv/wp-content/uploads/2016/09/Publiskais-pārskats_20151.pdf)). Pārskatā ir analizēti mācību un audzināšanas darba rezultāti, izglītojamo sasniegumi, tiek izvirzītas prioritātes un uzdevumi nākamajam mācību gadam.
* Informācijas uzkrāšana notiek visu mācību gadu atbilstoši skolas attīstības un investīciju stratēģijai 2015. – 2020. gadam. Regulāri tiek analizēti skolas darba rezultāti visās jomās.
* Pedagoģiskās padomes sēdēs pedagogi un nodaļu vadītāji analizē sasniegumus, novērtē problēmas, ar kurām jāstrādā nākošajā gadā.
* Personāla nodrošinājumu vērtē pēc amatu aprakstiem, darba līgumu un darbinieku datu bāzēm.
* Personāla nodarbinātības efektivitāti vērtē pēc tarifikācijas dokumentiem, amata aprakstiem, Pedagoģiskās padomes sēžu protokoliem, metodisko komisiju sēžu protokoliem.
* Personāla attīstību vērtē, pētot darbinieku datu bāzi, personāla attīstībai paredzēto budžetu, pedagogu profesionālās pilnveides īstenošanu.
* Katra mācību gada noslēgumā pedagogs raksta savu pašvērtējumu, analizējot sasniegumus, trūkumus un izvirzot jaunus mērķus nākamajam gadam. Pašvērtējumus pedagogi iesniedz metodiķei, lai apkopotu datus un sniegtu izvērtējumu pedagoģiskās padomes sēdē.
* Telpu, iekārtu un resursu nodrošinājumu un izmantošanu vērtē, analizējot materiālu un inventāra uzskaites dokumentāciju, kontroles un uzraudzības ziņojumus par telpu atbilstību, drošību, par instruktāžu atbilstību normatīvajiem dokumentiem.
* Finanšu resursu nodrošinājumu un izmantošanu vērtē, pētot gada tāmi, ikmēneša budžeta izdevumu tāmes, budžeta tāmes analīzes materiālus, cenu aptauju un iepirkumu konkursu rezultātus.
* Skolas vadība rosina personālu skolas pašvērtēšanai, aicinot iesniegt savus atzinumus un priekšlikumus. Pedagogi pārzina pašvērtēšanas procesu un iesaistās skolas pašvērtējuma procesā. Skola ir reģistrēta kvalitātes novērtēšanas programmā GOA. Katru gadu atbildīgie pedagogi un darbinieki piedalās attīstības plānošanā, prioritāšu noteikšanā, pašvērtējuma procesā, izmantojot iepriekš minēto programmu.
* Skolas administrācija apkopo iegūtos datus un izmanto pašvērtējuma ziņojumā un plānošanā. Vadība sniedz kolektīvam aktuālo problēmu pārskatu. Personāls zina skolas darba stiprās puses un izmanto tās, plānojot turpmāko darbu.
* Pašnovērtējuma sagatavošanas procesā ir svarīgi anketēšanas rezultāti: vecāku, pedagogu, izglītojamo, darba devēju. Rezultāti tiek apkopoti un apspriesti pedagoģiskās padomes sēdēs, kopsavilkumi tiek pievienoti pašvērtējumam.

2015./2016. gada skolotāju aptaujā pēc vadības rosinājuma aktīvā ideju ģenerēšanā izglītības kvalitātes veicināšanai skolā iesaistās 73% skolotāju. Līdzīgs pedagogu daudzums, t.i., 76% vadības darbības izglītības kvalitātes celšanai vērtē atzinīgi un kā mērķtiecīgas. 2/3 skolotāju jeb 69% skolas vadības prasības pret darbiniekiem vērtē kā augstas, kas liecina par vēl vienu izglītības kvalitātes garantu. Kopumā var secināt, ka 88% skolotāji jūtas ne tikai piederīgi skolai, bet arī lojāli, jo gatavi vismaz daļēji, bet uzņemties atbildību par procesiem, kas tajā notiek.

Izglītības iestādes attīstības plānošana

Stratēģiskā plānošana notiek saskaņā ar skolas vīziju, misiju un pamatmērķi:

* Skolas attīstības plāns ir izstrādāts periodam - Skolas attīstības un investīciju stratēģija 2015. – 2020. gadam (pieejama:[*http://rtpv.edu.lv/wp-content/uploads/2015/09/RTPV\_Attīstības-un-investīciju-stratēģija\_05.05.2015..pdf*](http://rtpv.edu.lv/wp-content/uploads/2015/09/RTPV_Attīstības-un-investīciju-stratēģija_05.05.2015..pdf) *)*, tas ir strukturēts, pārskatāms un skaidrs. Tā izpildi kontrolē skolas administrācija. Attīstības plānošana iekļaujas skolas darba plānošanas sistēmā. Stratēģiskajai plānošanai tiek ņemts vērā Rīgas reģiona plāns, Rīgas pilsētas attīstības plāns, demogrāfiskā situācija, nodarbinātība, darba devēju priekšlikumi. Plāna izveidei izmantotas Eiropas Savienības regulas, Nozaru ekspertu padomju ieteikumi. Plāna izstrādē piedalās Skolas padome un izglītojamo pašpārvalde, savus priekšlikumus sniedz Skolas konvents. Skolas vīzija, misija un pamatmērķis noteikti šī pašnovērtējuma 4.-5. lpp.
* Stratēģiskie attīstības mērķi paredz:
  1. Veicināt mūžizglītības nepieciešamību;
  2. Nodrošināt profesionālo un tālākizglītību dažādām sociālajām grupām;
  3. Nodrošināt profesionālās izglītības ieguvi atbilstoši darba tirgus prasībām.

Attīstības virzieni ir saskaņoti ar Izglītības un zinātnes ministriju. Attīstības virzieni ir plānoti saskaņā ar skolas pamatmērķi un iepriekš paveikto. Katru gadu, veidojot darba plānu, plānotie uzdevumi tiek izvērtēti.

* Atbilstoši skolas stratēģijai un, izvērtējot gada pārskata analīzes, katru gadu struktūrdaļas un nodaļas sagatavo darba plānus kārtējam mācību gadam, struktūrvienību vadītāji un administrācija seko to izpildei. Mācību gada plānos tiek izvirzītas prioritātes, ņemot vērā skolas pamatmērķus un pašvērtējumā konstatētās stiprās puses un nepieciešamos uzlabojumus, kā arī ārējo faktoru ietekmi. Tiek izstrādāts skolas mācību gada, nodaļu, metodisko komisiju, Metodiskās padomes, Audzināšanas darba, Skolas padomes un Pedagoģiskās padomes darba plāns, veikti ieteikumi Konventa darba plānošanā. Katra mācību gada noslēgumā tiek sagatavots pārskats par gada darba plāna izpildi. Nodaļu vadītāji un direktora vietnieki par plānoto un paveikto informē administrācijas sēdēs vai pedagogus - pedagoģiskās padomes sēdēs, aktuālā informācija tiek nosūtīta Mykoob vidē.
* Katru gadu plānveidīgi notiek materiāltehnisko resursu atjaunošana. 2015./2016. mācību gadā iegādāti 3 portatīvie un 3 stacionārie datori, 3 projektori. Veikts kosmētiskais remonts 3 mācību kabinetos, izremontēta sporta zāle par valsts budžeta līdzekļiem, kā arī iegādātas vingrošanas sienas, jauns sporta zāles aprīkojums.
* Skolas attīstības plānā darbības programmas „Izaugsme un nodarbinātība” 4.2.1. specifiskā atbalsta mērķa „Veicināt energoefektivitātes paaugstināšanu valsts un dzīvojamās ēkās” 4.2.1.2. pasākuma „Veicināt energoefektivitātes paaugstināšanu valsts ēkās” pirmās projektu iesniegumu atlases kārtas īstenošanas ietvaros uzsākts darbs pie projekta dokumentu izstrādes.

**Sasniegumi:**

* Skolas reģistrācija un darbība kvalitātes novērtēšanas programmā GOA sniedz iespēju veikt efektīvi skolas pašvērtējumu un izstrādāt tālākās attīstības plānus.
* Veiksmīga darba plānošana palīdz pilnveidot izglītojamo mācīšanās procesu un veicināt karjeras izaugsmi.
* Saimnieciskā attīstības plānošana un materiāli tehniskās bāzes uzlabošana notiek plānveidīgi.
* Lielākā daļa pedagogu piedalās pēc vadības iniciatīvas skolas izglītības kvalitātes veicināšanā, piedalās plānošanas un attīstības procesā un uzņemas atbildību.

**Turpmākā attīstība:**

* Katru gadu skolai turpināt veikt pašvērtējumu, lai uzlabotu mācību procesa darbības kvalitāti un izstrādātu tālākas attīstības perspektīvas.
* Plānot ikgadējās aktivitātes un pasākumus saskaņā ar Skolas attīstības un investīciju stratēģiju 2015. – 2020. gadam.
* Motivēt pedagogus aktīvāk piedalīties pašvērtējuma analīzē un skolas attīstības plānošanā.

**Vērtējums: ļoti labi.**

**Kritērijs - 7.2. Iestādes vadības darbs un personāla vadība**

Vadības darba organizēšana un plānošana

* Skolā ir izstrādāti un pieejami darbību reglamentējošie dokumenti, kas atbilst normatīvo aktu prasībām. Skolā ir visa pedagoģiskā procesa organizēšanai nepieciešamā dokumentācija.
* Ir izstrādāta un aktualizēta skolas struktūra (pieejams: [*http://rtpv.edu.lv/struktura/*](http://rtpv.edu.lv/struktura/) ), kura aktualizēta 29.08.2016. sakarā ar nodaļu nosaukumu maiņu. Tā ir optimāla vadītāju skaita ziņā, aptver visas jomas - Mācību daļa, Audzināšanas darba daļa, Saimnieciskā nodrošinājuma daļa.
* Atbilstoši iekšējiem normatīvajiem aktiem ir izveidota izglītojamo pašpārvalde, pedagoģiskā padome un skolas padome, kā arī skolas konvents. Skolas vadība sniedz savus priekšlikumus izglītojamo pašpārvaldei, skolas padomei, skolas konventam darbam, risināmajiem jautājumiem, skolas attīstības virzieniem, sadarbībai un mācību procesa kvalitātes uzlabošanai.
* Skolas vadība nodrošina sistemātisku sadarbību ar valsts un sabiedriskajām organizācijām, citām izglītības iestādēm, darba devējiem, NEP, veicina skolas tēla atpazīstamību sabiedrībā.
* Skolas dokumenti atbilst dokumentu izstrādāšanas un noformēšanas prasībām un sakārtoti atbilstoši apstiprinātajai lietu nomenklatūrai. Ar darbiniekiem darba tiesiskās attiecības noformētas valstī noteiktajā kārtībā, ievērojot izglītību, kvalifikāciju, pieredzi.
* Katras daļas un nodaļas vadītājiem, metodisko komisiju vadītājiem kompetence ir noteikta reglamentos un amatu aprakstos.
* Direktore pārrauga un nodrošina labvēlīgu vidi un mikroklimatu skolā, veicina personāla izpratni par skolas vīziju, misiju, mērķu sasniegšanu. Direktore darbojas atbilstoši uzticētajiem pienākumiem, sadarbojas gan ar personālu, gan izglītojamajiem, vecākiem, darba devējiem.
* Direktore un direktora vietnieki plāno, organizē un vada skolas darbu, deleģē pienākumus un pārrauga to izpildi. Direktore veido vienotu, sadarboties spējīgu, pozitīvi ieinteresētu vadības kolektīvu, kas atbildīgi veic uzticētos pienākumus un nodrošina kvalitatīvu iestādes darbību. Skolas vadība savā darbā ievēro un veicina gan izglītojamo, gan personālu ievērot vispārcilvēciskās un demokrātijas vērtības, lojalitāti Latvijas Republikai, Satversmei, un ētikas normas atbilstoši skolas Ētikas kodeksam, politisko neitralitāti mācību un audzināšanas procesā.
* Gatavošanās Pedagoģiskās padomes sēdēm tiek realizēta Metodiskās padomes sēdēs, bet Pedagoģiskās padomes sēžu organizēšana notiek saskaņā ar mācību gada darba plānu, kā arī tiek plānotas vispārizglītojošo un/vai profesionālo mācību priekšmetu metodisko komisiju sanāksmes, informatīvi administratīvās sapulces. Skolas vadība koordinē metodisko komisiju darba plānus un to izpildi. Visas sēdes notiek saskaņā ar vadības apstiprināto ciklogrammu un tiek protokolētas, un numurētas, pieņemto lēmumu izpilde tiek kontrolēta. Skolas vadība nodrošina informācijas apmaiņu, t.sk. Mykoob vidē, par pieņemtajiem lēmumiem.
* Skolas vadība pieņem apmeklētājus pirmdienās no 15.00.-17.00., kancelejas darba laiks darba dienās no 9.00. – 17.00. Personālam un izglītojamajiem ir iespējas brīvi komunicēt ar vadību.
* Informācija par skolas darbību un pasākumiem regulāri tiek ievietota tīmekļa vietnē.

2015./2016. mācību gada noslēgumā tika veikta **aptauja pedagogu vidē**, lai noskaidrotu skolotāju viedokli par mācību procesa kvalitāti un darba organizāciju skolā, izglītības iestādes fizisko un emocionālo vidi, profesionālās izaugsmes iespējām izglītības iestādē, informācijas apmaiņas pietiekamību, lai stiprinātu sadarbību un pilnveidotu izglītības kvalitāti un darba organizēšanas procesu skolā.

Respondentu skaits bija 26 no 37 pedagogiem. 85% skolotāju atzīst, ka atgriezenisko saiti – informāciju, uzslavas, kritiku no skolas vadības saņem no 1 reizes semestrī līdz 1 reizei mēnesī.

88% atzīst, ka viņu teiktajā ieklausās un ka tiek cienīti no administrācijas puses – 96%.

69% jūtas brīvi apspriežot ar administrāciju grūtības darbā.

Kopumā var secināt, ka skolā ir veselīgs psiholoģiskais klimats, ka skolotāji skolā jūtas labi, jo ir cienīti un viņu profesionālie centieni novērtēti, darba vide ir atbilstoša individuālajām vajadzībām un atpūtas brīži pietiekamā daudzumā.

Skolas darba organizēšana un personāla pārvaldība

Skolas darbību reglamentē Izglītības likums, Profesionālās izglītības likums un skolas nolikums, apstiprināts ar Izglītības un zinātnes ministrijas apstiprināts ar Izglītības un zinātnes ministrijas 2014. gada 14. novembra rīkojumu Nr. 504 “Par Rīgas Tirdzniecības profesionālās vidusskolas nolikuma apstiprināšanu” ar 13.01.2016. grozījumiem Nr. 18 “Grozījumi Rīgas Tirdzniecības profesionālās vidusskolas nolikumā”.

* Atbilstoši nolikumam ir izstrādāta visa skolas darbu reglamentējošā dokumentācija. Dokumentācija atbilst normatīvo aktu prasībām, tā ir demokrātiska, regulāri tiek veikta aktualizācija.
* Darba līgumi noslēgti ar visiem darbiniekiem, tie ir numurēti, reģistrēti un sagatavoti saskaņā ar Darba likumu un citos normatīvajos aktos noteiktajām prasībām. Personāla speciāliste ir atbildīga par personāla amata aprakstiem un darba līgumiem, ar kuriem iepazinies un rakstiski apstiprinājis ar parakstu katrs darbinieks, un saņēmis vienu eksemplāru.
* Pedagogu tarifikācija atbilst 05.07.2016. Ministru kabineta noteikumiem Nr. 445 “Pedagogu darba samaksas noteikumi” un tiek ievadīta Valsts izglītības informācijas sistēmā.
* Grāmatvedības uzskaite notiek saskaņā ar likumu „Par grāmatvedību”, likumu „Par budžetu un finanšu vadību”, LR Ministru kabineta 2009. gada 15. decembra noteikumiem Nr. 1486 „Kārtība, kādā budžeta iestādes kārto grāmatvedības uzskaiti”, kā arī citiem Ministru kabineta, Finanšu ministrijas un Izglītības un zinātnes ministrijas izdotiem normatīvajiem aktiem. Budžeta izlietojumu, visas saistības un prasības uzskaita vienā bilancē. Grāmatvedības uzskaite notiek grāmatvedības programmā „Horizon”.
* Pamatlīdzekļu un mazvērtīgā inventāra, materiālu inventarizācija notiek vienreiz gadā uz 31. decembri.
* Normatīvajos aktos noteiktā dokumentācija sakārtota atbilstoši lietvedības prasībām un saskaņā ar lietu nomenklatūru.

|  |
| --- |
|  |
|  |

* Iesniegumu izskatīšana notiek saskaņā ar *Iesniegumu iesniegšanas, izskatīšanas un uz tiem atbildēšanas kārtību RTPV*, kā arī ir noteikta *RTPV dokumentu un arhīva pārvaldības kārtība.*
* Pedagogu darba slodze ir noteikta atbilstoši normatīvo aktu prasībām, darba slodze tiek noteikta saskaņā ar katra mācību gada tarifikācijas plānu. Pedagogu personas dati un tarifikācija tiek ievadīta valsts izglītības informācijas sistēmā.
* Informācija par ārpusformālo izglītību pieejama tīmekļa vietnē (pieejams: [*http://rtpv.edu.lv/arpus-formala-izglitiba/*](http://rtpv.edu.lv/arpus-formala-izglitiba/)), par izglītības iespējām tiek informēts izstādē “Skola”, informācijas dienās, profesionālajos konkursos, salidojumos, par to informēti darba devēji, NEP, profesionālās asociācijas u.c.

**Sasniegumi:**

* Skolas administrācija vada un kontrolē skolas darbību, kas noteikts skolas iekšējos reglamentos, instrukcijās, kārtībās un nolikumos, pamatojoties uz valsts noteiktajiem normatīvajiem aktiem.
* Skolas pašvērtējums tiek veikts regulāri visās jomās un atbilst noteiktajiem kritērijiem.
* Ikdienas darbs notiek saskaņā ar skolas attīstības stratēģiju un gada darba plānu.
* Skolas administrācija ir atbalstoša un pedagogu skatījumā ar augstām prasībām pret mācību darbu.

**Turpmākā attīstība:**

* Nodrošināt skolas darbību atbilstoši spēkā esošajiem normatīvajiem dokumentiem, kā arī sekot un aktualizēt informāciju atbilstoši valstī noteiktajiem normatīvajiem aktiem.
* Turpināt pilnveidot skolas darba organizāciju un iekšējo kontroli.
* Veidot vadības skolas struktūru atbilstoši mācību programmām un skolēnu skaitam.

**Vērtējums: labi.**

**Kritērijs - 7.3. Iestādes sadarbība ar citām organizācijām**

Skola regulāri sadarbojas ar dibinātāju – Izglītības un zinātnes ministriju - mācību procesa organizēšanas jautājumos, apzaļumošanas un remontu projektu jautājumos, skolas attīstības plānošanā.

Sadarbība ar valsts, pašvaldības institūcijām, nevalstiskajām organizācijām

Sadarbībā ar Valsts izglītības satura centru (turpmāk tekstā - VISC) iesaistās profesionālo izglītības programmu kvalifikācijas eksāmenu datu bāzes izveidē, jaunu izglītības programmu un moduļu kursu izstrādē, plānošanā, pedagogu profesionālajā pilnveidē. Licencēšanas un akreditācijas jautājumos skola sadarbojas ar Izglītības kvalitātes valsts dienestu (turpmāk tekstā – IKVD). Skola iesaistījusies ES fondu un valsts budžeta finansēto 1,5 un 1 gadīgo programmu realizēšanā sadarbībā ar Valsts izglītības attīstības aģentūru (turpmāk tekstā – VIAA).

Skola sadarbojas ar Rīgas pilsētas Izglītības, kultūras un sporta departamentu valsts centralizēto eksāmenu organizēšanā, pedagogu tālākizglītības kursu un Rīgas pilsētas Vidzemes priekšpilsētas olimpiāžu organizēšanas jautājumos. Skolai ir sadarbība ar Valsts policijas nepilngadīgo lietu inspekciju Brasas iecirknī, laba sadarbība ir ar Rīgas pašvaldības policijas nepilngadīgo lietu inspektoriem, kuri regulāri divas reizes mācību gadā viesojas ar izglītojošajām lekcijām. Lai reklamētu veselīgu dzīvesveidu un parādītu atkarību postošo ietekmi, tiek pieaicināti lektori no Rīgas domes Labklājības departamenta.

Skolai ir sadarbības līgums ar nevalstisko organizāciju Latvijas Samariešu apvienību. Jaunieši aktīvi veic brīvprātīgo darbu un organizē labdarības akcijas kopā ar samariešiem, kā arī piedalās citos viņu organizētajos pasākumos. Labdarības akciju aktivitātes un pārskati tiek ievietoti tīmekļa vietnē (pieejams: [*http://rtpv.edu.lv/2016/10/21/atskats-par-labdaribas-projektu-paedusai-latvijai-3/*](http://rtpv.edu.lv/2016/10/21/atskats-par-labdaribas-projektu-paedusai-latvijai-3/) ).Pedagogiem organizācija pasniedz pirmās palīdzības kursus. Skolas darbinieki un izglītojamie regulāri atbalsta dzīvnieku patversmi “Ulubele” un dzīvnieku patversmi Tukumā.

Skola, iesaistās arī citu skolu un profesionālās izglītības kompetenču centru organizētos pasākumos, piemēram, radošais pasākums “Radi rādi raidi” PIKC “Smiltenes tehnikums” (pieejams: [*http://rtpv.edu.lv/2016/05/13/profesionalas-izglitibas-radosais-pasakums-radi-radi-raidi-smiltenes-tehnikuma/*](http://rtpv.edu.lv/2016/05/13/profesionalas-izglitibas-radosais-pasakums-radi-radi-raidi-smiltenes-tehnikuma/) ), dalība konkursā «Labākais mazumtirgotājs», ko organizēja Latvijas Tirgotāju asociācija (LTA) un Valsts SIA „Rīgas Tūrisma un radošās industrijas tehnikums”, Latvijas profesionālās izglītības iestāžu audzēkņu biznesa plānu meistarības konkursā Ventspilī PIKC “Ventspils tehnikums” u.c.

Mācību procesa laikā skola ir noslēgusi sadarbības līgumu ar SIA “Darba drošības centru” par autoiekrāvēja un eletroiekrāvēja prasmju apgūšanu un vadītāja apliecības iegūšanu izglītojamajiem.

Skola sadarbojas ar darba devējiem praktisko mācību un kvalifikācijas prakses jautājumos, tādējādi sekmējot izglītojamo savlaicīgu nodrošināšanu ar prakses vietām. Organizējot un pilnveidojot praksi un tās programmas, tiek ņemti vērā uzņēmumu ieteikumi. Skola aktīvi sadarbojas ar Latvijas rūpniecības un tirdzniecības kameru, Latvijas Darba devēju konfederāciju, Latvijas Tirgotāju asociāciju un citām profesionālajām asociācijām, ar nozaru ekspertu padomēm - Tūrisma un viesmīlības nozarē, Uzņēmējdarbības, finanšu, grāmatvedības, administrēšanas (vairumtirdzniecība, mazumtirdzniecība, un komerczinības) nozarē un Transporta un loģistikas nozarē. Nozaru ekspertu padomes sniedz informāciju par pieprasīto profesiju nepieciešamību, sniedz atzinumus par izstrādātajām izglītības programmām un uzņemšanas plānu, sniedz atzinumu par uzņēmuma atbilstību darba vidē balstītajām apmācībām. Stabila un ilgstoša sadarbība ir ar uzņēmumiem, kuri nodrošina praktiskās mācības, kvalifikācijas prakses, darba vidē balstītās mācības (skat. 3. pielikumu).

Skolas vadība profesionāli un kvalitatīvi pilda uzticētos pienākumus, veiksmīgi sadarbojas savā starpā, ar izglītojamajiem, personālu, vecākiem, sadarbības partneriem. Sabiedrības informēšana par skolas pasākumiem un iestādes darbību, kā arī skolas tēla veidošana sabiedrībā notiek tīmekļa vietnē – sadaļās Aktualitātes, Publikācijas un statistika.

Starptautiskā sadarbība

Līdz šim skola ir aktīvi iesaistījusies starptautiskos projektos, veicinot skolas atpazīstamību un prestižu. Pēdējo 10 gadu laikā ir bijusi sadarbība ar 19 dažādām izglītības iestādēm no Igaunijas, Lietuvas, Somijas, Zviedrijas, Islandes, Norvēģijas, Vācijas, Polijas, Francijas, tai skaitā ar 4 izglītības iestādēm atkārtoti (Haapsalu Vocational Education and Training Centre Igaunijā, Kaunas Vocational Training Centre For Service and Business Lietuvā, Nykopings gymnasium Zviedrijā, Zespol Szkol Zawodowych Polijā), bet ar 2 skolām (Porvoo International College Somijā un Berufsbildende Schulen Rotenburg Vācijā) ir izveidojusies ilgstoša, cieša dažādu veidu sadarbība.

**2015./2016. mācību gadā realizētie projekti:**

Erasmus+ projekts “Let’s live together, not separately” KA2, kurā notikušas lokālas aktivitātes, kā arī starptautiskās mobilitātes uz Itāliju, Turciju, Poliju, kurās devušies 19 skolas izglītojamie un 8 pedagogi/darbinieki.

Erasmus+ projekts “LET’S LEARN TOGETHER”, Nr. 2014-1-LV01-KA102-000230 projektā prakšu mobilitātē uz 1 mēnesi Vācijā devušies 7 skolas izglītojamie. VET darbinieku mobilitātē uz 1 nedēļu Francijā devušies 3 pedagogi un uz 1 nedēļu Vācijā 3 pedagogi.

Erasmus+ KA1 projekts, Nr. 2014-1-DE-KA102-000167, uzņemti 10 praktikanti no Berufskolleg des Kreises Hoxter (Vācija) 3 nedēļu praksē.

Erasmus+ projekts "Masters through studies in Europe 2", Nr. 2015-1-EE01-KA102-013324, projektā uzņemtas 2 praktikantes no Narva Vocational Training Centre (Igaunija) mēnesi ilgā praksē, veikti mentora pienākumi.

Erasmus+ projekts “The Future Capital Investors: European Education”, Nr. 2015-1-TR01-KA102-020352, uzņemti 15 skolotāji no Turcijas 2 nedēļu pieredzes apmaiņā.

Erasmus+ KA1 projekts – uzņemti 2 praktikanti no Lycee Chevrollier (Francija) 2 mēnešus ilgā praksē, veikti mentora pienākumi.

Sadarbība ar citām valstīm sniedz ieskatu citu valstu mācību iestāžu mācību procesa veidošanā un prakšu organizēšanā, iepazīšanās ar valsti un mācību un prakses vietām motivē izglītojamos apgūt profesionāli savu profesiju un lietot svešvalodu, iepazīt citu darba vidi, citu tautu kultūru un izglītību. Pedagogi papildina savas profesionālās un valodu zināšanas, iesaistoties projektos.

**Sasniegumi:**

* Skola darbības nodrošināšanai un izglītības jautājumos sadarbojas ar valsts, pašvaldības un sabiedriskajām organizācijām.
* Aktīva sadarbība notiek ar darba devēju profesionālām organizācijām, kas palīdz veidot skolas tēlu sabiedrībā.
* Skolai ir sadarbības partneri ārzemēs un ir iespējas darboties dažādos projektos, t.sk. mācību praksei ārzemēs.

**Turpmākā attīstība:**

* Turpināt sadarbību arvalsts, pašvaldības un sabiedriskajām organizācijām.
* Iesaistīties ES fondu finansētos projektos sadarbībā ar Latvijas Darba devēju konfederāciju, lai attīstītu darba vidē balstīto izglītību un nodrošinātu prakses vietas uzņēmumos.
* Sadarboties ar Valsts izglītības attīstības aģentūru, Valsts izglītības satura centru un Izglītības kvalitātes valsts dienestu mācību procesa nodrošināšanas jautājumos un ES fondu projektu realizācijā.
* Strādāt pie jaunu ārvalstu partneru piesaistes projektu realizācijā.

**Vērtējums – ļoti labi.**

**Citi sasniegumi (iestādei svarīgais, specifiskais)**

Skolas izglītojamie iesaistās dažādos kultūras un izglītojošos pasākumos interešu izglītības un citu ārpusstundu pasākumu ietvaros.

2015./ 2016. mācību gads **sporta jomā** sākās ar LR profesionālās izglītības mācību iestāžu sacensību sistēmas reformu. Vairs nenotiek sacensības pa reģioniem. Visos sporta veidos tika organizēts Latvijas Profesionālās izglītības mācību iestāžu čempionāts.

Skolā notika atklātais basketbola treniņš mūsu skolas basketbolistiem kopā ar Latvijas Universitātes basketbola komandu. Treniņu augstā profesionālā līmenī novadīja LU basketbola komandas treneris: Artūrs Visockis-Rubenis.

**Sporta pasākumi skolā un ārpusskolas:**

* Meitenēm 3.vieta Rīgas reģionā, un 8.vieta LR Profesionālās izglītības mācību iestāžu čempionāta kopvērtējumā;
* Zēniem 4.vieta Rīgas reģionā, un 15. vieta LR Profesionālās izglītības mācību iestāžu čempionāta kopvērtējumā;
* Jaunietes – 2.vieta Rīgas reģionā un 2.vieta LR Profesionālās izglītības mācību iestāžu čempionātā basketbolā;
* Jaunieši – 2.vieta Rīgas reģionā un 3.vieta Latvijas Republikas profesionālās izglītības mācību iestāžu čempionātā basketbolā;
* Vieglatlētikā zēniem - 1.vieta Rīgas reģionā;
* Volejbolā:Meitenēm: *2. vieta Rīgas reģionā, un 4.vieta LR Profesionālās izglītības mācību iestāžu čempionātā;*
* 1. Kursu sporta diena;
* Šautriņu mešanas sacensības individuāli;
* Basketbola turnīrs kursu komandām. *Piedalās16 kursu komandas. Izspēlētas 28 spēles.*

**Starptautiskie sporta pasākumi:**

Starptautiskajās jaunatnes sporta spēles **volejbolā** jauniešiem Daugavpilī 2015. gadā no 19. -20. decembrim 2. vietu Rīgas Profesionālo skolu izlases sastāvā izcīnīja Uvis Bērtulsons 4. G un Anastasija Kerča 1. S.

Baltijas valstu 24. sporta spēlēs audzēkņiem, darbiniekiem un direktoriem 2016. gadā 14. - 16. aprīlim 2.vieta **basketbolā** LR izlases sastāvā ieguva Liene Astra Zakule 4. G un Ilona Rozenbauma 3.R.

1. vieta **galda tenisā** LR izlases sastāvā bija Andrejam Čemirtānam 1. G.

LR profesionālās izglītības izlasē **futbolā** turnīram Vācijā tika iekļauta mūsu skolas audzēkne Elīna Jurša 2A.

**Volejbolā** starptautiskajā turnīrā Polijā piedalījās Uvis Bērtulsons 3G.

Kā labs un motivējošs paraugs ir **sporta skolotāja Madara Onužāne-Saliņa,** kurai ir panākumi vieglatlētikā ne tikai Latvijas, bet arī starptautiskajā mērogā:  
2015. gada Pasaules Universiādē 2. vieta augstlēkšanā,  
2016. gada Katrīnas kauss 2, vieta (starptautiskas sacensības),  
2016. gada Latvijas čempione telpās augstlēkšanā,  
2016. gada Prezidenta Balvas uzvarētāja augstlēkšanā (starptautiskas sacensības),  
2016. gadā Rīgas Kausos 3. vieta (starptautiskas sacensības),  
2016.gads Latvija Universiāde 1.vieta augstlēkšanā,  
2016. gads SELL spēles 1.vieta augstlēkšanā. (starptautiskas studentu sacensības),

2016. gads Rīgas čempione augstlēkšanā.

**Skolas turpmākā attīstība**

Turpmākā skolas attīstība tiek plānota saskaņā ar Skolas attīstības un investīciju stratēģiju 2015. – 2020. gadam. Atbilstoši vīzijai un misijai tas būs profesionālās izglītības kompetences centrs ar izglītības iespējām visā mūža garumā – no profesionālās vidējās izglītības līdz tālākizglītības, profesionālās pilnveides iespējām, izmantojot skolas materiāli tehnisko bāzi un materiālos līdzekļus darba tirgū pieprasītām profesijām., pieejams dažādām sociālajām grupām, t.sk. bezdarbniekiem, patvēruma meklētājiem u.c.

**Atbilstoši Skolas attīstības un investīciju stratēģijai 2015. – 2020. gadam:**

* Turpināt īstenot Skolas attīstības un investīciju stratēģiju 2015. – 2020. gadam.
* Pilnveidot pieaugušo strādājošo kompetenci profesionālās tālākizglītības, profesionālās pilnveides vai neformālās izglītības programmas apguvei, bēgļiem un personām ar alternatīvo statusu sadarbībā ar Valsts izglītības attīstības aģentūru, izstrādājot jaunas apmācību programmas.
* Sagatavot visas izglītības programmas modulāro kursu apmācībai 2016./2017. gadam, veicināt pedagogu profesionālo apmācību vai pilnveidi modulāro apmācību nodrošināšanai.
* Veikt regulāru skolas pašvērtēšanu, nodrošināt iekšējo kontroli, lai plānotu iestādes attīstību.
* Realizēt skolas projektu energoefektivitātes paaugstināšanai saskaņā ar izstrādāto dokumentāciju.
* Saskaņā ar skolas attīstības stratēģiju plānot skolas pieejamību personām ar kustību traucējumiem, pabeigt sakārtot palīgtelpu, vestibila, kāpņu un gaiteņu remontu un ārējos laukumus.
* Iesaistīties starptautiskos projektos, uzturēt labas partnerattiecības ar līdzšinējiem sadarbības partneriem un meklēt jaunus sadarbības partnerus un jauna veida sadarbības iespējas, tādējādi veicinot izglītības iestādes atpazīstamību un prestižu.
* Turpināt iesaistīties valsts un starptautiskajos konkursos, sacensībās, veicinot skolas atpazīstamību un prestiža celšanu.
* Pedagogiem piedalīties Valsts izglītības satura centra realizētajos projektos profesiju standartu izstrādē, profesionālās kvalifikācijas eksāmenu satura un modulāro profesionālo mācību programmu izstrādē un ieviešanā, kā arī mācību līdzekļu un metodisko mācību materiālu veidošanā.
* Iesaistīties Valsts izglītības satura centra realizētajā projektā profesionālās izglītības iestāžu direktoru, vietnieku, pedagogu un citu atbalsta personu pamatprasmju un profesionālo iemaņu, pedagoģisko kompetenču atbalsta pasākumu īstenošanā.
* Samazināt izglītojamo priekšlaicīgu mācību pārtraukšanu, īstenojot preventīvus un intervences pasākumus, iesaistoties Izglītības kvalitātes valsts dienesta realizētajā projektā.
* Sadarbībā ar Latvijas Darba devēju konfederāciju un darba devējiem iesaistīt jauniešus darba vidē balstītajās mācībās un kvalifikācijas praksē ES fondu atbalstītajā projektā.
* Veicināt jauniešu karjeras izvēles un karjeras attīstības atbalsta pasākumus.
* Stiprināt izglītojamo patriotismu un valstiskās identitātes apziņu mācību stundās un ārpusstundu pasākumos, ievērojot tikumiskās audzināšanas pamatnostādnes.

Pielikumi

1. pielikums

1. tabula

2015./2016. mācību gadā īstenotās Valsts budžeta finansētās izglītības programmas (pēc pamatizglītības iegūšanas)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| N. p. k. | Izglītības programma | Iegūstamā kvalifikācija | Izglītības programmas kods | Licences nr. | Akreditācijas lapas nr. | Profesionālās kval.līm. | Mācību ilgums (gadi) | Izglītojamo skaits |
| 1. | Restorānu pakalpojumi | Restorānu pakalpojumu speciālists | 33 811 04 1 | P-11859 | AP 3656 | 3 | 4 | **68** |
| 2. | Komerczinības | Restorāna pakalpojumu komercdarbinieks | 33 341 02 1 | P-12197 | AP 3657 | 3 | 4 | **92** |
| 3. | Komerczinības | Komercdarbinieks | 33 341 02 1 | P-11853 | AP 3658 | 3 | 4 | **46** |
| 4. | Telemehānika un loģistika | Loģistikas darbinieks | 33 345 12 1 | P-11856 | AP 3659 | 3 | 4 | **170** |
| 5. | Komerczinības | Mazumtirdzniecības komercdarbinieks | 33 341 02 1 | P-12195 | AP 3660 | 3 | 4 | **38** |
| 6. | Komerczinības | Reklāmas pakalpojumu komercdarbinieks | 33 341 02 1 | P-12194 | AP 3661 | 3 | 4 | **66** |
| 7. | Komerczinības | Rūpniecības komercdarbinieks | 33 341 02 1 | P-12196 | AP 3662 | 3 | 4 | **20** |

2. tabula

2015./2016. mācību gadā īstenotās ES fondu finansētās izglītības programmas (pēc vispārējās vidējās vai vidējās profesionālās izglītības iegūšanas)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| N. p. k. | Izglītības programma | Iegūstamā kvalifikācija | Izglītības programmas kods | Licences nr. | Akreditācijas lapas nr. | Profesionālās kval.līm. | Mācību ilgums (gadi) | Iglītojamo skaits |
| 1. | Restorānu pakalpojumi | Restorānu pakalpojumu speciālists | 35b 811 04 1 | P-11860 | AP 3663 | 3 | 1,5 | **31** |
| 2. | Telemehānika un loģistika | Loģistikas darbinieks | 35b 345 12 1 | P-11857 | AP 3664 | 3 | 1,5 | **38** |

2.pielikums

1.tabula

**Izglītojamo skaita izmaiņas valsts budžeta finansētās izglītības programmās (pēc pamatizglītības iegūšanas) izglītojamajiem, kuri uzņemti 2013./2014. mācību gadā**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| N. p. k. | Izglītības programma | Iegūstamā kvalifikācija | Izglītības programmas kods | Mācību ilgums (gadi) | Izglītojamo skaita izmaiņas izglītības programmas īstenošanas periodā | | | |
| Izglītojamo skaits pēc uzņemšanas (2013. gada 1. septembrī, I kurss) | Apguvuši izglītības programmu | | Atskaitīti progr.īstenošanas laikā |
| Ieguvuši prof.kval. | Nav ieguvuši prof.kval. |
| 2. | Komerczinības | Restorāna pakalpojumu komercdarbinieks | 33 341 02 1 | 4 | 55 | 37 | - | 18 |
| 4. | Telemehānika un loģistika | Loģistikas darbinieks | 33 345 12 1 | 4 | 54 | 45 | - | 9 |
| 5. | Komerczinības | Mazumtirdzniecības komercdarbinieks | 33 341 02 1 | 4 | 29 | 19 | - | 10 |
| 6. | Komerczinības | Reklāmas pakalpojumu komercdarbinieks | 33 341 02 1 | 4 | 30 | 14 | - | 16 |
| 7. | Komerczinības | Rūpniecības komercdarbinieks | 33 341 02 1 | 4 | 22 | 14 | - | 8 |

2.tabula

**Izglītojamo skaita izmaiņas ES fondu finansētās izglītības programmās (pēc vispārējās vidējās vai vidējās profesionālās izglītības iegūšanas)**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| N. p. k. | Izglītības programma | Iegūstamā kvalifikācija | Izglītības programmas kods | Mācību ilgums (gadi) | Izglītojamo skaita izmaiņas izglītības programmas īstenošanas periodā | | | |
| Kopš uzņemti programmā | Apguvuši izglītības programmu | | Atskaitīti progr.īstenošanas laikā |
| Ieguvuši prof.kval. | Nav ieguvuši prof.kval. |
| 1. | Restorānu pakalpojumi | Restorānu pakalpojumu speciālists | 35b 811 04 1 | 1,5 | 66 | 14 | - | 23 |
| 2. | Telemehānika un loģistika | Loģistikas darbinieks | 35b 345 12 1 | 1,5 | 99 | 32 | - | 38 |
| 3. | Komerczinības | Komercdarbinieks | 35b 341 02 1 | 1,5 | 21 | - | - | 16 |

3.pielikums

**Prakses vietas skolas izglītojamiem**

|  |  |
| --- | --- |
| Izglītības programma (iegūstamā kvalifikācija). | Prakses uzņēmumi. |
| Komerczinības ( restorāna pakalpojumu komercdarbinieks)  Restorānu pakalpojumi (restorānu pakalpojumu speciālists)  Komerczinības( komercdarbinieks)  Telemehānika un loģistika ( loģistikas darbinieks)  Komerczinības (mazumtirdzniecības komercdarbinieks)  Komerczinības (reklāmas pakalpojumu komercdarbinieks).  Komerczinības ( rūpniecības komercdarbinieks) | SIA PT3, SIA Nomeda, SIA Rosintere, IK Imbis, SIA Elpa 2, SIA Premier Restaurants Latvia, SIA Donegans,SIA Love Design, SIA viesnīca Rīdzene restorāns Piramīda, SIA resto Court, SIA Europica, SIA Radison Blue Latvija, SIA Ital pica, SIA Starptautiskais Muzikas Teatris restorāns, SIA Later Ltd, SIA G&K,SIA Welkom, SIA Baltic Restaurants Latvia, SIA Radison Blue Elizabete, AS Lido, SIA Maxima latvija, SIA AQUA LUNA, SIA Labā virtuve, SIA Stambulas kebabi,SIA Sushi home, SIA Latvia Catering Service, SIA Bbārs, SIA Čillija Pica, SIA Fīlings, SIA Cantus, SIA Love Design, SIA Sparina, SIA Folkbārs, SIA Sorakans SIA Onion Pluss u.c.  SIA Baltic Restaurants Latvia, SIA Radisson BLU Rīdzene, SIA Radisson BLU Elizabete, SIA Retorāns māja, SIA Re Time, SIA Later Ltd, SIA Neff, SIA G&K, SIA Mogotel, SIA Māsas pie pannām, IK Imbis, SIA Melnā bite, SIA Možums, SIA Falko, SIA Anssa, SIA Marex, SIA Leibe u. c.  SIA Izdevniecība iŽurnāli, SIA Arkolat, SIA Unicall, SIA AV Tehnik, AS Mārupes Metālmeisters, SIA Maxima Latvija, SIA Co Priedes, SIA PT Āgenskalns, SIA IVS Sistēmas, SIA IT Pluss, SIA Ros Balt Investment, SIA IS Group, SIA RIMI Latvia, SIA Cannelle Bakery, SIA Cervon Latvia, SIA Roms K u. c.  SIA Orkla Confectionery snaks Latvija, SIA Maxima Latvija, SIA AV Texnika, SIA RIMI Latvia, SIA Trauku serviss, SIA Joinery, SIA Arkolat, SIA Do IT, SIA Astro, SIA Vitrum Transport, SIA Baltic Logistic Solutions Ltd, SIA Vervo, AS Balticom, SIA Bravo, SIA Staburadzes konditoreja, SIA NP Logistic, AS Balticovo, SIA Tamro, SIA Kreiss, SIA Severstal Distribution, SIA Schenker, SIA DEPO D!$, SIA HAVI Logistic, SIA Transauto u.c.  SIA Profester Invest, SIA Sportland, SIA Lenoka, SIA Ervitex, SIA AV tehnika , SIA Maxima Latvija, SIA Jysk Linner Furniture, AS Rauta esko, SIA Apranga, SIA H&M Hennes&Mauritz, SIA RIMI Latvia, SIA Arkolat, SIA LPP Retail Latvia, AS Drogas, SIA Elste un VS SIA Douglas Latvija, SIA Kanclers Pluss, SIA Reserved, SIA Bravo, u. c.  SIA Vidzemes Druka, SIA Aģentūra Raugs, SIA Watermelon, SIA Buts, SIA RIPA, SIA R&2, SIA Norde, SIA Jānis Roze, SIA Multiplex Sistems, SIA Clean R, SIA Arkolat, SIA Parīt Būs, AS Reklāmdruka, SIA MC Ābols, AS Lauku Avīze, izdevniecība Žurnāls Santa, SIA Mediapool Latvia u. c.  SIA Gros auto grupa, SIA PNB Print, SIA 4C, SIA Trmopalast, AS Cēsu Alus, SIA Joinery, AS Laima, SIA Iecavnieks, SIA Mežroze, SIA Sala Stone, SIA Amanda pluss, SIA Bosorkum, u.c. |

* 1. pielikums

**Ārpusstundu pasākumi 2015./2016 mācību gadā**

Zinību dienas svinīgais pasākums visiem kursiem un audzinātāja stunda 1. septembrī.

Muzeju diena 2.,3. un 4. kursiem.

Skolotāju diena “Zelta kēksu pasniegšanas ceremonija”.

Vēstures muzeja ceļojošā izstāde “Rīgas naudai - 800”.

Tikšanās ar bankas sabiedrisko attiecību speciālisti par Swedbank ISIC kartēm.

“Iepazīsti valsts pārvaldi no cita skatupunkta” 4. kursu prezentācijas.

Pirmo kursu iesvētības “Rūdīti - Erudīti”.

Labo darbu nedēļa, atbalsts dzīvnieku patversmei “Dzīvnieku draugs”.

Paula Stradiņa Medicīnas vēstures muzeja ceļojošā izstāde “Atkarības”.

ERASMUS+ projekta aktivitāte ar pensionēto skolotāju iesaistīšanu:

- aktivitātes cīņai ar nabadzību;

- dzimtas koka sastādīšana.

Videokonkurss “Skolai 70 gadi”, piedalās visi kursi.

Dalība Samariešu apvienības organizētajā labdarības akcijā “Svinēsim visi Latvijas valsts svētkus”, brīvprātīgo darbs.

Plakātu konkurss veltīts skolas 70 gadu jubilejai un valsts svētkiem “Mūsu novēlējums skolai, Latvijas valstij”.

Patriotisko dziesmu konkurss Lāčplēša dienā, piedalās visi kursi.

Lāčplēša diena, svecīšu nolikšana 11.Novembra krastmalā.

Swedbank klientu apkalpošanas atbalsta nodaļas speciālistu lekcija, par drošību interneta vidē.

Koncerts pirmajiem kursiem, zvēresta nodošana un pieņemšana skolas audzēkņu pulkā.

Latvijas Republikas Proklamēšanas dienai veltītais svinīgais pasākums.

Swedbank klientu apkalpošanas atbalsta nodaļas speciālistu lekcija par izdevumu un ienākumu plānošanu 4. kursiem.

Pašpārvaldes seminārs par skolas 70 gadu jubileju.

Izstāde “Ziemassvētku laterna”.

Ziemassvētku pasākums “Vinnija Pūka Ziemassvētki”- pedagogu teātra izrāde jauniešiem.

Ziemassvētku labdarības akcija “Atver skapi un dod lietām – otro elpu!”.

Lekciju cikls par atkarībām 1. kursiem.

Galda spēļu maratons.

Žetonu vakars “Pasaki pasaku”.

Foto konkurss “Super vecvecāki” ERASMUS+ projekta ietvaros.

Valentīndienas apsveikumu sagatavošana pensionētajiem skolas darbiniekiem.

Popiela – nepieradinātās modes skate.

1.kursu dabaszinību viktorīna “Veiksme, intuīcija, prāts dabaszinībās”.

Tematiskā audzinātāja stunda “Karjeras izglītībā – manas prasmes apgūstamajā profesijā”.

Skolotāja Daiņa Matisona foto izstāde “Ziedu klēpis sievietēm”.

Meistarstiķis “Erudīts” savas profesionalitātes apzināšana.

Bukletu izstāde “Apsveikums mūsu profesijas sievietēm svētkos”.

Skatlogu skate 4.F kursam.

Viktorīna “Zini vai mini”.

Tematiskie galda klājumi 4.A un 4.C kursiem.

Lieldienu labdarības akcija kopā ar samariešiem “Krāsojam raibas Lieldienu olas”.

Joku diena – smejas un joko visi.

Jaunā komercdarbinieka profesionālās meistarības konkurss skolā.

Karjeras izglītība – interaktīva lekcija “Top profesijas pasaulē” - Ekonomikas un kultūras augstskola.

Dalība Trešajā profesionālās meistarības konkursā “Jaunais komercdarbinieks”.

Lielā talka “Skolai BŪT sakoptai”.

Informācijas diena Carnikavas pamatskolā.

Dalība profesionālās izglītības iestāžu jauniešu radošajā pasākumā “Radi, rādi, raidi”.

BALTĀ GALDAUTA SVĒTKI - Latvija Republikas Neatkarības dienas svinības, piedalās visi kursi un skolotāji.

Tolerances, cilvēktiesību un Eiropas integrācijas dienā vizīte Polijas vēstniecībā.

Erasmus+ projekta "Let’s live together, not separately" dalībniekiem fotografēšanās pie Ministru Kabineta izvietotās izstādes stendiem.

Pateicības dienas koncerts veltīts labākajiem audzēkņiem.

IZLAIDUMI -  **“Ņem krāsas un atzīsties...”**

**Sporta pasākumi**

Skola aktīvi iesaistās Rīgas reģiona un valsts organizētajās sporta sacensībās, gūstot labus rezultātus: skolas zēnu komandas piedalījās 11 sporta veidos, izcīnot 10.vietu LR Profesionālās izglītības mācību iestāžu čempionāta kopvērtējumā. Meiteņu komandas piedalījās 11 sporta veidos, izcīnot 9. vietu LR Profesionālās izglītības mācību iestāžu čempionāta kopvērtējumā.

Septiņiem izglītojamajiem bija iespēja piedalīties starptautiska mēroga sacensībās valsts izlases sastāvā.

5.pielikums

1.tabula

**Centralizēto profesionālās kvalifikācijas eksāmenu rezultātu salīdzinājums skolā un valstī par pēdējiem 3 gadiem**

|  |  |  |  |  |  |  |  |
| --- | --- | --- | --- | --- | --- | --- | --- |
| Izglītības programmas nosaukums | Piešķiramās kvalifikācijas nosaukums | Vidējais vērtējums skolā | | | Vidējais vērtējums valstī | | |
| 2014. gads | 2015. gads | 2016. gads | 2014. gads | 2015. gads | 2016. gads |
| Telemehānika un loģistika | Loģistikas darbinieks | 6,48 | 7,74 | 7,7 | 7,36 | 7,61 | 7,85 |
| Komerczinības | Mazumtirdzniecības komercdarbinieks | 7,44 | 7,7 | 7,1 | 7,5 | 7,67 | 7,81 |
| Komerczinības | Reklāmas pakalpojumu komercdarbinieks | 7,13 | 6,8 | 7,2 | 6,86 | 7,40 | 6,52 |
| Komerczinības | Restorāna pakalpojumu komercdarbinieks | 7,25 | 7,2 | 7,5 | 7,08 | 7,42 | 7,36 |
| Komerczinības | Rūpniecības komercdarbinieks | 6,72 | 6,6 | 7,1 | 6,63 | 7,03 | 7,86 |

2.tabula

**2015./2016. mācību gada izglītojamo skaits centralizētajos profesionālās kvalifikācijas eksāmenos**

|  |  |  |  |
| --- | --- | --- | --- |
| Profesionālās kvalifikācijas eksāmens | Izglītojamo skaits, kas pieteikti profesionālās kvalifikācijas eksāmenam | Izglītojamo skaits, kas kārtoja profesionālās kvalifikācijas eksāmenu | Uz profesionālās kvalifikācijas eksāmenu neieradušos skaits |
| Loģistikas darbinieks 33345121 | **46** | **45** | **-** |
| Mazumtirdzniecības komercdarbinieks  33341021 | **20** | **19** | **-** |
| Reklāmas pakalpojumu komecdarbinieks  33341021 | **21** | **14** | **-** |
| Restorāna pakalpojumu komercdarbinieks  33341021 | **48** | **37** | **-** |
| Rūpniecības komercdarbinieks  33341021 | **20** | **14** | **-** |
| Loģistikas darbinieks  35b345121 | **21** | **21** | **-** |
| Restorānu pakalpojumu speciālists  35b811041 | **14** | **14** | **-** |
| Kopā | **190** | **164 (86%)** |  |

6.pielikums

1.tabula

**2015./2016. mācību gada ES fondu grupu absolventu karjeras izaugsme**

|  |  |  |  |  |  |  |  |
| --- | --- | --- | --- | --- | --- | --- | --- |
| Iegūtā kvalifikācija | Absolventu skaits | Strādā atbilstoši kvalifikācijai | Strādā | Kopā | Turpina izglītību | Nestrādā un nemācās | Piezīmes, t.sk. ārzemēs |
| Loģistikas darbinieks | 23 | 11 | 5 | 16 | 1 | 5 | - |
| Restorānu pakalpojumu speciālists | 15 | 4 | 4 | 8 | - | 6 | - |
| **Kopā** | **38** | **15** | **9** | **24** | **1** | **11** | **-** |

2.tabula

**2015./2016. mācību gada budžeta grupu absolventu karjeras izaugsme**

|  |  |  |  |  |  |  |  |
| --- | --- | --- | --- | --- | --- | --- | --- |
| Iegūtā kvalifikācija | Absolventu skaits | Strādā atbilstoši kvalifikācijai | Strādā | Kopā | Turpina izglītību | Nestrādā un nemācās | Piezīmes, t.sk. ārzemēs |
| Loģistikas darbinieks | 45 | 18 | 9 | 27 | 14 | 3 | 1 |
| Mazumtirdzniecības komercdarbinieks | 19 | 10 | 3 | 13 | 3 | 1 | 2 |
| Reklāmas pakalpojumu komecdarbinieks | 14 | 2 | 2 | 4 | 8 | 2 | - |
| Restorāna pakalpojumu komercdarbinieks | 37 | 16 | 7 | 23 | 9 | 1 | 4 |
| Rūpniecības komercdarbinieks | 14 | 3 | 2 | 5 | 5 | 1 | 3 |
| **Kopā** | **129** | **49** | **23** | **72** | **39** | **8** | **10** |

7.pielikums

**Izglītojamo dalība konkursos, sacensībās trīs gadu laikā**

|  |  |  |
| --- | --- | --- |
| Konkursa/olimpiādes nosaukums un gads | Izglītojamie | Rezultāts |
| **Konkursi/olimpiādes valstī** | | |
| Rīgas pilsētas ekonomikas 15. olimpiādes posmā dalība 17.01.2014 | L.Treimane  R.Lūsis | Dalība |
| „Biznesa plāns 2014” dalība 2.kārtā - Latvijas profesionālās izglītības iestāžu audzēkņu biznesa plānu meistarības konkursā Ventspilī, 24.04.2014. | R.Stankēvičs, L.Pluģe | Dalība |
| Skolas komandas dalība „Mazumtirdzniecības komercdarbinieka meistarības konkursā” Rīgā, 2014. gada aprīlī. | 1. A.Skrodele, E. Zvaigzne un M. Orlovska | 3.vieta |
| „Biznesa plāns 2015” dalība 2.kārtā - Latvijas profesionālās izglītības iestāžu audzēkņu biznesa plānu meistarības konkursā Ventspilī, 08.05.2015. | A. Stroža | Dalība |
| Konkurss «Labākais mazumtirgotājs», ko organizēja Latvijas Tirgotāju asociācija (LTA) un Valsts SIA „Rīgas Tūrisma un radošās industrijas tehnikums”. 2015. gada aprīlī. | S. Dzene,E. Zvaigzneun M. Purkalne | 3.vieta |
| Konkurss «Labākais mazumtirgotājs», ko organizēja Latvijas Tirgotāju asociācija (LTA) un Valsts SIA „Rīgas Tūrisma un radošās industrijas tehnikums”. 2016. gada aprīlī. | N. Mateisone , S. Dzene  O. Ričika | 4.vieta |
| Radošo biznesa ideju konkursā “ZEMAIS STARTS 2016.”, kuru organizēja Andreja Upīša Skrīveru vidusskolā, 2016. gada aprīlī. | U. Dzintare, N. Mateisone, U. Trukšāne | dalība |
| **Sporta pasākumi** | | |
| *2014. gads*  Basketbolā Latvijas Profesionālo skolu izlasē dalība. | T. Kilmits un E. Baumanis | dalība |
| Starptautiskā projektā ,,Nordplus Projekta ietvaros Islandē Aukeyri Compresive Koledžā dalība aktivitātē ,,Sports kā veselības smēde.” | 1. A.Loginova un T. Kalniņš | dalība |
| Vieglatlētikā 1. vieta Rīgas reģionā. | zēniem | * 1. vieta |
| Basketbolā 2. vieta Rīgas reģionā, un 4. vieta LR Profesionālās  izglītības mācību iestāžu čempionātā. | meitenēm | 2.vieta un 4.vieta |
| Basketbolā 2. vieta Rīgas reģionā, un 3. vieta LR Profesionālās  izglītības mācību iestāžu čempionātā. | zēniem | 2.vieta un 3.vieta |
| *2015. gads*  LR profesionālās izglītības izlasē futbolā turnīram Vācijā tika iekļauta mūsu skolas audzēkne. | E. Jurša | dalība |
| Baltijas valstu profesionālās izglītības sporta spēlēs basketbolā Latvijas izlasē dalība. | I.Rozenbauma un L. A. Zakule | dalība |
| Volejbolā starptautiskais turnīrs Polijā. | U. Bērtulsons | dalība |
| *2016. gads*  Starptautiskās sacensības minifutbolā jaunietēm un jauniešiem Wilhelmshaven 22.06-01.07.2016. | L. Novarževska, E. Jurša | dalība |
| Vieglatlētikā zēniem- Rīgas reģionā. | Zēniem | 3.vieta |
| Volejbolā: Meitenēm: 2. vieta Rīgas reģionā, un 4.vieta LR Profesionālās izglītības mācību iestāžu čempionātā. | Meiteņu komanda | 1. vieta un 4. vieta |
| Jaunieši – 2.vieta Rīgas reģionā un 3.vieta Latvijas Republikas profesionālās izglītības mācību iestāžu čempionātā basketbolā. | Zēnu komanda | 1. vieta un 3. vieta |

Iestādes vadītājs: Inita Safronova

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds) (paraksts)

Saskaņots:

Izglītības un zinātnes ministrija

Izglītības departaments

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_. \_\_\_\_\_. \_\_\_\_\_\_\_\_\_\_\_\_\_\_\_\_\_\_\_\_